
কালিকা পুরাণ 
ভগবদ্‌ গীতা 


প্রকাশকের নিবেদন 


হিজর একাধিক । শ্রুতি দুপ্রকার__বেদ এবং তন্ত্র। এর 
পাশাপাশি রয়েছে বেদাঙ্গ, উপবেদ, যড়-দর্শন, নীতিশাস্ত্র। 
রয়েছে পুরাণ। আর রয়েছে ইতিহাস_ রামায়ণ এবং মহাভারত। 
প্রাচীন ভারতবর্ষের দুটি বিখ্যাত রাজবংশ_ সূর্যবংশ এবং 
চন্দ্রবংশের কাহিনী বর্ণিত রয়েছে ইতিহাসে । মহাভারতে রয়েছে 
চন্দ্রবংশের বিবরণ। বৈদিকযুগের ঠিক পরপরই মহাভারতের 
সময়কাল, যা আনুমানিক শ্রীষ্টপূর্ব ৩০০০ অব্দ। এই 
মহাভারতেরই অংশ হল ভগবদ্‌ গীতা। 


মহাভারতের মোট ১৮টি পর্ব রয়েছে। এর মধ্যে ষষ্ঠ পর্ব 
অর্থাৎ ভীল্মপর্বের অন্তর্গত হচ্ছে ভগবদ্‌ গীতা । ভীম্মপর্বে মোট 
১২৪টি অধ্যায় রয়েছে। সুবিধের জন্য এগুলিকে চারটি 
পর্বাধ্যায়ে ভাগ করা হয়, যেগুলি হল জন্বুখগ্ুবিনির্মাণ পর্বাধ্যায়, 
ভূমি পর্বাধ্যায়, ভগবদগীতা পর্বাধ্যায় এবং ভীম্মবধ পর্বাধ্যায়। 
ভগবদগীতা পর্বাধ্যায়ে রয়েছে ১৩তম থেকে ৪২তম অধ্যায়। 
এরমধ্যে ভগবদ্‌ গীতা হল ২৫তম অধ্যায় থেকে ৪২তম অধ্যায়, 
অর্থাৎ মোট আঠারোটি অধ্যায়। 


ভগবদ্‌ গীতা শ্রীকৃষ্ণ এবং অঞ্জুনের মধ্যে কথোপকথন। 
কুরুক্ষেত্রে যুদ্ধ শুরু হওয়ার ঠিক আগে অর্জুন দ্বিধাগ্রস্ত হয়ে 
পড়েছিলেন। যুদ্ধ করা উচিত হবে কি না সেট৷ সেই মুহুর্তে তিনি 


বুঝে উঠতে পারছিলেন না। কোনটা ধর্ম আর কোনটা অধর্ম তা 
নির্ণয় করতে পারছিলেন না; তার কি কর্তব্য তা নির্ধারণ করতে 
পারছিলেন না। তখন পুরুষোত্তম শ্রীকৃষ্ণ তাকে যে উপদেশ দেন 
তাই হলো গীতা । গীতা পাঁচহাজার বছর আগে যতখানি প্রাসঙ্গিক 
ছিল, আজও ঠিক ততটাই প্রাসঙ্গিক, এবং ভবিষ্যতেও সমান 
প্রাসঙ্গিক থাকবে। তার কারণ, যে দ্বিধার সম্মুখীন অর্জুনকে হতে 
হয়েছিল, সেই রকমের দ্বিধার সম্মুখীন আমাদেরও জীবনে হতে 
হয়। ভবিষ্যত প্রজন্মকেও হতে হবে। গীতার অমৃতবাণী তাই 
চিরকাল মানুষকে পথ দেখাতে থাকবে । প্রসঙ্গব্রমে বলে রাখি 
যে গীতার প্রথম অধ্যায়ে পটভূমির বিবরণ রয়েছে। আর যে 
শাশ্বত জ্ঞানের জন্য পাঁচহাজার বছর পরেও গীতা সারা বিশ্বে 
এতো জনপ্রিয়, তা বিবৃত রয়েছে দ্বিতীয় অধ্যায় থেকে। 


হিন্দুধর্মের একাধিক শাস্ত্রের মধ্যে যদি কোন একটি গ্রন্থকে 
বেছে নিতে হয়, তা অবশ্যই ভগবদ্‌ গীতা । গীতাই হিন্দুদের প্রধান 
ধমগ্রন্থ। বেদ হিন্দুধর্মের ভিত্তি। বেদের শেষ অংশ হল 
উপনিষদ। উপনিষদ শুধু বেদের শেষ অংশ নয়, বেদের 
সিদ্ধান্তও বটে। বেদের দর্শন এই উপনিষদেই নিহিত রয়েছে। এই 
উপনিষদেরই সারাংশ হল গীতা। বেদান্ত দর্শনে তিনটি গ্রন্থকে 
প্রস্থানত্রয়ী বলা হয় (প্রসঙ্গত বলে রাখি যে হিন্দু দর্শনের, যা ষড়- 
দর্শন নামে পরিচিত, তার ছটি শাখা রয়েছে_ মীমাংসা, বেদান্ত, 
সাংখ্য, যোগ, ন্যায় এবং বৈশেষিক)। এই তিনটি গ্রন্থের একটি 
হল গীতা । আর বাকি দুটি হল উপনিষদ আর ব্রহ্মসূত্র। এই তিন 
্রন্থকে প্রস্থানত্রয়ী বলা হয় কারণ এই গ্রন্থগুলি পাঠ করলে, তার 


বক্তব্য সঠিক ভাবে উপলব্ধি করলে এবং জীবনে প্রয়োগ করলে 
মানুষের মোহ ক্ষয় হয় অর্থাৎ মানুষ মোক্ষ লাভ করে। 
মোক্ষলাভের অর্থ হল জন্মান্তরের চক্র থেকে__এই দুঃখময় 
সংসারে বারবার আসা আর ঘাওয়ার চক্র থেকে মুক্তি মেলে। 


বাংলায় পূর্ণাঙ্গ মহাভারতের অনুবাদ অনেকেই করেছেন; 
কালীপ্রসন্ন সিংহ তাদের মধ্যে অন্যতম । মাত্র ২৯ বছর বয়েসে, 
১৮৭০ সালে তিনি পরলোকগত হন; কিন্তু তার আগেই সম্পূর্ণ 
মহাভারত বাংলায় অনুবাদ করে তিনি বাঙালিকে চিরখণী করে 
গেছেন। কালীপ্রসন্ন সিংহের অনুবাদিত মহাভারত বর্তমানে 
পাবলিক ডোমেনের' অন্তর্গত। এখানে তার অনুদিত মহাভারত 
থেকে গীতা অংশটুকু প্রকাশ করা হল। সংস্কৃত শ্লোক নেই; 
শুধুমাত্র বাংলা । তাই বাঙালির পড়তে ও বুঝতে সুবিধে হবে। 
এখানে কালীপ্রসন্ন সিংহ যেমন বানান ব্যবহার করেছেন, তাই 
রাখা হল; অর্থাৎ পুরোনো বানান। যেমন, ধর্ম লেখা হয়েছে 
ধন্মণ হিসেবে বা “অর্জুন” লেখা হয়েছে অজ্জুন, হিসেবে। অনেক 
জায়গায় অনুবাদক কিছু কঠিন বাংলা শব্দের অর্থ লিখে 
দিয়েছেন; এখানে তা বন্ধনীর মধ্যে রাখা হয়েছে। কিছু ক্ষেত্রে 
তিনি বিস্তৃত ব্যাখ্যা করেছেন; তার সেই মন্তব্য পাদটীকায় রাখা 
হয়েছে। আরেকটা কথা, শেষ অধ্যায়ের শেষ অনুচ্ছেদটি আমরা 
বাদ দিয়েছি। এখানে গীতার মাহাত্ম্য বর্ণিত হয়েছে কয়েকটি 
পঙ্ক্তিতে। এটা সঞ্জয়-ধৃতরাষ্ট্র বা কৃ্ণ-অর্জুনের কথপোকথন 
নয়; কথাগুলি বৈশম্পায়ন বলেছেন। এই অংশটি গীতার অন্য 


কোন অনুবাদে পাওয়াও যায় না। তাই অন্যান্য প্রকাশিত গীতার 
সঙ্গে সামঞ্জস্য রাখার জন্য সেই অংশটি বাদ দেওয়া হয়েছে। 


সূচীপত্র 

প্রথম অধ্যায়__সৈন্যদর্শন ও অঙ্জুনবিষাদ 
দ্বিতীয় অধ্যায়-_বিষাদনাশক সাংখ্যযোগ 
তৃতীয় অধ্যায়_-কম্মযোগ 

চতুর্থ অধ্যায়__জ্ঞানযোগ 

পঞ্চম অধ্যায়-_সন্র্যাসযোগ 

ষন্ঠ অধ্ঠায়_ধ্যানযোগ 

সপ্তম অধ্ঠায়__জ্ঞানবিজ্ঞানযোগ 

অষ্টম অধ্যায়-_অক্ষরব্রক্মযোগ 

নবম অধ্যায়-রাজবিদ্যা-রাজগুহ্যযোগ 
দশম অধ্যায়__বিভূতিযোগ 

একাদশ অধ্যায়-_বিশ্বরূপদর্শন 

দ্াদশ অধ্যায়ব_ভক্তিযোগ 

ভ্রয়োদশ অধ্যায়_ ক্ষেত্র-ক্ষেত্রজ্যোগ 
চতুর্দশ অধ্যায়-_গুণব্রয়বিভাগযোগ 


পঞ্চদশ অধ্যায়__-পুরুষোত্তমযোগ 
ষোড়শ অধ্যায়_-দৈবাসুরসম্পদবিভাগযোগ 
সপ্তদশ অধ্যায়-শ্রদ্ধাত্রয়বিভাগযোগ 
অষ্টাদশ অধ্যায়-__মোক্ষযোগ 

পাদটীকা 


প্রথম অধ্যায় 
সৈন্যদর্শন ও অজ্জুনবিষাদ 
ধৃতরাষ্ কহিলেন, “হে জঞ্জয়! কৌরব ও পাগুবগণ 


সংগ্রামাভিলাষে ধর্মভূমি কুরুক্ষেত্রে সমবেত হইয়৷ কি 
করিয়াছিল?” 


সঞ্জয় কহিলেন, “মহারাজ! রাজা দুর্যোধন পাগুবসৈন্য 
ব্যহিত অবলোকন করিয়া দ্রোণাচার্যয-সমীপে গমনপুবর্বক 
কহিলেন, আচার্য্য! এ দেখুন, আপনার শিষ্য ঘীমান্‌ ধৃষ্টদ্যু্ন 
মহতী পাণুবসেনা ব্যৃহিত করিয়াছে। যুযুধান, বিরাট, মহারথ 
দ্রুপদ, ধুষ্টকেতু, চেকিতান, বীর্যবান্‌ কাশিরাজ, পুরুজিৎ, 
কুন্তীভোজ, নরোত্তম শৈব্য, বিক্রমশালী যুধামন্যু, বীর 
উত্তমৌজা, অভিমন্যু ও মহারথ দ্রৌপদীর পঞ্চপুত্র, এই সকল 
শৌ্যশালী, মহারথ, ভীমার্ভুনের সমকক্ষ মহাধনুদ্ধর 
বীরপুরুষগণ এ ব্যুহিত সেনামধ্যে সন্নিবিষ্ট আছে। আমাদিগের 
যে সকল প্রধান সেনানায়ক আছেন, আপনাকে অবগত করাইবার 
নিমিত্ত তাহাদিগের নামও কীর্তন করিতেছি, শ্রবণ করুন। 
আপনি, ভীম্ম, কর্ণ, অশ্বত্থামা, বিকর্ণ, সমদত্তপুত্র ভুরিশ্রবা ও 
জয়দ্রথ এবং অন্যান্য নানাবিধ অস্ত্রশস্ত্রসম্পন্ন যুদ্ধবিশারদ 


বীরপুরুষগণ আমার নিমিত্ত প্রাণদানে অধ্যবসায়ারূট (উদ্যত) 
হইয়াছেন। আমাদিগের এই ভীম্মপালিত সৈন্য অপরিমিত১; কিন্তু 
ভীমরক্ষিত পাণ্ডবসেনা পরিমিত১। এক্ষণে আপনারা সকলে স্ব স্ব 
রক্ষা করুন।” 


তখন প্রতাপবান্‌ কুরুবৃদ্ধ ভীম্ম রাজা দুর্য্যোধনের হর্ষবর্ধনার্থ 
সিংহনাদ সহকারে উচ্চস্বরে শঙ্খধবনি করিলেন। পরক্ষণেই শঙ্খ, 
ভেরী, পণব, আনক ও গোমুখএ সকল আহত (বাদিত) এবং তাহা 
হইতে তুমুল শব্দ প্রাদুর্ভূত হইল । 


এদিকে কৃষ্ণ ও অর্জুন শ্বেতাশ্বযুক্ত রথে সমারূঢ হইলেন এবং 
বাসুদেব পাঞ্চজন্য শঙ্খ, অজ্ুন দেবদত্ত শঙ্খ, ভীমকর্মমা 
ভীমসেন গৌগু নামে মহাশঙ্খ, রাজা যুধিষ্ঠির অনন্তবিজয় শঙ্খ, 
নকুল সুঘোষ শঙ্খ, সহদেব মণিপুষ্পক শঙ্খ এবং কাশিরাজ 
শিখন্তী, মহারথ ধৃষ্টদ্যুন্ন, বিরাট, সাত্যকি, দ্রুপদ, ভ্রৌপদেয়গণ 
ও অভিমন্যু__ইহারা সকলে পৃথক্‌ পৃথক্‌ শঙ্খধ্বনি করিতে 
লাগিলেন। এই তুমুল শব্দ ভূমণ্ডল ও নভোমগুল প্রতিধবনিত 


হে রাজন্‌! অনন্তর ধনঞ্জয় এই সমারদ্ধ যুদ্ধে ধার্তরাষ্ট্রগণকে 
যথাযোগ্যরূপে অবস্থিত দেখিয়া নিজে শরাসন উত্তোলনপুবর্বক 
বাসুদেবকে কহিলেন, “হে অদ্যুত! উভয় সেনার মধ্যস্থলে রথ 
স্থাপন কর; দুরুদ্ধি দুর্য্যোধনের প্রিয়াচরণবাসনায় যে সকল ব্যক্তি 


আগমন করিয়াছেন, তাহাদিগের মধ্যে কাহারা যুদ্ধ করিবেন, 
আমাকে কাহাদিগের সহিত যুদ্ধ করিতে হইবে এবং কে যোদ্ুকাম 
(যুদ্ধাভিলাষী) হইয়া অবস্থান করিতেছেন, তাহাদিগকে নিরীক্ষণ 
করিব, ।” সঞ্জয় কহিলেন, “হে ভারত! অজ্ঞুনের এই কথা শুনিয়া 
হৃধীকেশ উভয় সেনার মধ্যস্থলে ভীম্ম, দ্রোণ ও সমস্ত 
নৃপতিগণের সম্মুখে রৎস্থাপন করিয়া কহিলেন, “হে পার্থ! এ 
সমস্ত কৌরবগণ সমবেত হইয়াছেন, অবলোকন কর 


ধনঞ্জয় উভয় সেনার মধ্যে তাহার পিতৃব্য (পিতার সহোদর বা 
জ্ঞাতি ভ্রাতা জ্যাঠা-খুড়া), পিতামহ, আচার্য (গুরু 
অস্ত্রগুরু), মাতুল, ভ্রাতা, পুত্র, পৌত্র, সখা (সহচর_ মিত্র), 
শ্বশুর ও মিব্রগণ অবস্থান করিতেছেন দেখিলেন। অজ্ষ্ন সেই 
সমস্ত বন্ধুগণকে অবলোকন করিবামাত্র কারুণ্যরসবশংবদ 
কেরুণার বশবর্তী) ও বিষপ্ন হইয়৷ বাসুদেবকে কহিলেন, “হে 
মধুসূদন! এই সমস্ত আত্মীয়গণ যুদ্ধার্থী হইয়া আগমন করিয়াছেন 
দেখিয়া আমার শরীর অবসন্ন, কম্পিত ও রোমাঞ্চিত হইতেছে; 
মুখ শুক্ক হইয়া যাইতেছে; গান্তীব হস্ত হইতে ত্রস্ত (স্থলিত) হইয়া 
পতিত হইতেছে; সমুদয় ত্বক্‌ দগ্ধ হইতেছে; আমার আর অবস্থান 
করিবার সামর্থ্য নাই; চিত্ত যেন উদ্ভ্রান্ত তেত্যন্ত বিচলিত) 
হইতেছে; আমি কেবল দুর্নিমিত্তই নিরীক্ষণ করিতেছি। এই সমস্ত 
আত্রীয়গণকে নিহত করা শ্রেয়স্কর (মঙ্গলজনক) বোধ হইতেছে 
না। হে কৃষ্ণ! আমি আর জয়, রাজ্য ও সুখের আকাঙক্ষা করি 
না। যীহাদিগের নিমিত্ত রাজ্য, ভোগ ও সুখের কামনা করিতে হয়, 
সেই আচার্য্য, পিতা, পুত্র, পিতামহ, মাতুল, শ্বশুর, পৌত্র, শ্যালক 


ও সন্বন্ধিগণ সকলেই এই যুদ্ধে জীবন ও ধন পরিত্যাগে 
কৃতসঙ্কল্প হইয়া অবস্থান করিতেছেন; তবে আমাদিগের আর 
রাজ্য, ধন ও জীবনে প্রয়োজন কি? ইহার৷ আমাদিগকে বধ 
করিলেও আমি ইহাদিগকে বিনাশ করিতে ইচ্ছা করি না; পৃথিবীর 
কথা দুরে থাকুক, ব্রেলোক্যরাজ্য লাভ হইলেও আমি ইহাদিগকে 
বধ করিতে বাসনা করি না। হে জনার্দন! ধার্তরাষ্ট্রদিগকে নিহত 
করিলে আমাদিগের কী শ্ত্রীতি হইবে? এই আততায়ীদিগকে বিনাশ 
করিলে আমাদিগকেই পাপভাগী হইতে হইবে; অতএব সবান্ধবে 
ধার্তরাষ্ট্রগণকে বধ করা কোনক্রমেই আমাদিগের কর্তব্য নহে। 
হে মাধব! আত্মীয়গণকে বিনাশ করিয়া আমরা কী প্রকারে সুখী 
হইব? ইহাদিগের চিত্ত লোভ দ্বারা অভিভূত হইয়াছে বলিয়া ইহারাই 
যেন কুলক্ষয়জনিত দোষ ও মিত্রদ্রোহজনিত (বান্ধবহিংসাজনিত) 
পাতক দেখিতেছে না; কিন্তু আমরা কুলক্ষয়ের দোষ দর্শন 
করিয়াও কি নিমিত্ত এই পাপবুদ্ধি হইতে নিবৃত্ত হইব না? কুলক্ষয় 
হইলে সনাতন কুলধর্ম্ম বিনষ্ট হয়; কুলধর্ম্ম বিনষ্ট হইলে সমস্ত কুল 
অধর্ম্মে পরিপূর্ণ হইয়া উঠে; কুল অধর্ম্মপুর্ণ হইলে কুলস্ত্রীগণ 
ব্যভিচার দোষে দুষিত হয়; কুলস্ত্রীগণ দুষিত হইলে বর্ণস্কর 
(নৌচজাতি) সমুৎপন্ন হয়; এই বর্ণসঙ্কর কুল ও কুলনাশকদিগকে 
নিরয়গামী (নরকগামী) করে; কুলনাশকদিগের পিতৃগণের পিগু 
ও উদকক্রিয়া [শ্রাদ্ধতর্পণাদি) বিলুপ্ত হয়; সুতরাং তাহারা পতিত 
হইয়া থাকেন। কুলনাশক ব্যক্তিদিগের বর্ণসহ্রের হেতুভূত এই 
সমস্ত দোষে জাতিধর্্ম ও সনাতন কুলধর্্ম উৎসন্ন হইয়া যায়। 
শুনিয়াছি, কুলধর্্ম বিনষ্ট হইলে মনুষ্যগণকে চিরকাল নরকে বাস 
করিতে হয়। হা! কি কষ্ট! আমরা এই মহাপাপের অনুষ্ঠানে 


অধ্যবসায়ারূঢ হইয়া রাজ্যসুখের লোভে আত্মীয়দিগকে বিনাশ 
করিতে উদ্যত হইয়াছি। আমি প্রতীকার-পরাজ্মুখ (প্রতিবিধানে 
পশ্চাৎপদ) ও শম্ত্রহীন হইলে যদি রাজ্যসুখলোভে স্বজনবিনাশ- 
সমুদ্যত শস্ত্রপাণি (শস্ত্রধারী) ধার্তরাষ্ট্রগণ আমাকে যুদ্ধে বিনাশ 
করে, তাহাও আমার কল্যাণকর হইবে” ।” সঞ্জয় কহিলেন, 
“ধনঞ্জয় এইরূপ কহিয়া শর ও শরাসন পরিত্যাগপুবর্বক 


শোকাকুলিতচিত্তে রথে উপবেশন করিলেন ।” 


দ্বিতীয় অধ্যায় 


বিষাদনাশক সাংখ্যযোগ 


সঞ্জয় কহিলেন, “ভগবান্‌ বাসুদেব কৃপাবশংবদ, অস্রুপুর্ণ- 
লোচন, বিষগ্নবদন অজ্ঞুনকে কহিলেন, অজ্ঞুন! ঈদৃশ বিষম 
সময়ে কি নিমিত্ত তোমার এই অনার্য-সেবিত, স্বর্গপ্রতিরোধক 
স্বের্গগমনে বাধাজনক), অকীর্তিকর মোহ উপস্থিত হইল? হে 
পার্থ! তুমি ব্লীবতা (কাপুরুষতা-__দৌবর্বল্য) অবলম্বন করিও না; 
ইহা তোমার উপযুক্ত নয়। হে পরন্তপ! অতিতুচ্ছ হৃদয়দৌবর্বল্য 
দূরীভূত করিয়৷ উখিত হও ।” 


অজ্ভ্ূন কহিলেন, "ভগবন্! আমি কী প্রকারে পুজনীয় ভীম্ম ও 
দ্রোণের সহিত শরজাল দ্বারা প্রতিযুদ্ধ করিব? মহানুভব 
গুরুজনদিগকে বধ না করিয়া যদি ইহলোকে ভিক্ষান্ন ভোজন 
করিতে হয়, তাহাও শ্রেয়ঃ; কিন্তু ইহাদিগকে বধ করিলে 
ইহকালেই রুধিরলিপ্ত অর্থ ও কাম উপভোগ করিতে হইবে। 
ফলতঃ এই যুদ্ধে জয় ও পরাজয়ের মধ্যে কোন্টির গৌরব 
অধিক, তাহাও বুঝিতে পারিতেছি না, কেন না, যীহাদিগকে বিনষ্ট 
করিয়া আমরা স্বয়ং জীবিত থাকিতে অভিলাষ করি না, সেই 
ধার্তরাষ্ট্রগণই সম্মুখে উপস্থিত। কাতরতা ও অবশ্যন্তাবী 


কুলক্ষয়জনিত দোষে আমার স্বাভাবিক শৌর্য্যাদি অভিভূত ও 
আমার চিত্ত ধর্মান্ধ (ধন্মানুরোধে বহি্দষ্টিরহিত) হইয়াছে; এই 
উপদেশ প্রদান কর। ভূমণ্ডলে অকন্টক (বাধাবিহীন) সুসমৃদ্ধ 
রাজ্য ও সুরগণের আধিপত্য প্রাপ্ত হইলেও আমার ইন্দ্রিয়গণ এই 
শোকে পরিশুষক্ক হইবে । আমি এমন কিছুই দেখিতেছি না, যাহাতে 
আমার শোকাপনোদন হইতে পারে” ।” সঞ্জয় কহিলেন, “অতএব 
আমি যুদ্ধ করিব না” শক্রতাপন গুড়াকেশ (ইন্্রিয়জয়ী) অজ্ষূন 
হৃধীকেশ-সম্মুখে এই বলিয়৷ তুষ্কীন্তাব অবলম্বন করিলেন। 


হে ভারত! তখন হৃষীকেশ সহাস্য-আস্যে উভয় সেনার 
মধ্যবর্তী বিষপ্নবদন অজ্ভুনকে কহিলেন, “হে অজ্জুন! তোমার 
মুখ হইতে পণ্তিতগণের ন্যায় বাক্যসকল বিনির্গত হইতেছে, কিন্তু 
তুমি অশোচ্য (শোকের অযোগ্য) বন্ধুগণের নিমিত্ত শোক করিয়া 
মূর্খতা প্রকাশ করিতেছ। পণ্তিতগণ কি মৃত, কি জীবিত, কাহারও 
নিমিত্ত অনুশোচনা (শোক) করেন না। আমি পুবের্ব যে কখনও 
ছিলাম না, এমন নহে; সেইরূপ তুমিও যে ছিলে না, এমন নহে; 
এই রাজগণও ছিলেন না, এমন নহে; অতঃপর আমরা সকলে 
থাকিব না, এমনও নহে। এই দেহ যেমন কৌমার, যৌবন ও জরা 
প্রাপ্ত হয়, জীবাত্মাও তদ্রপ দেহান্তর প্রাপ্ত হইয়া থাকেন; 
ধীরব্যক্তি তদ্বিষয়ে মুগ্ধ হয়েন না। বিষয়ের সহিত ইন্ট্রিয়গণের যে 
সম্বন্ধ, তাহাই শীত, উষ্ণ ও সুখ-দুঃখের কারণ; সেই সম্বন্ধ কখন 
উৎপন্ন হয়, কখন বিনষ্ট হয়, অতএব তুমি এই অনিত্য সম্বন্ধ- 


সকল সহ্য কর। এই সম্বন্ধ-সকল যাঁহাকে ব্যথিত করিতে পারে 
না, সেই সমদুঃখসুখ (সুখ-দুঃখে তুল্যজ্ঞানী) ধীর পুরুষ 
মোক্ষলাভের যোগ্য। যাহা কখন ছিল না, তাহা কখন হয় না এবং 
যাহা বিদ্যমান আছে, তাহারও কখন অভাব হয় না, তত্দর্শী 
পণ্তিতগণ ভাব ও অভাবের এইরূপ নির্ণয় করিয়াছেন। যিনি এই 
দেহাদিতে ব্যাপ্ত হইয়৷ আছেন, তাহার বিনাশ নাই; কোন ব্যক্তি 
সেই অব্যয় পুরুষকে বিনাশ করিতে সমর্থ হয় না। হে ভারত! 
তত্দর্শীপণ্তিতগণ কহিয়াছেন, এই সকল শরীর অনিত্য; কিন্তু 
শরীরী জীবাত্ম৷ নিত্য, অবিনাশী (বিনাশহীন) ও অপ্রমেয়; অতএব 
তুমি যুদ্ধ কর। যিনি মনে করেন, এই জীবাত্মা অন্যকে বিনাশ 
করে এবং যিনি মনে করেন, অন্যে এই জীবাত্মাকে বিনাশ করে, 
তাহারা উভয়েই অনভিজ্ঞ; কেন না, জীবাত্মা কাহাকেও বিনাশ 
করেন না এবং জীবাআ্সমাকেও কেহ বিনাশ করিতে পারে না। ইহার 
জন্ম নাই, মৃত্যু নাই; ইনি পুনঃ পুনঃ উৎপন্ন ও বর্ধিত হয়েন না; 
ইনি অজ (জন্মরহিত), নিত্য, শাশ্বত (অক্ষয়) ও পুরাণ; শরীর 
বিনষ্ট হইলে ইনি বিনষ্ট হয়েন না। যে পুরুষ ইহাকে অবিনাশী, 
নিত্য, অজ ও অব্যয় বলিয়া জানেন, তিনি কি কাহাকে বধ 
করেন, না বধ করিতে আদেশ করেন? যেমন মনুষ্য জীর্ণ বস্ত্র 
পরিত্যাগ করিয়া নূতন বস্ত্র গ্রহণ করে, সেইরূপ দেহী (আত্মা) 
জীর্ণ দেহ পরিত্যাগ করিয়া অভিনব (নুতন) দেহান্তর পরিগ্রহ 
করেন। ইহা শস্ত্রে ছেদিত ছেন্ন), অগ্নিতে দগ্ধ, জলে র্লেদিত 
(ক্িন্ন__ ক্লেদযুদ্ধ) বা বায়ুতে শোষিত (শুল্ক) হন না। ইনি নিত্য, 
সবর্বগত, স্থিরভাব, অচল ও অনাদি; অতএব অচ্ছেদ্য, অদাহ্য, 
অর্েদ্য ও অশোষ্য। ইনি চক্ষুরাদির অগোচর, মনের অবিষয় 


(অনুভব) ও কম্মেন্দ্রিয়ের অগ্রাহ্য। অতএব তুমি এই জীবাত্মাকে 
এবম্প্রকার (এইরূপ) অবগত হইয়া অনুশোচনা পরিত্যাগ কর। 


“হে মহাবাহো! যদি জীবাত্মা সবর্দা জন্মগ্রহণ ও মৃত্যুমুখে 
প্রবেশ করিয়া থাকেন বলিয়া তাহাকে জাত ও মৃত বোধ কর, 
তাহা হইলে ত ইহার নিমিত্ত শোক করা৷ কর্তব্যই নহে; কেন না, 
জাত ব্যক্তির মৃত্যু ও মৃত ব্যক্তির জন্ম অবশ্যস্তাবী ও অপরিহার্য; 
অতএব ঈদৃশ বিষয়ে শোকাকুল হওয়া তোমার উচিত নয়। 
ভূতসকল উৎপত্তির পুবের্ব অব্যক্ত (অপ্রকাশ) ছিল; 
ধ্বংসসময়েও অব্যক্ত হইয়া থাকে; কেবল জন্মমরণের 
অন্তরালসময়ে (মধ্যাবস্থায়__মধ্য সময়ে) প্রকাশিত হয়; অতএব 
তদ্বিষয়ে পরিবেদনা (শোক) কী? কেহ এই জীবাত্মাকে বিস্ময়ের 
সহিত বর্ণন করেন, কেহ বিস্ময়ের সহিত শ্রবণ করেন, কেহ 
শ্রবণ করিয়াও বুঝিতে পারে না। হে ভারত! জীবাত্মা সবর্বদা 
সকলের দেহে অবধ্যরূপে অবস্থান করেন, অতএব কোন প্রাণীর 
নিমিত্ত শোক করা উচিত নয়। 


তুমি স্বধর্মের প্রতি দৃষ্টিপাত করিলে আর এ প্রকার বিকম্পিত 
(বিচলিত) হইবে না; ধন্মযুদ্ধ ব্যতীত ক্ষত্রিয়ের আর শ্রেয়স্কর কর্ম 
নাই। হে পার্থ! যে সকল ক্ষত্রিয় যদৃচ্ছাক্রমে (স্বেচ্ছায়) উপস্থিত 
অনাবৃত মুক্ত) স্বর্গদ্বারস্বরূপ ঈদৃশ যুদ্ধ লাভ করে, তাহারাই 
সুখী। ঘদি তুমি এই ধর্মযুদ্ধ (ধন্মসঙ্গত যুদ্ধ) না৷ কর, তাহা হইলে 
স্বধন্্ম ও কীর্তি হইতে পরিভ্রষ্ট ও পাপভাগী হইবে; লোকে 
চিরকাল তোমার অকীর্তি কীর্তন করিবে; সন্তাবিত প্রেথিতযশাঃ 


_ সম্মানিত) ব্যক্তির অকীর্তি মরণ অপেক্ষাও অধিকতর দুঃসহ। 
যে সকল মহারথ তোমাকে বহুমান (যথেষ্ট সম্মান) করিয়া 
থাকেন, তাহাদিগের নিকট তোমার গৌরব থাকিবে না; তাহারা 
মনে করিবেন, তুমি ভয়প্রযুক্ত সংগ্রাম-পরাজ্মুখ হইয়াছ। তাহারা 
তোমাকে কত অবক্তব্য কথা কহিবেন এবং তোমার সামর্থ্যের 
নিন্দা করিবেন; ইহা অপেক্ষা অধিকরত দুঃখ আর কী আছে? 
সমরে বিনষ্ট হইলে স্বর্গ প্রাপ্ত হইবে; জয়লাভ করিলে পৃথিবী 
ভোগ করিবে; অতএব যুদ্ধের নিমিত্ত কৃতনিশ্চয় কের্তব্য-বিষয়ে 
স্থির) হইয়। উত্থান (উদ্যম) কর; সুখ-দুঃখ, লাভ-অলাভ ও জয়- 
পরাজয় তুল্য জ্ঞান করিয়া যুদ্ধে প্রবৃত্ত হও; তাহা হইলে পাপভাগী 
হইবে না। 


হে পার্থ! যে জ্ঞান দ্বারা আত্মতত্ত্ সম্যক্‌ প্রকাশিত হয়, তাহা 
তোমার নিকট কীর্তন করিলাম; এক্ষণে কর্ম যোগবিষয়িণী 
(কর্ম যোগসম্পর্কিত) বুদ্ধি অবগত হও; এই বুদ্ধি প্রাপ্ত হইলে তুমি 
কর্ম্মরূপ বন্ধন হইতে বিমুক্ত হইবে। কম্ম্মযোগের অনুষ্ঠান বিফল 
হয় না। তাহাতে প্রত্যবায়ও (পাপও) নাই, ধর্মের অত্যল্প অংশও 
মহদ্ভয় হইতে পরিত্রাণ করে। হে কুরুনন্দন! কর্ম যোগবিষয়ে 
সংশয়রহিত বুদ্ধি একমাত্র (একাগ্র-_একরূপ) হইয়া থাকে; কিন্তু 
প্রমাণজনিত (বেদোক্ত কর্মকাণ্ডাতআক বিধিনিষেধের অধীন) 
বিবেকরহিত ব্যক্তিদিগের বুদ্ধি অনন্ত ও বহুশাখাবিশিষ্ট। যাহারা 
আপাত-মনোহর (বর্তমান রম্য-_ উপস্থিত উপাদেয়) শ্রবণরমণীয় 
বাক্যে অনুরক্ত, বহুবিধ ফলপ্রকাশক বেদবাক্যই যাহাদিগের 
প্রীতিকর, যাহারা স্বর্গাদি ফলসাধন কর্ম্ম ভিন্ন অন্য কিছুই স্বীকার 


করে না, যাহারা কামনাপরায়ণ, স্বর্গই ঘাহাদিগের পরমপুরুঘার্থ, 
জন্ম, কম্ম ও ফলপ্রদ, ভোগ ও এশ্বর্যলাভের সাধনভূত নানাবিধ 
ক্রিয়াপ্রকাশক বাক্যে যাহাদিগের চিত্ত অপহৃত হইয়াছে এবং 
যাহারা ভোগ ও এশ্ব্কে একান্ত সংসক্ত (অত্যন্ত আসক্ত), সেই 
বিবেকবিহীন মুঢু ব্যক্তিদিগের বুদ্ধি সমাধি বিষয়ে সংশয়শূন্য হয় 
না। হে অভ্ভূন! বেদসকল সকাম ব্যক্তিদিগের কম্মফিল- 
প্রতিপাদক; অতএব তুমি শীতোষ্চ ও সুখদুঃখাদি-দ্বন্ৰসহিষ্ণ 
(রাগ-বিরাগে সহনশীল) ধৈর্য্যশালী, যোগক্ষেমরহিত ও অপ্রমাদী 
হইয়। নিষ্কাম হও। যেমন কুপ, বাপী, তড়াগ প্রভৃতি জলাশয়ে 
যেমন প্রয়োজন সিদ্ধ হয়, একমাত্র মহাত্রদে সেই সকল প্রয়োজন 
সম্পন্ন হইয়৷ থাকে, সেইরূপ সমুদয় বেদে সে সকল কর্ম্মফল 
বর্ণিত আছে, সংশয়রহিত বুদ্ধিবিশিষ্ট ব্রহ্মনিষ্ঠ ব্রাহ্মণ একমাত্র 
ব্রন্মে তৎসমুদয়ই প্রাপ্ত হইয়া থাকেন। কম্মেই তোমার অধিকার 
হউক, কর্মফলে যেন কামনা না হয়; কর্মফল যেন তোমার 
প্রবৃত্তির হেতু না হয় এবং কন্মপরিত্যাগে তোমার আসক্তি না 
হউক। হে ধনঞ্জয়! তুমি আসক্তি পরিত্যাগ পুবর্বক একান্ত 
ঈশ্বরপরায়ণ (ঈশ্বরনিষ্ঠ) হইয়া সিদ্ধি ও অসিদ্ধি উভয়ই তুল্য জ্ঞান 
করিয়া কম্মসকল অনুষ্ঠান কর, পণ্ভিতেরা সিদ্ধি ও অসিদ্ধি 
উভয়ের তুল্যজ্ঞাইই যোগ বলিয়া নির্দেশ করিয়াছেন। 
সংশয়রহিত বুদ্ধি দ্বারা অনুষ্ঠিত কর্ম যোগই শ্রেষ্ঠ; কাম্যকর্ম্ম- 
সমুদয় সাতিশয় অপকৃষ্ট হৌন), অতএব তুমি কর্্মযোগের 
অনুষ্ঠান কর; সকাম ব্যক্তিরা অতি দীন। যীহার কর্ম যোগ 
বিষয়িণী বুদ্ধি উপস্থিত হয়, তিনি ইহজন্মেই পরমেশ্বরপ্রসাদে 
সুকৃত ও দুক্কৃত উভয় পরিত্যাগ করেন। অতএব তুমি কর্মযোগের 


নিমিত্ত যত্ব কর। ঈশ্বরের আরাধনা দ্বারা বন্ধনহেতু কম্মসকলের 
মোক্ষসাধনতাসম্পাদক (মুক্তি-সাধনশক্তি সংসাধক) চাতুর্য্যই 
(নিপুণতাই) যোগ । কর্মঘোগবিশিষ্ট মনীষিগণ (বোধশক্তিসম্পন্ন 
ব্যক্তিগণ) কম্মজনিত ফল পরিত্যাগ করেন; সুতরাং জন্মবন্ধন 
হইতে বিনিম্মুক্ত হইয়া অনাময়পদ (দ্লেঃখাদিরহিতপদ) প্রাপ্ত 
হয়েন। যখন তোমার বুদ্ধি অতি গহন (দুস্ত্যজ্য) মোহ হইতে 
উত্তীর্ণ হইবে, তখন তুমি শ্রোতব্য শ্রবণযোগ্য) ও শ্রত বিষয়ে 
বৈরাগ্য লাভ করিবে; তৎসম্বন্ধে তোমার আর কিছুই জিজ্ঞাস্য 
থাকিবে না। তোমার বুদ্ধি নানাবিধ বৈদিক ও লৌকিক বিষয়- 
শ্রবণে উদ্ভ্রান্ত হইয়৷ আছে; যখন উহা বিষয়ান্তরে আকৃষ্ট না 
হইয়া স্থিরভাবে পরমেশ্বরে অবস্থান করিবে, তখনই তুমি তন্বৃজ্ঞান 
লাভ করিবে ।” 


অজ্ঞুন কহিলেন, “হে কেশব! সমাধিস্থ (পরমেশ্বরে 
নিবিষ্টচিত্ত) স্থিতপ্রজ্ঞ (স্থিরবুদ্ধি) ব্যক্তির লক্ষণ কী? তাহার বাক্য, 
অবস্থান ও গতি কী প্রকার? 


কৃষ্ণ কহিলেন, “হে পার্থ! ঘিনি সবর্বপ্রকার মনোগত কামনা 
স্থিতপ্রজ্ঞ। যিনি দুঃখে অক্ষুন্ধচিত্ত, সুখে স্পৃহাশুন্য এবং অনুরাগ, 
ভয় ও ক্রোধ-বিবজ্ঞিত, সেই মুনি স্থিতপ্রজ্ঞ। যিনি পুত্র, মিত্র 
প্রভৃতি সকলের প্রতি স্সেহশুন্য, যিনি অনুকুল বিষয়ে অভিনন্দন 
(অনুরাগ) ও প্রতিকূল বিষয়ে দ্বেষ করেন না, তাহারই প্রজ্ঞা 
নিশ্চলা ও তিনিই স্থিতপ্রজ্ঞ। কুম্ম (কচ্ছপ) যেমন আপন অঙ্গ- 


সকল সঙ্কোচন করে (ভিতরের দিকে গুটাইয়৷ লয়), সেইরূপ 
যিনি বিষয় হইতে ইন্দ্রিয়গণকে প্রত্যাহরণ (প্রত্যানয়ন) করেন, 
তাহারই প্রজ্ঞা নিশ্চলা ও তিনিই স্থিতপ্রজ্ঞ। যিনি ইন্দ্িয়দ্ধারা বিষয় 
গ্রহণ না করেন, বিষয়-সকল তাহার নিকট হইতে নিবৃত্ত হইতে 
পারে; বিষয়াভিলাষ নিবৃত্ত হয় না; কিন্তু স্থিতপ্রজ্ঞ ব্যক্তি 
পরমেশ্বরকে দর্শন করিয়া বিষয়বাসনা হইতে বিনিম্মুক্ত হইয়া 
থাকেন। হে কৌন্তেয়! ক্ষোভজনক ইন্দ্রিয়গণ যত্রশীল বিবেকী 
পুরুষের চি্তকেও বলপুবর্বক হরণ করে; এই নিমিত্ত যোগশীল 
ব্যক্তি তাহাদিগকে সংযমপুর্বক মণপরায়ণ (ভগবানে একান্ত 
নিষ্ঠ) হইয়া থাকিবেন। এইরূপে ইন্দ্রিয়গণ যীহার বশীভূত থাকে, 
তাহারই প্রজ্ঞা নিশ্চলা ও তিনিই স্থিতপ্রজ্ঞ। প্রথমে বিষয়চিন্তা, 
চিন্তা হইতে আসক্তি, আসক্তি হইতে অভিলাষ, অভিলাষ হইতে 
ক্রোধ, ক্রোধ হইতে মোহ, মোহ হইতে স্মৃতিভ্রংশ, স্মৃতিভ্রংশ 
হইতে বুদ্ধিনাশ, বুদ্ধিনাশ হইতে বিনাশ উপস্থিত হয়। যিনি 
আত্মাকে বশীভূত করিয়াছেন, তিনি রাগদ্বেষবজ্জিত আত্মপ্রসাদ 
লাভ করেন, আত্মপ্রসাদ থাকিলে সকল দুঃখ বিনষ্ট হয়। 
প্রসন্নাত্ার বুদ্ধিই আশু নিশ্চল হইয়া উঠে। অজিতেন্দ্রিয় ব্যক্তির 
বুদ্ধি নাই; সুতরাং সে চিন্ত। করিতেও পারে না; চিন্তা করিতে না 
পারিলে শান্তি হয় না; শান্তিহীন ব্যক্তির সুখ কোথায়? যে চিত্ত 
স্বেচ্ছাচারী ইন্দ্রিয়গণের বশীভূত হয়, সেই চিত্ত বায়ু কর্তৃক সমুদ্রে 
ইতস্ততঃ-বিঘুর্ণিত নৌকার ন্যায় জীবাত্মার বুদ্ধিকে বিষয়ে বিক্ষিপ্ত 
করে। অতএব হে মহাবাহো! যাহার ইন্দ্রিয়গণ বিষয় হইতে 
নিগৃহীত (সংযমবলে বিমুখ) হইয়াছে, সেই ব্যক্তিরই প্রজ্ঞ৷ নিশ্চলা 
ও তিনিই স্থিতপ্রজ্ঞ। অজ্ঞান-তিমিরাবৃতমতি ব্যক্তিদিগের 


নিশাস্বরূপ ব্রহ্মনিষ্ঠাতে জিতেন্দ্রিয় যোগিগণ জাগরিত থাকেন 
এবং প্রাণিগণ যে বিষয়নিষ্ঠাস্বরূপ দিবায় প্রবোধিত থাকে, 
আত্মতত্দর্শী যোগীদিগের সেই রাত্রি। যেমন নদী-সকল সবর্বদা 
পরিপূর্ণ স্থিরপ্রতিষ্ঠ চাঞ্চল্য রহিত) সমুদ্রে প্রবেশ করে, ভোগ 
সকল সেইরূপে যাহাকে আশ্রয় করিয়া লীন হইয়৷ যায়, তিনিই 
মোক্ষ লাভ করেন; ভোগার্থী ব্যক্তি তাহ প্রাপ্ত হইতে পারে না। 
যিনি কামনা-সকল পরিত্যাগপুবর্বক নিস্পৃহ, নিরহঙ্কার ও মমতা- 
বিহীন হইয়া ভোগ্য বস্ত-সমুদয় উপভোগ করেন, তিনি মুক্তিলাভ 
করিয়া থাকেন। হে পার্থ! ব্রহ্মজ্ঞাননিষ্ঠা এই প্রকার; ইহা প্রাপ্ত 
হইলে সংসারে আর মুগ্ধ হইতে হয় না। যিনি চরমসময়েও এই 
ব্রহ্মজ্ঞাননিষ্ঠায় অবস্থান করেন, তিনিও পরব্রদ্মে লয় প্রাপ্ত 
হয়েন।, 


তৃতীয় অধ্যায় 


কর্মযোগ 


উজ্জুন কহিলেন, হে কেশব! যদি তোমার মতে কর্ম্ম অপেক্ষা 
জ্ঞানই শ্রেষ্ঠ, তবে আমাকে এই মারাত্মক কর্মে কি নিমিত্ত 
নিয়োজিত করিতেছ? তুমি কখন জ্ঞানের, কখন বা কর্মের 
প্রশংসা করিয়া আমার বুদ্ধিকে মুগ্ধপ্রায় করিতেছ; এক্ষণে যাহাতে 
আমার শ্রেয়োলাভ হয়, এমন এক পক্ষ নিশ্চয় করিয়া বল।, 


কৃষ্ণ কহিলেন, “হে পার্থ! আমি পুবের্ই কহিয়াছি যে, 
ইহলোকে নিষ্ঠা দুই প্রকার;_এক, শুদ্ধচেতাদিগের (নিম্মল হৃদয় 
যাহাদিগের) জ্ঞানযোগ; দ্বিতীয়, কর্মযোগীদিগের কর্্মযোগ। 
পুরুষ কন্মানুষ্ঠান না করিলে জ্ঞান প্রাপ্ত হয় না এবং জ্ঞান প্রাপ্ত না 
হইলে কেবল সন্ন্যাস দ্বারা সিদ্ধি লাভ করিতে পারে না। কেহ 
যখন কর্ম না করিয়া ক্ষণমাত্র অবস্থান করিতে সমর্থ হয় না; 
পুরুষ ইচ্ছা না করিলেও প্রাকৃতিক (স্বাভাবিক) গুণ-সমুদয়ই 
তাহাকে কর্মে প্রবর্তিত করে। যে ব্যক্তি কম্মেন্দ্রিয়-সকলকে 
সংযম করিয়া মনে মনে ইন্দ্রিয়ের বিষয়-সকল স্মরণ করে, সেই 
মুঢাতআ কপটাচারী বলিয়া কথিত হয়। হে অর্জন! যে ব্যক্তি 
মনোদ্ধারা জ্ঞানেন্দ্রিয়গণকে বশীভূত করিয়া আসক্তি পরিত্যাগ 


পুবর্বক কম্মেন্দ্রিয় দ্বারা কম্মানুষ্ঠান করে, সেই ব্যক্তিই শ্রেষ্ঠ। 
অতএব তুমি নিয়ত কর্ম্ম অনুষ্ঠান কর; কর্ম্ম পরিত্যাগ করিলে 
তোমার শরীরযাত্র৷ নির্বাহ হইবে না। যে কর্ম বিষ্ণুর উদ্দেশে 
অনুষ্ঠিত না হয়, লোকে তদ্দ্বারাই বদ্ধ হইয়া থাকে; অতএব হে 
কৌন্তেয়! তুমি আসক্তি পরিত্যাগ করিয়৷ বিষ্ণুর উদ্দেশে 
কর্মানুষ্ঠান কর। পুবেরব প্রজাপতি প্রজাগণকে যজ্ঞের সহিত সৃষ্টি 
করিয়া বলিয়াছেন,___হে প্রজাগণ! তোমরা যজ্ঞ দ্বারা উত্তরোত্তর 
বর্ধিত হও; যজ্ঞ তোমাদিগের কামনা পরিপূর্ণ করুক। তোমরা 
যজ্ঞ দ্বারা দেবগণকে সংবর্ধিত কর; দেবগণও তোমাদিগকে 
সংবর্ধিত করুক; এইরূপ পরস্পর সংবর্ধন করিলে তোমরা 
উভয়েই পরম কল্যাণ লাভ করিবে; দেবগণ ঘজ্ঞ দ্বারা সংবদ্ধিত 
হইয়া তোমাদিগকে অভিলষিত ভোগ্য-সকল প্রদান করিবেন। যে 
ব্যক্তি দেবগণপ্রদত্ত ভোগ্য-সকল তাহাদিগকে প্রদান না করিয়া 
উপভোগ করে, সে চোর। সাধুগণ যজ্ঞাবশিষ্ট ভোজন করিয়া 
সব্বপ্রকার পাপ হইতে মুক্ত হয়েন; কিন্তু যাহারা কেবল আপনার 
নিমিত্ত পাক করে, সেই পাপাত্মগণ পাপই ভোজন করিয়া থাকে। 
প্রাণিগণ অন্ন হইতে, অন্ন পর্্জান্য (বোরিবর্ষশকারী মেঘ_ বৃষ্টি) 
এবং বেদ ব্রহ্ম হইতে সমুদ্ভূত হইয়াছে; অতএব সর্বব্যাপী ব্রহ্ম 
নিয়তই যজ্ঞে প্রতিষ্ঠিত আছেন। যে ব্যক্তি ইহলোকে বিষয়াসক্ত 
হইয়৷ পুবোক্ত প্রকারে প্রবর্তিত কন্মাদি চক্রের অনুবর্তী না হয়, 
তাহার আয়ু পাপময় ও জীবন বৃথা । 


আত্মাতেই যাহার প্রীতি, আত্মাতেই যাঁহার আনন্দ এবং 
হয় না; কন্মানুষ্ঠান করিলেও তাহার পুণ্য হয় না, কর্ম না 
করিলেও তাহার পাপ হয় না৷ এবং তাহাকে মোক্ষের নিমিত্ত ব্রহ্মা 
অবধি স্থাবর পর্য্যন্ত কাহারও আশ্রয় গ্রহণ করিতে হয় না। পুরুষ 
আসক্তি পরিত্যাগ করিয়৷ কম্মানুষ্ঠান করিলে মোক্ষ লাভ করেন; 
অতএব তুমি আসক্তি পরিত্যাগ করিয়া কন্মানুষ্ঠান কর; জনক 
প্রভৃতি মহাত্মগণ কর্ম্ম দ্বারাই সিদ্ধি লাভ করিয়াছেন। শ্রেষ্ঠ ব্যক্তি 
এবং যাহা মান্য করেন, তাহারা তাহারই অনুবর্তী হয়, অতএব 
তুমি লোকদিগের ধর্মরক্ষণার্থ কন্মানুষ্ঠান কর। দেখ, ব্রিভুবনের 
মধ্যে আমার কিছুই অপ্রাপ্য নাই; সুতরাং আমার কোন প্রকার 
কর্তব্যও নাই; তথাপি আমি কর্মানুষ্ঠান করিতেছি। যদি আমি 
আলস্যহীন হইয়৷ কখন কর্মানুষ্ঠান না৷ করি, তাহা হইলে সমুদয় 
লোকে আমার অনুবত্তী হইবে; অতএব আমি কর্ম না করিলে এই 
সমস্ত লোক উৎসন্ন হইয়া যাইবে এবং আমিই বর্ণসঙ্কর ও 
প্রজাগণের মলিনতার হেতু হইব। অতএব মুর্খেরা যেমন 
ফলপ্রত্যাশী হইয়। কর্ম করে, তদ্রূপ বিদ্বানেরা আসক্তি পরিত্যাগ 
বিদ্বান্‌ ব্যক্তি কর্ম্মাসক্ত অজ্ঞদিগের বুদ্ধিভেদ উৎপন্ন না করিয়া 
স্বয়ং সবর্বপ্রকার কম্মানুষ্ঠানপুবর্বক তাহাদিগকে কর্মমানুষ্ঠানে প্রবৃত্ত 
করিবেন। সকল প্রকার কম্মই প্রকৃতির গুণস্বরূপ ইন্দ্রিয়গণ 
কর্তৃক নিষ্পন্ন হইতেছে; কিন্তু অহঙ্কারবিমুঢ্রমতি (অহঙ্কারে 


মোহাপন্) ব্যক্তি আপনাকে এ সকল কর্মের কর্তা বলিয়া মনে 
করিয়া থাকে। ইন্দ্িয়গণই বিষয়ে প্রবৃত্ত হইতেছে জানিয়া 
গুণকর্ম্মবিভাগের ততৃজ্ঞ ব্যক্তি বিষয়ে আসক্ত হয়েন না। যাহারা 
প্রকৃতির সত্ত্ব প্রভৃতি গুণে সাতিশয় মুগ্ধ হইয়৷ ইন্দ্রিয় ও ইন্ড্রিয়ের 
কার্যে আসক্ত হয়, সবর্বজ্ঞ ব্যক্তি তাদৃশ অল্পদর্শী মন্দমতিদিগকে 
বিচালিত করিবেন না। 


তুমি আমাতে সমুদয় কর্ম সমর্পণ করিয়া, আমি অন্তর্যামী 
পুরুষের অধীন হইয়া কর্ম করিতেছি, এইরূপ ভাবিয়া, কামনা, 
মমতা ও শোক পরিত্যাগপুবর্বক যুদ্ধে প্রবৃত্ত হও । যাহারা শ্রদ্ধাবান্‌ 
ও অসুয়াশুন্য হইয়া নিরন্তর আমার মতের অনুসরণ করে, তাহারা 
সকল কর্্ম হইতে মুক্ত হয়। যাহারা অসুয়াপরবশ হইয়া অনুষ্ঠান 
না করে, সেই সকল বিবেকশুন্য ব্যক্তি সমুদয় কম্্ম ও ব্রহ্মবিষয়ে 
মুগ্ধ হইয়া বিনাশ প্রাপ্ত হয়। জ্ঞানবান্‌ ব্যক্তিও স্বীয় স্বভাবের 
অনুরূপ কর্ম করিয়া থাকেন; অতএব যখন সকল প্রাণীই 
স্বভাবের অনুবর্তী, তখন ইন্দ্রিয় নিগ্রহ করিলে কি হইতে পারে? 
প্রত্যেক ইন্দ্রিয়েরই স্ব স্ব অনুকুল বিষয়ে অনুরাগ ও প্রতিকূল 
বিষয়ে দ্বেষ আছে; এ উভয়ই মুমুক্ষুর (মুক্তিকামীর) প্রতিবন্ধক 
(বাধাসৃষ্টিকারক); অতএব উহাদের বশবর্তী হইবে না। সম্যক্‌ 
অনুষ্ঠিত পর-ধর্্ম অপেক্ষা কিঞিৎ অঙ্গহীন স্বধর্মও শ্রেষ্ঠ; 
পরধন্ম অতি ভয়ানক; অতএব স্বধর্ম্মে মরণও শ্রেয়স্কর।” 


অজ্জুন কহিলেন, “হে বাসুদেব! পুরুষ ইচ্ছা না করিলেও কে 
তাহাকে বলপুবর্বক পাপাচরণে নিয়োজিত করে? 


বাসুদেব কহিলেন, “হে অঙ্জুন! এই কামই ক্রোধরূপে 
পরিণত, রজোগুণ হইতে সমুৎপন্ন, দুষ্পুরণীয়১ ও অতিশয় উগ্র; 
ইহাকেই মুক্তিপথের বৈরী বলিয়৷ জানিবে। যেমন ধূম হইতে 
অগ্নি, মল দ্বারা দর্পণ (আয়না) ও জরায়ু দ্বারা গর্ভ আবৃত তাহকে, 
সেইরূপ জ্ঞানিগণের চির-বৈরী, দুষ্পুরণীয়, অনলম্বরূপ কাম 
জ্ঞানকে আচ্ছন্ন করিয়৷ রাখে। ইন্দ্রিয়, মন ও বুদ্ধি ইহার 
আবির্ভাবস্থান ডেৎপত্তিস্থান); এই কাম আশ্রয়ভূত ইন্দ্রিয়াদি দ্বারা 
জ্ঞানকে আচ্ছন্ন করিয়৷ দেহীকে বিমোহিত করে; হে অজ্ঞুন! 
অতএব তুমি অগ্রে ইন্দ্রিয়গণকে দমন এবং জ্ঞান ও বিজ্ঞানবিনাশী 
পাপরূপ কামকে বিনাশ কর; দেহাদি বিষয় অপেক্ষা ইন্দ্রিয়গণ 
শ্রেষ্ঠ; ইন্দ্রিয়গণ অপেক্ষা মন শ্রেষ্ঠ; মন অপেক্ষা সংশয়রহিত 
বুদ্ধি শ্রেষ্ঠ; যিনি সেই বুদ্ধি অপেক্ষা শ্রেষ্ঠ, তিনিই আত্মা। হে 
মহাবাহো! তুমি আত্মাকে এইরূপ অবগত হইয়া এবং মনকে 
সংশয়রহিত বুদ্ধি দ্বারা নিশ্চয় করিয়া কামরূপ দুরাসদ (দুর্ভায়) 
শত্রুকে বিনাশ কর। 


চতুর্থ অধ্যায় 


জ্ঞানযোগ 


উগবান্‌ বলিলেন, “আমি পুবের্ব আদিত্যকে এই অব্যয়যোগ 
কহিয়াছিলাম; তৎপরে আদিত্য মনুকে ও মনু ঈক্ষাকুকে 
কহিয়াছিলেন এবং নিমি প্রভৃতি রাজর্ধিগণও পরম্পরাগত 
(পুবর্বাপর ধারাবাহিকরূপে আগত) এই যোগবৃত্তান্ত অবগত 
হইয়াছিলেন, অনন্তর কালক্রমে উহা বিলুপ্ত হইয়াছিল, আজি 
আমি তোমার নিকটে সেই পুরাতন যোগবৃত্তান্ত কীর্তন করিলাম; 
তুমি আমার ভক্ত ও সখা; তন্নিমিত্ত আমি তোমাকে এই রহস্য 
কহিলাম।” 


অজ্জুন কহিলেন, “হে কেশব! আদিত্য জন্মগ্রহণ করিলে পর 
তোমার জন্ম হইয়াছিল; অতএব আমি কি প্রকারে অবগত হইব 
যে, তুমি অগ্রে তাহাকে এই যোগবৃত্তান্ত কহিয়াছিলে? 


কৃষ্ণ কহিলেন, “হে অজ্ঞুন! আমি অনেকবার জন্মগ্রহণ 
করিয়াছি; তোমরাও বহু জন্ম অতীত হইয়াছে; তুমি তাহার কিছুই 
জান না; কিন্তু আমি তৎসমুদয়ই অবগত আছি। আমি জন্মরহিত, 
অনশ্বর (বিনাশরহিত) স্বভাব ও সকলের ঈশ্বর হইয়াও স্বীয় 


প্রকৃতিকে আশ্রয় করিয়া আত্মমায়ায় জন্ম-গ্রহণ করি। যে যে 
সময়ে ধর্মের বিপ্লব (বিরুদ্ধ ভাবের উদ্ভব) ও অধর্মের প্রাদুর্ভাব 
হয়, সেই সেই সময়ে আমি আত্মাকে সৃষ্টি করিয়া! থাকি। আমি 
সাধুগণের পরিত্রাণ, অসাধুগণের বিনাশ ও ধর্ম্মের সংস্থাপনের 
নিমিত্ত যুগে-যুগে জন্মগ্রহণ করি। হে অজ্ঞুন! যিনি আমার এই 
অলৌকিক জন্ম ও অলৌকিক কর্ম্ম যথার্থ অবগত হইতে পারেন, 
তিনি শরীর পরিত্যাগ করিয়া আমাকে লাভ করেন; তাহাকে 
পুনরায় জন্মগ্রহণ করিতে হয় না। অনেকে আসক্তি, ভয় ও 
ক্রোধ পরিত্যাগ করিয়া একাগ্রচিত্ত, একান্ত আশ্রিত এবং জ্ঞান ও 
তপস্যা দ্বারা পবিত্র হইয়৷ আমার সাযুজ্য (সংযঘোগ- _সাম্য) লাভ 
করিয়াছে। হে পার্থ! যাহারা যেরূপে আমাকে ভজনা করে, আমি 
তাহাদিগকে সেই প্রকারেই অনুগ্রহ করি। যে যাহা করুক, 
সকলেই আমার সেবাপথে আগমন করিতেছি। মনুষ্যলোকে 
অচিরকালেই কম্মসকল সফল হয়; এই নিমিত্ত কম্্মফলাকাঙক্ষী 
মনুষ্যেরা প্রায়ই ইহলোকে দেবতার অর্চনা করিয়া থাকে। আমি 
গুণ ও কর্মের বিভাগানুসারেঃ ব্রাহ্মণ প্রভৃতি চারি বর্ণ সৃষ্টি 
করিয়াছি; তথাপি আমি সংসারবিহীন; আমাকে কর্তা মনে করিও 
না। কর্ম আমাকে স্পর্শ করিতে পারে না; কন্মফলেও আমার 
স্পৃহা নেই। যে ব্যক্তি আমাকে এইরূপ অবগত হইতে পারে, 
তাহাকে কর্ম্মবন্ধনে বদ্ধ হইতে হয় না। পুবর্বতন মুমুক্ষুগণ আমাকে 
এই প্রকারে অবগত হইয়া কম্্ম অনুষ্ঠান করিতেন; অতএব তুমি 
প্রথমে পুবর্তনদিগের অনুষ্ঠিত কন্্ম অনুষ্ঠান কর। 


ইহলোকে বিবেকিগণও কম্ম ও অকর্ম-বিষয়ে মোহিত হইয়া 
আছেন; অতএব তুমি যাহা অবগত হইয়া সংসার হইতে মুক্ত 
হইবে, আমি তোমাকে সেই কর্মের বিষয় কহিতেছি, শ্রবণ কর। 
কর্মের গতি অতি দুরবগাহ, অতএব বিহিত কর্ম, অবিহিত কর্ম্ম ও 
কর্মত্যাগ এই তিনের তত্ব অবগত হইতে হয়; যিনি কর্ম্ম বিদ্যমান 
থাকিতেও আপনাকে কর্ম্মশুন্য এবং কন্মত্যাগ হইলেও কর্মমযুক্ত 
বলিয়া বোধ করেন, তিনিই মনুষ্যের মধ্যে বুদ্ধিমান, যোগী এবং 
সকল কর্মের অনুষ্ঠাতা। যাহার সমুদয় কম্্ম নি্কাম, পণ্তিতগণ 
তাহাকে পণ্তিত বলিয়া থাকেন; তাহার কর্ম্ম-সমুদয় জ্ঞানানলে 
জ্ঞোনরূপ অগ্নিতে) দগ্ধ হইয়া যায়। যিনি কর্মফলে আসক্তি 
পরিত্যাগপুবর্বক চিরতৃপ্ত হইয়া থাকেন এবং কাহারও আশ্রয় গ্রহণ 
করেন না, তিনি কর্ম্মে সম্যক্‌ প্রবৃত্ত হইলেও তীহার কিছুমাত্র কর্ম 
করা হয় না। যিনি কামনা ও সর্বপ্রকার পরিগ্রহ পরিত্যাগ করেন, 
হার মন ও আত্মা বিশুদ্ধ, তিনি কেবল শরীর দ্বারা কন্মমানুষ্ঠান 
করিয়াও পাপভাগী হয়েন না। যিনি যদৃচ্ছালাভে সন্তুষ্ট, শীত, উষ্ণ 
ও সুখদুঃখাদি দ্বন্দরসহিষ্ণ ও বৈরবিহীন এবং যিনি সিদ্ধি ও 
অসিদ্ধি তুল্য জ্ঞান করেন, তিনি কর্ম্ম করিয়াও কর্ম্মবন্ধনে বদ্ধ 
হয়েন না। যিনি কামনা পরিত্যাগ করিয়াছেন, রাগাদি হইতে মুক্ত 
হইয়াছেন এবং যীহার চিত্ত জ্ঞানে অবস্থান করিতেছে, তিনি 
যজ্ঞার্থ কর্ম্ানুষ্ঠান করিলে কর্ম-সকল বিলয় হইয়৷ যায়। 
অ্রুক্ত্রুবাদি পাত্রসকল ব্রহ্ম; হবনীয় (আহুতির নিমিত্ত প্রদত্ত) 
ঘৃতাদি ব্রহ্ম, অগ্নিও ব্রহ্ম ও যিনি হোম করেন, তিনিও ব্রহ্ম; এই 
প্রকার কম্মস্বরূপ ব্রন্ষে যাহার সমাধি হইয়াছে, তিনি ত্রহ্মকে প্রাপ্ত 
হয়েন। কতকগুলি যোগী সম্যক্রূপে দেবযজ্ঞই (দেবতার 


উদ্দেশ্যে যজ্ঞই) অনুষ্ঠান করেন; কোন কোন যোগী পুব্বাক্ত 
প্রকারে ব্রহ্মরূপ অগ্নিতে যজ্তরূপ উপায় দ্বারা যজ্ঞাদি কম্মসকল 
(কম্মত্যাগরূপ) আহুতি প্রদান করিয়া থাকেন; কেহ কেহ 
সংঘমরূপ অগ্নিতে শ্রোত্রাদি ইন্দ্রিয়গণকে, আর কেহ কেহ 
ইন্দ্রিয়রূপ অগ্নিতে শব্দাদি বিষয় সকল আহুতি দিয়া থাকেন। 
কেহ কেহ ধ্যেয় বিষয় (পদার্থ) দ্বারা উদ্দীপিত আত্মধ্যানরূপ 
যোগাগ্নিতে জ্ঞানেন্দ্রিয়ের কর্ম্ম, কম্মেন্দ্রিয়ের কর্ন্ম ও প্রাণবায়ুর 
কর্মসকল আহুতি প্রদান করেন। দৃট়ব্রত যতিগণ দ্রব্যদান, 
চান্দ্রায়ণাদি ব্রত, সমাধি, বেদপাঠ ও বেদজ্ঞান, এই কয়েকটি 
যজ্ঞ অনুষ্ঠান করিয়া থাকেন। কেহ কেহ প্রাণবৃত্তিতে 
অপানবৃত্তিকে আহুদি প্রদান করিয়া পুরক (নাসিকাপথে অভ্যন্তরে 
বায়ুপুরণ), অপানবৃত্তিতে প্রাণবৃত্তিকে আহুতি প্রদান করিয়া 
রেচক (অভ্যন্তরে পুরিত বায়ুর নিঃসরণ) এবং প্রাণ ও অপানের 
গতিরোধ করিয়া কুস্তকরূপ (অভ্যন্তরে বায়ু নিরোধরূপ) প্রাণায়াম 
করেন; আর কেহ কেহ নিয়তাহার (সংযত-আহার) হইয়া প্রাণবৃত্তি 
সমুদয়কে প্রাণবৃত্তিতেই হোম করিয়া থাকেন। এই সকল 
যজ্ঞবেত্তা যজ্ঞ দ্বারা নিষ্পাপ হইয়া যজ্ঞশেষরূপ অমৃত ভোজন 
পরলোকের কথা দুরে থাকুক, ইহলোকও নাই। এবংবিধ ভুরি 
ভুরি (বহু বহু) যজ্ঞ বেদ দ্বারা বিস্তারিত হইয়াছে, তৎসমুদয়ই কর্ম 
হইতে উৎপন্ন; তুমি ইহা অবগত হইয়া মুক্তিলাভ কর। ফলের 
সহিত সমুদয় কর্ম্ম জ্ঞানের অন্তর্ভত আছে, অতএব দ্রব্যময় 
দৈবযজ্ঞ অপেক্ষা জ্ঞানযজ্ঞই শ্রেষ্ঠ। 


হে ধনঞ্জয়! তুমি প্রণিপাত, প্রশ্ন ও সেবা দ্বারা জ্ঞান শিক্ষা কর, 
তত্দর্শী জ্ঞানীরা তোমাকে তাহার উপদেশ প্রদান করিবেন। 
জ্ঞানলাভ করিলে তুমি আর এ প্রকার বন্ধুবধাদিজনিত মোহে 
অভিভূত হইবে না, তুমি আপনাতে সমুদয় ভূতকে অভিন্ন 
অবলোকন করিয়া পরিশেষে পরমাত্মাকে আত্মায় অভিন্ন 
দেখিবে। যদ্যপি তুমি সকল পাগী অপেক্ষা অধিক পাগী হও, 
তথাপি সেই জ্ঞানরূপ ভেলা দ্বারা সমস্ত পাপ হইতে উত্তীর্ণ হইবে। 
হে অজ্ঞুন! যেমন প্রজ্বলিত হুতাশন কাষ্ঠ-সমুদয় ভল্মাবশেষ 
করে, সেইরূপ জ্ঞানাগ্নি সমুদয় কম্ম্ম ভক্মীভূত করিয়া থাকে। 
কর্্মযোগে সিদ্ধি প্রাপ্ত হইয়া আপনা হইতেই আত্মজ্ঞান লাভ 
করে। যে ব্যক্তি গুরুর উপদেশে শ্রদ্ধাবান, গুরুশুশ্রীষাপরায়ণ 
ও জিতেন্দ্রিয়, তিনিই জ্ঞান লাভ করিয়া অচিরাৎ অবিলম্বে__ 
শীঘ্র) মোক্ষপদ প্রাপ্ত হয়েন; কিন্তু জ্ঞান ও শ্রদ্ধাবিহীন সংশয়াত্মা 
ব্যক্তি বিনাশ প্রাপ্ত হয়, সংশয়়াত্মার এই লোক ও পরলোক কিছুই 
নাই এবং সুখও নাই। হে ধনঞ্জয়! যিনি যোগ দ্বারা কম্ম-সকল 
ঈশ্বরে সমর্পণ ও জ্ঞান দ্বারা সংশয়চ্ছেদ করিয়াছেন, কন্মসকল 
এই অপ্রমত্ত ব্যক্তিকে বদ্ধ করিতে পারে না। অতএব হে ভারত! 
আত্মজ্ঞানরূপ অসি দ্বারা হৃদয়নিহিত, অজ্ঞানসম্ভূত সংশয় ছেদ 
করিয়া কন্মঘোগ অনুষ্ঠান কর এবং উখিত হও |” 


পঞ্চম অধ্যায় 


সন্ন্যাসযোগ 


উজ্জুন কহিলেন, “হে কৃষ্ণ! তুমি কর্মমসন্ন্যাস (কন্মত্যাগ) ও 
কম্মযোগ (ফলত্যাগ পুবর্বক কম্মমাচরণ) উভয়ের কথাই কহিতেছ, 
এক্ষণে উভয়ের মধ্যে যাহা শ্রেয়স্কর, তাহা অবধারিত করিয়া 
বল। 


কৃষ্ণ কহিলেন, “হে অঙ্জুন! কন্মত্যাগ, কর্্মযোগ উভয়ই 
মুক্তির কারণ, কিন্তু তন্মধ্যে কর্ম যোগই শ্রেষ্ঠ। যাঁহার দ্বেষ নাই 
ও আকাঙক্ষা নাই, তিনিই নিত্য-সন্াসী, কারণ, তাদৃশ নির্ন্ব 
পুরুষেরাই অনায়াসে সংসারবন্ধন হইতে মুক্তিলাভ করেন। 
মুর্খেরাই সন্ন্যাস ও যোগ উভয়ের ভিন্ন ভিন্ন ফল কহে; কিন্তু 
পণ্ডিতেরা এরূপ কহেন না; বাস্তবিকও যিনি সন্ন্যাস ও যোগ এই 
উভয়ের একটিমাত্র সম্যক্‌ অনুষ্ঠান করেন, তিনি উভয়েরই ফল 
প্রাপ্ত হয়েন। সন্গ্যাসীরা মোক্ষ নামক যে স্থান লাভ করেন, 
কম্ম্মযোগীরাও সেই স্থান প্রাপ্ত হয়েন; যিনি সন্ন্যাস ও যোগ 
উভয়ই একরূপ দেখেন, তিনিই থার্থদর্শী কিন্তু কর্্মঘোগ ব্যতীত 
সন্ন্যাস দুঃখপ্রাপ্তির কারণ; কর্ম্মঘোগযুক্ত ব্যক্তি সন্ন্যাসী হইয়া 
অচিরাৎ ব্রক্মলাভ করেন। যিনি যোগযুক্ত হইয়া বিশুদ্ধচিত্ত হয়েন, 


যাহার দেহ ও ইন্ড্রিয়গণ বশীভূত, যাহার আশা সকল ভূতের 
আত্মাস্বরূপ, তিনি লোকযাত্রা-নিবর্বাহার্থ কর্ম অনুষ্ঠান করিলেও 
তাহাতে লিপ্ত হয়েন না। পরমার্থদর্শী ব্রেন্দদর্শনকারী) কর্ম যোগী 
দর্শন, শ্রবণ, স্পর্শ, ঘ্রাণ, অশন (ভোজন), গমন, শয়ন, 
আলাপ, ত্যাগ, গ্রহণ, উন্মেষ চেক্ষুর পাতা খোলা) ও নিমেষ 
চেক্ষুর পাতা বোজান) করিয়াও মনে করেন, আমি কিছুই 
করিতেছি না, ইন্দ্রিয়গণই স্ব স্ব বিষয়ে প্রবৃত্ত হইতেছে। যিনি 
আসক্তি পরিত্যাগপুবর্বক ব্রন্দে কর্মফল সমর্পণ কইয়া কর্ম 
করেন, পদ্মপত্রে জলের ন্যায় তাহাতে পাপ লিপ্ত হয় না। 
কর্ম ঘোগিগণ চিত্তশুদ্ধির নিমিত্ত কন্মফলে আসক্তি পরিত্যাগ 
করিয়া শরীর, মন, বুদ্ধি ও মমত্ৃবুদ্ধি ('আমি” “আমার জ্ঞান) 
বর্জিত ইন্দ্রিয় দ্বারা কম্মানুষ্ঠান করেন। পরমেশ্বরপরায়ণ ব্যক্তি 
কম্মফিল পরিত্যাগ করিয়৷ কৈবল্য (কেবল__একরপতী) প্রাপ্ত 
হয়েন; কিন্তু ঈশ্বরনিষ্ঠাবিমুখ (ঈশ্বরে বিশ্বাসবিহীন) ব্যক্তি কামনা 
বশতঃ ফলপ্রত্যাশী (ফলাকাঙক্ষী) হইয়া বদ্ধ হয়। জিতেব্ড্রিয় দেহী 
(জীবাত্মা) মনে মনে সমুদয় কম্্ম পরিত্যাগ করিয়া নবদ্বারবিশিষ্ট 
দেহপুরে সুখে অবস্থান করেন। তিনি স্বয়ং কর্মে প্রবৃত্ত হয়েন না 
ও অন্যকেও প্রবৃত্ত করেন না। বিশ্বকর্তা (বিশ্বের বিধাতা) ঈশ্বর 
জীবলোকের কর্তৃত্ব ও কম্্ম-সকল সৃষ্টি করেন না এবং কাহাকেও 
কম্মফিলভাগী করেন না, স্বভাবই তৎসমুদয়ের প্রবর্তক। ঈশ্বর 
কাহারও পাপ বা পুণ্য গ্রহণ করেন না, জ্ঞান অজ্ঞানে আবৃত হয় 
আদিত্যের ন্যায় প্রকাশিত হয়। ঈশ্বরে ঘীহাদিগের সংশয়রহিত 


বুদ্ধি, ঈশ্বরেই যাঁহাদিগের আত্মা, উশ্বরেই যাঁহাদিগের নিষ্ঠা এবং 
ঈশ্বরেই ধীহাদিগের পরম আশ্রয়, তাহারা জ্ঞান দ্বারা নিষ্পাপ হইয় 
মোক্ষ লাভ করেন। 


পণ্ডিতগণ বিদ্যা ও বিনয়সম্পন্ন ব্রাহ্মণ, গো, হস্তী, কুকুর ও 
চণ্ডালকে তুল্যরূপে রেখেন। এইরূপ ধাঁহাদিগের মন সবর্বত্র 
সমভাবে অবস্থান করে, তাহারা জীবনাবস্থাতেই সংসার জয় 
করেন এবং নির্দোষ ব্রহ্ম সবর্বব্রই সমভাবে আছেন, সুতরাং 
সমদর্শী (তুল্যদৃষ্টিসম্পন্ন) ব্যক্তিরাও ব্রহ্মভাব প্রাপ্ত হইয়। থাকেন। 
যিনি ব্রহ্মবিৎ হইয়৷ ব্রন্মে অবস্থান করেন, তিনি প্রিয়বস্ত প্রাপ্ত 
হইয়া হর্ষযুক্ত বা অপ্রিয় বস্ত প্রাপ্ত হইয়৷ উদ্বিগ্ন হয়েন না; কেন না, 
চিত্ত বাহ্য-বিষয়ে আসক্ত হয় না, তিনি অন্তঃকরণে শান্তিসুখ 
অনুভব করেন, পরিশেষে ব্রক্মে সমাধি লাভ করিয়৷ অক্ষয় সুখ 
প্রাপ্ত হয়েন। যে সকল সুখ বিষয় হইতে উৎপন্ন হয়, তাহা দুঃখের 
কারণ ও বিনশ্বর; পণ্তিতগণ তাহাতে আসক্ত হয়েন না। যিনি 
ইহলোকে শরীর পরিত্যাগের পুবের্ব কাম ও ক্রোধের বেগ সহ্য 
করিতে পারেন, তিনিই যোগী ও তিনিই সুখী। আত্মাতেই যীহার 
সুখ, আত্মাতেই যীহার আরাম ও আত্মাতেই যাহার দৃষ্টি, সেই 
ব্রহ্মনিষ্ঠ যোগী ব্রন্দে লয়প্রাপ্ত হয়েন। যাহারা পাপকে বিনাশ 
করিয়াছেন, সংশয়কে ছেদন করিয়াছেন, চিত্তকে বশীভূত 
করিয়াছেন এবং সকলের হিতানুষ্ঠানে ব্যাপৃত আছেন, সেই 
তত্বদর্শিগণই মোক্ষ লাভ করেন। যে সকল সন্ন্যাসী কাম ও ক্রোধ 
পরিত্যাগ করিয়া চিত্তকে আয়ত্ত করিয়াছেন, এবং আত্মতত্ত্ 


অবগত হইয়াছেন, তাহারা ইহকাল ও পরকাল উভয়ত্রই মোক্ষ 
লাভ করেন। যে মোক্ষপরায়ণ মুনি মন হইতে বাহ্য-বিষয় সকল 
বহিষ্কৃত, নয়নদ্বয় ভ্রযুগলের মধ্যে সংস্থাপিত, নাসার 
অভ্যন্তরচারী প্রাণ ও অপানবৃত্তিকে সমভাবাপন্ন করিয়া ইন্দ্রিয়, 
মন ও বুদ্ধি বশীভূত এবং ইচ্ছা, ভয় ও ক্রোধ দুরপরাহত (একান্ত 
ত্যাগ) করিয়াছেন, তিনিই জীবন্যুক্ত। মানবগণ আমাকে যজ্ঞ ও 
তপস্যার ভোক্তা এবং সকল লোকের মহেশ্বর ও সুবৃহৎ জানিয়া 
শান্তি লাভ করেন।' 


ষন্ঠ অধ্যায় 


ধ্যানযোগ 


“হে অঙ্জুন! যিনি ফলে বিতৃষ্ণ (আকাঙক্ষারহিত) হইয়া 
কর্তব্যকম্ম অনুষ্ঠান করেন, তিনিই সন্ন্যাসী এবং তিনিই যোগী; 
কিন্তু যিনি অগ্নিসাধ্য ইষ্ট যেজ্ঞ) ও অনগ্নি পূর্ত প্রভৃতি কর্ম 
পরিত্যাগ করিয়াছেন, তিনি সন্যাসীও নহেন, যোগীও নহেন। 
পণ্ভিতেরা যাহা সন্ন্যাস বলিয়া নির্দেশ করিয়াছেন তাহাই যোগ, 
অতএব কর্মফল পরিত্যাগ না করিলে কেহ যোগী হইতে পারে 
না। যে মুনি জ্ঞানযোগে আরোহণ করিতে ইচ্ছা করেন, কম্মই 
তাহার সহায়, আর যিনি তাহাতে আরোহণ করিয়াছেন, 
কম্মত্যাগই তাহার সহায়। ঘিনি সব্ববপ্রকার সঙ্কল্প পরিত্যাগ করিয়া 
ইন্দ্রিয়ের ভোগ্য ও ভোগসাধন কর্মে আসক্ত না হয়েন, তিনিই 
তখন যোগারূঢু বলিয়া উল্লিখিত হইয়া থাকেন। আত্মা দ্বারা 
আত্মাকে সংসার হইতে উদ্ধার করিবে, তাহাকে অবসন্ন করিবে 
না, কারণ, আত্মাই আত্মার বন্ধু এবং আত্মাই আত্মার রিপু। যে 
যে আত্মা আত্মাকে জয় করিতে অসমর্থ হইয়াছে, সে আত্মাই 
শত্রুর ন্যায় আত্মার অপকারে প্রবৃত্ত হয়। শীত, উষ্ণ, সুখ, দুঃখ, 
মান ও অপমান উপস্থিত হইলে কেবল জিতাত্মা প্রশান্ত ব্যক্তির 


আত্মাই সাক্ষাৎ আত্মভাব অবলম্বন করে। যাহার আত্মা জ্ঞান ও 
বিজ্ঞানে পরিতৃপ্ত হইয়াছে, যিনি নিবির্বকার ও জিতেব্দ্রিয় এবং 
যিনি লোস্ট্র মাটির ডেলা), প্রস্তর ও কাঞ্চন সমজ্ঞান করেন, সেই 
যোগীই যোগারূঢ় বলিয়া উল্লিখিত হয়েন। যিনি সুহ্ৃত, মিত্র, অরি, 
উদাসীন, মধ্যস্থ, দ্বেষ্য, বন্ধু, সাধু, সকলকেই সমজ্ঞান করেন, 
তিনি সবর্বাপেক্ষা শ্রেষ্ঠ । 


যোগী ব্যক্তি নির্জনে নিরন্তর অবস্থান এবং আশা ও পরিগ্রহ 
পরিত্যাগপুবর্বক অন্তঃকরণ ও দেহ বশীভূত করিয়া চিত্তকে 
সমাধান (সমতাযুক্ত) করিবেন। জিতচিত্ত ও জিতেন্দ্রিয় ব্যক্তি 
আত্মশুদ্ধির নিমিত্ত একাগ্রমনে পবিত্র স্থানে ক্রমান্বয়ে কুশ, 
অজিন ও বস্ত্র দ্বারা প্রস্তুত, অনতি-উচ্চ, অনতি-নীচ, স্থিরতর 
আসন সংস্থাপন করিয়া তাহাতে উপবেশন; শরীর, মস্তক ও শ্্রীবা 
সম ও সরলভাবে ধারণ এবং দৃষ্টিকে অন্যান্য দিক্‌ হইতে 
আকর্ষণপুবর্বক স্বীয় নাসিকার অগ্রভাবে সন্নিবেশিত করিয়া যোগ 
অভ্যাস করিবে । যোগী ব্যক্তি প্রশান্তাত্মা (স্থির), নির্ভয়, ব্রহ্মচারী, 
সংযতচিত্ত ও মৎপরায়ণ হইয়া আমাতেই চিত্ত অর্পণপুবর্বক 
অবস্থান করিবে। সংযতচিত্ত যোগী এইরূপে অন্তঃকরণকে 
সমাহিত করিলে আমার সারপ্যরূপ (সমানরূপতা__রূপসাম্য) 
মোক্ষপ্রধান শান্তি লাভ করে। হে অজ্জুন! অতিভোজনশীল বা 
একান্ত অনাহারী এবং অতিনিদ্রালু অত্যন্ত নিদ্রাসেবী) বা একান্ত 
নিদ্রাহীন ব্যক্তির সমাধি হয় না। যাহার আহার, বিহার, কর্্মচৈষ্টা, 
নিদ্রা ও জাগরণ নিয়মিত, তিনিই দুঃখ-বিনাশক সমাধি লাভ 
করিতে পারেন। যখন বশীভূত চিত্ত সবর্বপ্রকার কাম্যবিষয়ে 


নিষ্পৃহ হইয়৷ আত্মাতেই অবস্থান করে, তখনই তাহা সমাহিত 
(সমাধিস্থ) বলিয়া উল্লিখিত হয়। জিতচিত্ত যোগী ব্যক্তির চিত্ত 
আত্মযোগানুষ্ঠানকালে নিব্বাত-নিষ্কম্প (বায়ুবিহীন স্থান-স্থিত 
কম্পনরহিত) দীপের ন্যায় নিশ্চল হইয়া থাকে । যে অবস্থায় চিত্ত 
যোগানুষ্ঠান দ্বারা নিরুদ্ধ হইয়া উপরত হয়, ঘে অবস্থায় বিশুদ্ধ 
অন্তঃকরণ দ্বারা আত্মাকেই অবলোকন করিয়া আত্মাতেই পরিতৃপ্ত 
হয়, যে অবস্থায় বুদ্ধিমাত্রলভ্য, অতীন্দ্িয়, আত্যন্তিক সুখ 
উপলব্ধি হয়, যে অবস্থায় অবস্থান করিলে আত্মতত্্ হইতে 
পরিচ্যুত হইতে হয় না, যে অবস্থা লাভ করিলে অন্য লাভকে 
অধিক বলিয়া বোধ হয় না এবং যে অবস্থা উপস্থিত হইলে 
গুরুতর দুঃখও বিচলিত করিতে পারে না, সেই অবস্থার নামই 
যোগ; যাহাতে দুঃখের সম্পর্কও নাই, তাহাই বিশেষরূপে অবগত 
হইবে এবং অধ্যবসায়সহকারে ও নিবের্ধদশুন্যচিত্তে অভ্যাস 
করিবে। সঙ্ঈল্প-সমুৎপন্ন কামনা-সকল নিঃশেষিত ও অন্তঃকরণ 
দ্বারা ইন্দ্রিয়সমুদয় বিষয় হইতে নিগৃহীত করিয়া যোগ অভ্যাস 
করিবে। মনকে আত্মাতে নিহিত করিয়া স্থিরবুদ্ধি দ্বারা অল্পে অল্পে 
বিরতি অভ্যাস করিবে; অন্য কিছুই চিন্তা করিবে না। চঞ্চল- 
স্বভাব মন যে যে বিষয়ে বিচরণ করিবে, সেই সেই বিষয় হইতে 
তাহাকে প্রত্যাহরণ করিয়া আত্মার বশীভূত করিবে। প্রশান্তচিত্ত, 
রজোবিহীন মেলশুন্য), নিষ্পাপ, জীবন্মুক্ত (জীবিতাবস্থায় মুক্ত 
কামনা-বাসনাবিহীন জীবিতাবস্থা) যোগী নিরতিশয় সুখ লাভ 
করেন। নিষ্পাপ যোগী এই প্রকারে মনকে সবর্বদা বশীভূত করিয়া 
অনায়াসে ব্রহ্মসাক্ষাৎকারজনিত (ত্রহ্মসাক্ষাৎকার হইতে জাত) 
সবের্বাৎকৃষ্ট সুখ প্রাপ্ত হয়েন। সবর ব্রহ্মদর্শী, সমাহিতচিত্ত ব্যক্তি 


সকল ভূতে আত্মাকে ও আত্মাতে সকল ভূতকে অবলোকন 
করেন। যে ব্যক্তি আমাতে সকল বস্ত ও সকল বস্ততে আমাকে 
দর্শন করে, আমি তাহার অদৃশ্য হই না; সে ব্যক্তিও আমার অদৃশ্য 
হয় না। যে ব্যক্তি আমার সহিত একীভূত (এক) হইয়া আমাকে 
সবর্বভূতস্থ (সকল প্রাণীতে বিদ্যমান) মনে করিয়া ভজনা করে, 
সে যে কোন প্রকার বৃত্তি অবলম্বন করুক, আমাতেই অবস্থান 
করে। হে অর্জুন! যে ব্যক্তি আপনার সুখ-দুঃখের ন্যায় সকলের 
সুখ-দুঃখ দর্শন করে, সেই শ্রেষ্ঠ যোগী ।” 


অঞ্জন কহিলেন, “হে মধুসুদন! তুমি আত্মার সমতারূপ যে 
যোগের কথ উল্লেখ করিলে, মনের চঞ্চলতানিবন্ধন আমি ইহার 
দীর্ঘকাল স্থায়িত্ব দেখিতেছি না; মন স্বভাবতঃ চঞ্চল, ইন্দ্রিয়গণের 
ক্ষোভকর, অজেয় ও দুর্ভেদ্য; যেমন বায়ুকে নিরুদ্ধ করা অতি 
কঠিন, মনকে নিগৃহীত করাও সেইরূপ দুষ্কর বোধ হইতেছে!” 


কৃষ্ণ কহিলেন, “হে অঙ্জুন! চঞ্চলস্বভাব মন যে দুর্নিগ্রহ 
(বেশে আনা দুঃসাধ্য), তাহাতে সংশয় নাই; কিন্তু অভ্যাস ও 
বৈরাগ্য দ্বারা তাহাকে নিগৃহীত করিতে হয়। যাহার চিত্ত 
অবশীভূত, যোগ লাভ করা তাহার পক্ষে দুর্ঘট। যে যত্বশীল ব্যক্তি 
অন্তঃকরণকে বশীভূত করিয়াছে, সে ব্যক্তি যথোক্ত উপায় দ্বারা 
যোগলাভ করিতে সমর্থ 


অর্জুন কহিলেন, “হে কৃষ্ণ! যে ব্যক্তি শ্রদ্ধাবান্‌ কিন্তু যত্রহীন 
ও যোগত্রষ্টচেতাঃ (যোগ হইতে স্বলিত চিত্ত), সে যোগসিদ্ধি 
প্রাপ্ত না হইয়া কি অবস্থা প্রাপ্ত হয়? হে মহাবাহো! সে কি যোগ ও 


কন্্ম উভয় হইতে ভষ্ট, নিরাশ্রয় ও ব্রহ্মলাভের উপায়ে অনভিজ্ঞ 
হইয়া ছিন্ন-মেঘের ন্যায় বিনাশ প্রাপ্ত হয় না? হে কৃষ্ণ! তুমি আমার 
এই সংশয় ছেদন কর; তোম৷ ভিন্ন আর কেহ এই সংশয় ছেদন 
করিতে সমর্থ হইবে না। 


কৃষ্ণ কহিলেন, “হে পার্থ! ঘোগন্রষ্ট ব্যক্তি কি ইহলোকে, কি 
পরলোকে কুত্রাপি বিনষ্ট হয় না; কোন শুভকর্ম্মকারীই দুর্গতি প্রাপ্ত 
হয় না, যোগন্ুষ্ট ব্যক্তি পুণ্যকারীদিগের প্রাপ্য লোকে বহু বসর 
অবস্থান করিয়া সদাচার ও ধনসম্পন্নদিগের গৃহে অথবা বুদ্ধিমান 
যোগীদিগেরই বংশে জন্মগ্রহণ করে; যোগীদিগের কুলে জন্ম 
অতি দুরলভ। যোগভষ্ট ব্যক্তি সেই জন্মে পৌবর্দেহিক 
(পুবর্বজন্মলন্ধ) বুদ্ধি লাভ করে এবং মুক্তিলাভবিষয়ে পুবর্বজন্ম 
অপেক্ষা অধিকতর যত্ব করিয়া থাকে। যোগন্রষ্ট ব্যক্তি কোন 
অন্তরায় (বাধাবিষ্ব) বশতঃ ইচ্ছা না করিলেও পুর্বজন্মকৃত 
অভ্যাসই তাহাকে ব্রহ্দনি্ঠ করে। তখন তিনি যোগজিজ্ঞাসু 
(যোগবিষয়ক তত্তৃজ্ঞানেচ্ছু) হইয়াই বেদোক্ত কর্মফল অপেক্ষা 
সমধিক ফল লাভ করেন। নিষ্পাপ যোগী অধিকতর যত্ুসহকারে 
অনেক জন্মে সিদ্ধ হইয়া পরিশেষে পরম গতি প্রাপ্ত হয়েন। হে 
অজ্জুন! যোগী তপস্বী অপেক্ষা শ্রেষ্ঠ, জ্ঞানী অপেক্ষা শ্রেষ্ঠ এবং 
কন্মী অপেক্ষাও শ্রেষ্ঠ; অতএব তুমি যোগী হও । হে পার্থ! যে 
ব্যক্তি আমাতে অন্তঃকরণ সমর্পণ করিয়া শ্রদ্ধাপুবর্ক আমাকে 
ভজনা করেন, তিনি আমার মতে সকল যোগী অপেক্ষা 
শ্রেষ্ঠতম । 


সপ্তম অধ্যায় 


জ্ঞানবিজ্ঞানযোগ 


ভগবান্‌ কহিলেন, “হে অর্জুন! তুমি আমার প্রতি অনুরক্ত ও 
আমার আশ্রিত হইয়া যোগাভ্যাসপুবর্বক যে প্রকারে আমাকে 
সম্পূর্ণরূপে অবগত হইতে পারিবে, তাহা শ্রবণ কর। আমি যে 
অনুভবসহকৃত (অনুভবের সহিত আচরিত) জ্ঞান সম্যক্রূপে 
কীর্তন করিতে প্রবৃত্ত হইতেছি, ইহা বিদিত হইলে, শ্রেয়োবিষয়ে 
মুক্তিরূপ মঙ্গল সম্বন্ধ) আর কিছুই জ্ঞাত হইতে অবশিষ্ট থাকে 
না। সহস্ব সহজ্ব মনুষ্যমধ্যে কোন ব্যক্তি আত্মজ্ঞানের নিমিত্ত 
যত্ববান্‌ হয়; আর যত্মশীল সিদ্ধ ব্যক্তিগণের মধ্যে কোন ব্যক্তি 
প্রকৃতরূপে আমাকে জ্ঞাত হইতে সমর্থ হয়। আমার মায়ারূপ 
প্রকৃতি ভূমি, জল, অনল, বায়ু, আকাশ, মন, বুদ্ধি ও অহঙ্কার, 
এই আট প্রকারে বিভক্ত, এতত্তিন্ন আমার একটি জীবস্বরূপ পরা 
(সব্্বশ্রেষ্ঠ) প্রকৃতি আছে, উহা এই জগৎ ধারণ করিয়া 
রহিয়াছে। হে পার্থ! স্থাবরজঙ্গমাত্মক ভূত-সমুদয় এই ক্ষেত্র 
প্রকৃতি) ও ক্ষেত্রজ্ঞ (জীবাত্মা) স্বরূপ প্রকৃতিদ্ধয় হইতে সমুৎপন্ন 
হইতেছে। অতএব আমিই এই সমস্ত বিশ্বের পরম কারণ ও আমিই 
ইহার প্রলয়কর্তা (লয়কারক); হে ধনঞ্জয়! আমা ভিন্ন ইহার সৃষ্টি- 
সংহারের (উৎপত্তির উপসংহারের-_ প্রবাহনিবৃত্তির) আর শ্রেষ্ঠ 


স্বতন্ত্র কারণ নাই। যেমন সুত্রে মণি সকল গ্রথিত থাকে, তদ্রপ 
আমাতেই এই বিশ্ব গ্রথিত রহিয়াছে। হে অজ্জুন! আমি সলিলে 
রসরূপে, চন্দ্র-সূর্য্যে প্রভারূপে, সমুদয় বেদে ওকাররূপে, 
আকাশে শব্দরূপে, মনুষ্য সকলে পৌরুষরূপে, পৃথিবীতে পবিত্র 
গন্ধরূপে, অনলে তেজোরূপে, সবর্বভূতে জীবনরূপে ও 
তপস্িগণে তপস্যারূপে অবস্থান করিতেছি। হে পার্থ! তুমি 
আমাকে সব্্বভূতের সনাতন (নিত্য ক্ষয়রহিত) বীজ বলিয়া 
বিদিত হও। আমি বুদ্ধিমান্দিগের বুদ্ধি, তেজস্বীদিগের তেজ, 
বলবানের দুরাকাঙক্ষাশূন্য বল ও সবর্বভূতের বল ও ধর্মানুগত 
কাম। যে সমস্ত সান্ত্ুক, রাজসিক ও তামসিক ভাব আছে, তাহা 
আমা হইতে উৎপন্ন এবং আমারই অধীন; কিন্তু আমি কদাচ এ 
সকলের বশীভূত নহি। জগতীস্থ ব্রেক্ষাগুস্থিত) সমুদয় লোক এই 
ত্রিগুণাতবক (সত্ত্ব, রজঃ ও তমঃ-_এই ত্রিগুণগঠিত) ভাবে 
বিমোহিত হইয়া আমাকে ইহাদের অতিরিক্ত অবিনাশী বলিয়া 
বিদিত হইতে সমর্থ হয় না। 


অলৌকিক গুণময়ী নিতান্ত দুস্তরা আমার এক মায়া আছে; 
সমর্থ হয়। এ মায়৷ কর্তৃক যাহাদিগের জ্ঞান অপহৃত হইয়াছে এবং 
যাহারা অসুরভাব অবলম্বন করিয়াছে, সেই সমস্ত দুক্বর্্মকারী 
নরাধম মুর্খ কদাচ আমাকে প্রাপ্ত হয় না। আর্ত (গীড়িত__ 
কাতর), আত্মজ্ঞানাভিলাষী, অর্থাভিলাষী ও জ্ঞানী, হে অর্জুন! 
এই চারি প্রকার পুণ্যবান লোক আমার আরাধনা করিয়৷ থাকে; 
তন্মধ্যে অতিমাত্র ভক্ত ও যোগযুক্ত জ্ঞানীই শ্রেষ্ঠ; আমি 


জ্ঞানবানের এবং জ্ঞানবান্‌ আমার একান্ত প্রিয়। পুবের্বাক্ত চারি 
প্রকার উপাসকই মোক্ষ প্রাপ্ত হইয়া থাকেন; কিন্তু আমার মতে 
জ্ঞানীই আত্মাম্বরূপ; তিনি মদেকচিত্ত (একমাত্র ভগবানেই 
অর্পিতচিন্ত) হইয়া আমাকে একমাত্র উত্তম গতি অবধারণ করিয়া 
আশ্রয় করিয়া থাকেন। বহুজন্ম অতিক্রান্ত হইলে জ্ঞানবান্‌ ব্যক্তি 
বাসুদেবই এই সচরাচর বিশ্ব, এইরূপ বিবেচনা করিয়া আমাকে 
প্রাপ্ত হয়েন; কিন্তু তাদৃশ মহাত্মা নিতান্ত দুর্লভ। অন্য উপাসকেরা 
স্বীয় প্রকৃতির বশীভূত ও নানা প্রকার কামনা দ্বারা হতজ্ঞান হইয়া 
প্রসিদ্ধ (গতানুগতিক রুচিকর) নিয়ম অবলম্বনপুবর্বক ভূত, 
প্রেত প্রভৃতি ক্ষুদ্র দেবতাদিগের আরাধনা করিয়া থাকে। যে যে 
ভক্ত শ্রদ্ধাসহকারে যে কোন দেবতার অর্চনা করিতে অভিলাষ 
করেন, আমিই তাহাদিগকে সেই অচলা শ্রদ্ধা প্রদান করিয়া থাকি, 
প্রবৃত্ত হন; তৎপরে আমা হইতেই হিতকর অভিলধিতসকল প্রাপ্ত 
হইয়া থাকেন। কিন্তু সেই সমস্ত অল্পবুদ্ধি ব্যক্তিদিগের দেবতালব্ 
(দেবতা হইতে প্রাপ্ত) ফল-সমুদয় ক্ষয় হইয়া যায়। দেবযাজী 
ব্যক্তিরা দেবতা প্রাপ্ত হয়, আর আমার ভক্তগণ আমাকেই প্রাপ্ত 
হইয়া থাকে। আমি অব্যক্ত; কিন্তু নিবের্বাধ মনুষ্যেরা আমার 
অব্যয় ও অতি উৎকৃষ্ট স্বরূপ অবগত না হইয়া আমাকে মনুষ্য, 
মীন ও কুম্মাদিভাবাপন্ন মনে করে। আমি যোগমায়ায় প্রচ্ছন্ন হইয়া 
আছি, সকলের সমক্ষে কদাচ প্রকাশমান হই না; এই নিমিত্ত 
মুটেরা আমাকে জন্মহীন ও অব্যয় বলিয়া অবগত নহে। হে 
অজ্জুন! আমি ভূত, ভবিষ্যৎ ও বর্তমান এই তিন বিষয়ই বিদিত 
আছি, কিন্তু আমাকে কেহই জ্ঞাত নহে। হে অর্জুন! জন্মগ্রহণ 


করিলে ভূতসকল ইচ্ছাদ্বেষসমুখিত শীতোষ্টাদিদ্বন্দ নিমিত্ত মোহে 
বিমোহিত হইয়া থাকে; কিন্তু যে সমস্ত পুণ্যাত্মাদিগের পাপ বিনষ্ট 
ও শীতোষ্ণাদি দ্বন্দ্-নিমিত্ত মোহ অপগত হইয়াছে, সেই সমস্ত 
কঠোর-ব্রতপরায়ণ মহাত্মারাই আমার আরাধনা করেন। যাহারা 
আমাকে আশ্রয় করিয়৷ জরা-মৃত্যু হইতে বিনিমুক্ত হইবার জন্য 
যত্ব করেন, তীহারাই সমগ্র অধ্যাত্মবিষয়, নিখিল কর্ম ও সনাতন 
ব্রহ্ম অবগত হইতে সমর্থ হয়েন। যাহারা অধিভূত, অধিদৈব ও 
সমাহিতচিত্ত ব্যক্তি মৃত্যুকালেও আমাকে বিস্মৃত হয়েন না।” 


অষ্টম অধ্যায় 


অক্ষরব্র্মাযোগ 


উজ্জুন কহিলেন, “হে বাসুদেব! ব্রহ্ম, অধ্যাত্ম ও কর্্ম কাহাকে 
বলে? অধিভূত ও অধিদৈবই বা কি? মনুষ্যদেহে অধিযজ্ঞ কি 
এবং সেই অধিযজ্ঞ কিরূপে অবস্থান করিতেছে? সংযতচিত্ত 
ব্যক্তিরা মৃত্যুকালে কি প্রকারে ব্রক্মকে বিদিত হয়েন? 


বাসুদেব কহিলেন, “হে অর্জুন! যিনি পরম, অক্ষয় ও 
জগতের মুল কারণ, তিনিই ব্রহ্ম । সেই ত্রন্মের অংশস্বরূপ জীব, 
দেহ অধিকার করিয়া অবস্থান করিলে তাহাকে অধ্যাত্ম বলা যায়। 
যাহাতে ভূতগণের উৎপত্তি ও বৃদ্ধি সম্পন্ন হইয়া থাকে, তাহা 
যজ্ঞকম্্ম। বিনশ্বর (বিনাশশীল) দেহাদি পদার্থ ভূত-সকলকে 
অধিকার করিয়া থাকে; এই নিমিত্ত উহাকে অধিভূত বলা যায়। 
সূর্যমণ্লবর্তী বৈরাজ পুরুষ দেবতাদিগের অধিপতি বলিয়া 
তাহাকে অধিদৈবত বলা যায়। আর আমিই এই দেহে যজ্ঞের 
অধিষ্ঠাত্রী দেবতারূপে অবস্থান করিতেছি, এই নিমিত্ত অধিষজ্ঞ 
বলিয়া অভিহিত হইয়া থাকি। যিনি অন্তকালে আমাকে স্মরণ 
করিয়া কলেবর পরিত্যাগপুবর্বক প্রয়াণ করেন, তিনি নিঃসন্দেহ 
আমার স্বরূপ প্রাপ্ত হয়েন। হে অজ্ভুন! যে ব্যক্তি একান্তমনে 


অন্তকালে যে যে বন্ত স্মরণ করিয়া দেহ ত্যাগ করে, সে সেই 
সেই বস্তর স্বরূপ প্রাপ্ত হইয়া থাকে; অতএব তুমি সকল সময়ে 
আমাকে স্মরণ কর ও সমরে প্রবৃত্ত হও। আমাতে মন ও বুদ্ধি 
সমর্পণ করিলে আমাকেই প্রাপ্ত হইবে, তাহাতে সন্দেহ নাই। হে 
অজ্জুন! অভ্যাসরূপ উপায় অবলম্বন করিয়া! অনন্যমনে সেই দিব্য 
পরমপুরুষকে চিন্তা করিলে তাহাতেই লীন হয়। যে ব্যক্তি 
মৃত্যুকালে অবিচলিত-চিন্তে ভক্তি ও যোগবলে জযুগলের মধ্যে 
প্রাণবায়ু সমাবেশিত করিয়া পুরাতন, বিশ্বনিয়ন্তা 
ব্রেক্ষাগুপরিচালক), সুক্ষ হইতে সুক্ষ, সকলের বিধাতা, 
অচিন্ত্যরূপ, আদিত্যের ন্যায় স্বপ্রকাশ, অজ্ঞানান্ধকারের উপর 
(অজ্ঞানরূপ অন্ধকারের অতীত অবস্থায়) বর্তমান, দিব্য 
পরমপুরুষকে চিন্তা করে, সে তাহাকে প্রাপ্ত হয়। হে অক্ভুন! 
বেদবেত্তারা ধীহাকে অক্ষয় বলিয়া থাকেন এবং বিষয়াসক্তিশুন্য 
যতিগণ ধাঁহাতে প্রবেশ করেন ও যীহাকে বিদিত হইবার নিমিত্ত 
্রহ্মচর্য্যানুষ্ঠানের প্রবৃত্ত হয়েন, আমি সেই প্রাপ্য বস্তলাভের 
উপায় সংক্ষেপে কীর্তন করিতেছি, শ্রবণ কর। 


যে ব্যক্তি ইন্দ্িয়দ্বার-সমুদয় সংযত, হৃদয়কমলে মনকে 
নিরুদ্ধ ও ভ্রমধ্যে প্রাণবাযু সনিবেশিত করিয়৷ যোগজনিত ধৈর্য্য 
অবলম্বন এবং ব্রহ্মের অভিধান (নাম__পরিচায়কসংজ্ঞা) ও এই 
একাক্ষর উচ্চারণ ও আমাকে স্মরণ করিয়া কলেবর 
পরিত্যাগপুবর্বক প্রয়াণ করেন, তিনি পরম গতি লাভ করিয়া 
থাকেন। যিনি অনন্যমনে সতত আমাকে স্মরণ করেন, সেই 
সমাহিত যোগী আমাকে অনায়াসে লাভ করিতে সমর্থ হয়েন; 


মহাত্ারা আমাকে প্রাপ্ত হইয়া ও মোক্ষরূপ পরম সিদ্ধি লাভ 
করিয়া দুঃখের আলয় অনিত্য পুনর্জন্ম প্রাপ্ত হয়েন না। প্রাণিগণ 
ব্রদ্দলোক অবধি সমুদয় লোক হইতেই পুনরায় প্রতিনিবৃত্ত হয়; 
কিন্ত আমাকে প্রাপ্ত হইলে আর জন্মগ্রহণ করিয়ে হয় না। সহস্র 
দৈব ঘুগে ব্রহ্মার এক দিন এবং এরূপ সহঙজ্র যুগে এক রাত্রি হয়। 
অহোরাত্রবেত্ত৷ (দিবারাত্রির পরিমাণ বিষয়ে বিজ্ঞ)। ব্রহ্মার দিবস 
উপস্থিত হইলে সেই কারণরূপ অব্যক্ত পদার্থে সমস্ত বস্ত বিলীন 
হইয়া যায়। সেই ভূতসমুহ ব্রহ্মার দিবসাগমে বার বার জন্মগ্রহণ 
করিয়া রাত্রিসমাগমে বিলীন হয় এবং পুনরায় দিবসাগমে 
কম্মাদিপরতন্ত্র ও সমুৎপন্ন হইয়া পুনরায় রাত্রিসমাগমে বিলীন 
হইয়া থাকে। সেই চরাচরের কারণরূপ অব্যক্ত অপেক্ষাও পরতর 
(নিগুঢ) অতিশয় অব্যক্ত সনাতন আর একটি ভাব আছে; উহা 
সমস্ত ভূত বিনষ্ট হইলেও কদাচ বিনষ্ট হয় না। অতীন্দ্রিয় ও অক্ষয় 
ভাবকেই পরমপুরুতার্থ বলিয়৷ নির্দিষ্ট করিয়া থাকেন; উহাই 
আমার স্বরূপ; উহা প্রাপ্ত হইলে মনুষ্যের আর বিনিবর্তন হয় না 
(ফিরিয়া আসে না ত্রন্মেই লীন হইয়৷ থাকে)। হে অর্জুন! সেই 
পরম-পুরুষকে একান্ত ভক্তি দ্বারা প্রাপ্ত হওয়া যায়; ভূতসকল 
তাহার অভ্যন্তরে অবস্থান করিতেছে এবং তিনিই এই বিশ্বে ব্যাপ্ত 
হইয়া রহিয়াছেন। যোগীরা যে কালে গমন করিলে আবৃত্তি 
(জন্মবন্ধন) ও যে কালে গমন করিলে অনাবৃত্তি সেংসারনিবৃত্তি 
_ মোক্ষ) প্রাপ্ত হইয়া থাকেন, আমি সেই কালের বিষয় কীর্তন 
করিতেছি, শ্রবণ কর। যে স্থানে দিবস শুর্লবর্ণ (সত্বময়) ও 


অগ্নির ন্যায় প্রভাসম্পন্ন এবং ছয় মাস উত্তরায়ণ মোঘ মাস হইতে 
আষাঢ় মাস পর্য্যন্ত), ব্রহ্মবেত্তারা তথায় গমন করিয়া ব্রহ্ম প্রাপ্ত 
হইয়া থাকেন। আর যে স্থানে রাত্রি, ধুম রেজোময়) ও কৃষ্ণবর্ণ 
তেমোময়) এবং ছয় মাস দক্ষিণায়ন (শ্রাবণ হইতে পৌষ মাস 
পর্য্যন্ত); কম্মযোগীরা তথায় চন্দ্রপ্রভাশালী স্বর্গ-লাভ (পিতুলোক) 
করিয়া নিবৃত্ত হয়েন। জগতের শুরু ও কৃষ্ণবর্ণ দুইটি শাশ্বত গতি 
আছে; তন্মধ্যে একতর দ্বারা অনাবৃত্তি ও অন্যতর দ্বারা আবৃত্তি 
হইয়া থাকে। হে পার্থ! যোগী ব্যক্তি এই দুইটি গতি অবগত হইয়া 
কদাচ বিমোহিত হয়েন না; অতএব তুমি সকল কালে 
যোগানুষ্ঠানপরায়ণ হও । শাস্ত্রে বেদ, যজ্ঞ, তপস্যা ও দানে যে 
ফল নির্দিষ্ট আছে, জ্ঞানীরা এই নির্ণীত তত্ব অবগত হইয়া 
তদপেক্ষা শ্রেষ্ঠ ফল লাভ করেন এবং জগতের মূল বিষ্চুপদ প্রাপ্ত 
হইয়৷ থাকেন ।” 


নবম অধ্যায় 


রাজবিদ্যা-রাজগুহ্যযোগ 


ভগবান্‌ কহিলেন, “হে অর্জুন! তুমি অসুয়াশুন্য; অতএব যাহা 
অবগত হইলে সংসারবন্ধন হইতে মুক্ত হইবে, আমি সেই 
গোপনীয় উপাসনাসহকৃত ঈশ্বরজ্ঞান কীর্তন করিতেছি, শ্রবণ 
কর। এই উৎকৃষ্ট জ্ঞান বিদ্যাশ্রেষ্ঠ, রাজগণেরও গোপনীয়, অতি 
পবিত্র, প্রত্যক্ষফলদ, ধন্মান্গত ও অব্যয়; ইহা অনায়াসেই 
অনুষ্ঠান করা যাইতে পারে। যাহারা এই ধর্মে বিশ্বাস না করে, 
তাহারা আমাকে প্রাপ্ত না হইয়া মৃত্যুসমাকুল সংসারপথে নিয়ত 
পরিভ্রমণ করিয়া থাকে। হে অজ্জুন! আমি অব্যক্তরূপে সমস্ত 
বিশ্বে ব্যাপ্ত রহিয়াছি; আমাতে ভূত-সকল অবস্থান করিতেছে; 
কিন্তু আমি কিছুতেই অবস্থিত নহি, আর আমাতেও কোন ভূত 
অবস্থান করিতেছে না; আমার এই এঁশিকী (এঁশী_ নিয়তি 
বিষয়িণী) অঘটনঘটনাচাতুরী (অসম্ভব-সম্তাবনাকারিণী নিপুণতা) 
নিরীক্ষণ কর। আমার আত্মা ভুতসকল ধারণ ও পালন করিতেছে; 
কিন্তু কোন ভূতেই অবস্থান করিতেছে না। যেমন সমীরণ 
সব্ববত্রগামী ও মহৎ হইলেও প্রতিনিয়ত আকাশে অবস্থান করে, 
তদ্রপ সকল ভূতই আমাতে অবস্থান করিয়া রহিয়াছে জানিবে। 
হে অজ্ঞুন! কল্পক্ষয়কালে ব্রহ্মার স্থিতিকালের অবসানে-__ 


মহাপ্রলয় সময়ে) ভূতগণ আমার ত্রিগুণাত্মিকা মায়ায় লীন হয় 
এবং কল্পপ্রারভ্তে আমি পুনরায় উহাদিগকে সৃষ্টি করিয়া থাকি। 
আমি স্বীয় মায়ায় অধিষ্ঠিত হইয়া জন্মান্তরীণ পবর্ পুবর্ব জন্মের) 
কম্মানুসারে প্রলয়কালবিলীন প্রেলয়কালে লয়প্রাপ্ত) 
কর্্মাদিপরবশ (স্ব স্ব কর্মের অধীন) ভূত-সমুদয় বারংবার সৃষ্টি 
করিতেছি; কিন্তু আমি সেই সকল সৃষ্টি প্রভৃতি কর্মের আয়ত্ত 
(অধীন) নহি; আমি সকল কম্মেই অনাসক্ত হইয়া উদাসীনের 
(আশ্রয়) মাত্র লাভ করিয়া এই সচরাচর বিশ্ব সৃষ্টি করিতেছে এবং 
আমার অধিষ্ঠান নিমিত্তই এই জগৎ পুনঃ পুনঃ উৎপন্ন হইতেছে। 
আমি সকল ভূতের ঈশ্বর; আমি মানুষ-বিগ্রহ পরিগ্রহ করিয়াছি 
বলিয়া বিফল আশাসম্পন্ন, বিফল কন্্মপরায়ণ, বিফল জ্ঞানযুক্ত 
বিচেতন, মুঢ় ব্যক্তিরা আমার পরম তত্ব অবগত না হইয়া আমাকে 
অবজ্ঞ৷ করিয়া থাকে; কারণ, তাহারা রাক্ষসী, আসুরী ও মোহিনী 
(মোহকারিণী রাক্ষস ও অসুরসম্বন্বীয়া) প্রকৃতি আশ্রয় করিয়া 
আছে। কিন্তু মহাত্মগণ দৈবী প্রকৃতি আশ্রয়পুবর্ক আমাকে সকল 
ভূতের কারণ ও অব্যয়রূপ অবগত হইয়া অনন্যমনে আরাধনা 
করেন; সতত ভক্তিযুক্ত ও অবহিত হইয়া আমার নাম কীর্তন 
করেন, যত্বুবান্‌ ও দৃঢ়ব্রত হইয়৷ আমাকে নমস্কার করিয়া থাকেন 
এবং প্রতিনিয়ত সাবধান হইয়৷ ভক্তিসহকারে আমার উপাসনা 
করেন। আর কেহ তত্ৃজ্ঞানরূপ যজ্ঞ, কেহ অভেদ ভাবনা, কেহ 
পৃথক্‌ ভাবনা দ্বারা, কেহ বা সব্বাত্মক বলিয়া ব্রহ্মরুদ্রাদিরূপে 
আমাকে আরাধনা করিয়া থাকেন। দেখ, আমি যজ্ঞ, স্বধা, ওঁষধ, 
মন্ত্র, আজ্য, অগ্নি ও হোম; আমি এই জগতের পিতা, পিতামহ, 


মাতা ও বিধাতা; আমি জ্ঞেয়, পবিত্র, ওকার, খকৃ, সাম ও যু; 
আমি কর্মফল, ভর্তা (পালনকর্তা), প্রভু, সাক্ষী, নিবাস, শরণ, 
সুহ্ৃত, প্রভব, প্রলয়, আধার, লয়স্থান ও অব্যয় বীজ। হে অঙ্জুন! 
আমি তাপপ্রদান এবং বৃষ্টিরোধ ও বৃষ্টি প্রদান করি। আমিই অমৃত, 
মৃত্যু, সৎ ও অসৎ। 


ত্রিবেদবিহিত কর্মানুষ্ঠানপর (কম্মানুষ্ঠাননিরত), সোমপায়ী 
বিগতপাপ মহাত্মগণ যজ্ঞ দ্বারা আমার সৎকার করিয়া 
সুরলোকলাভের অভিলাষ করেন, পরিশেষে অতি পবিত্র 
সুরলোক প্রাপ্ত হইয়া উৎকৃষ্ট দেবভোগ্যসকল উপভোগ করিয়া 
থাকেন। অনন্তর পুণ্যক্ষয় হইলে পুনরায় মর্ত্যলোকে প্রবেশ 
করেন। এইরূপে তাহারা বেদত্রয়বিহিত কর্মানুষ্ঠানপর ও 
ভোগবিলাষী হইয়া গমনাগমন (জন্ম-মৃত্যুরূপ সংসারে আগমন__ 
সংসার হইতে গমন) করিয়া থাকেন। যাহারা অনন্যমনে আমাকে 
চিন্তা ও আরাধনা করে, আমি সেই সকল মদেকনিষ্ঠ 
ব্যক্তিদিগকে যোগক্ষেম প্রদান করিয়৷ থাকি। যাহারা শ্রদ্ধা- 
ভক্তিসহকারে অন্য দেবতার আরাধনা করে, তাহারা অবিধিপুবর্বক 
আমাকেই পুজা করিয়া থাকে। আমি সকল যজ্ঞের ভোক্তা ও 
প্রভু; কিন্তু তাহারা আমাকে যথার্থতঃ বিদিত হইতে পারে না; এই 
নিমিত্ত স্বর্গভষ্ট হইয়া থাকে। দেবব্রতপরায়ণ যেজ্ঞাদিনিষ্ঠ) 
ব্যক্তিরা দেবগণ, পিতৃব্রতনিষ্ঠ ব্যক্তিরা পিতৃগণ ও ভূতসেবকেরা 
ভূত-সকলকে এবং আমার উপাসকেরা আমাকেই প্রাপ্ত হয়। ধিনি 
ভক্তিসহকারে আমাকে ফল, পত্র, পুষ্প ও জল প্রদান করেন, 
আমি সেই মহাত্মা ব্যক্তির সমুদয় দ্রব্য ভক্ষণ ও পান করিয়া 


থাকি। হে অঙ্জুন! তুমি যে কিছু কর্ন্ম অনুষ্ঠান, যাহা ভক্ষণ, যাহা 
হোম, যে বন্ত দান ও যেরূপ তপঃসাধন করিয়া থাক, তৎসমুদয় 
আমাকে সমর্পণ করিও; তাহা হইলে কন্মজনিত শুভাশুভ ফল 
হইতে বিমুক্ত হইবে এবং কন্মার্পণরূপ (কম্মফলত্যাগরূপ) 
যোগযুক্ত হইয়া আমাকে লাভ করিবে। আমি সকল ভূতে 
একরূপ; কেহ আমার শক্র বা মিত্র নাই। যাহারা ভক্তিপুবর্বক 
যদি দুরাচার ব্যক্তিও অনন্যমনে আমার উপাসনা করে, সে সাধু; 
তাহার অধ্যবসায় অতি সুন্দর; সে অবিলম্বে ধর্মপরায়ণ হইয়া 
নিরন্তর শান্তি লাভ করে এবং তাহার বিনাশ নাই। অতি পবিত্র 
ব্রাহ্মণ ও ভক্তিপরায়ণ রাজর্ষিগণের কথা দুরে থাকুক, যাহারা 
নিতান্ত পাপাত্মা, যাহারা কৃষি প্রভৃতি কার্যে নিরত বৈশ্য ও যাহারা 
অধ্যয়নবিরহিত শুদ্র, তাহার! এবং স্ত্রীলোকেরাও আমাকে আশ্রয় 
করিলে অত্যুৎকৃষ্ট গতি লাভ করিতে পারে। হে অঙ্জুন! তুমি এই 
অনিত্য অসুখকর লোক প্রাপ্ত হইয়া আমাকে আরাধনা ও নমস্কার 
কর; আমাতে মন সমর্পণপুবর্বক আমার প্রতি ভক্তিপরায়ণ হও 
এবং সবর্ধদা আমার পুজা কর। তুমি এইরূপে আমাতে আত্মা 
সমাহিত করিলে আমাকে লাভ করিবে ।” 


দশম অধ্যায় 


বিভুতিযোগ 


ভগবান্‌ কহিলেন, “হে অজ্জুন! তুমি আমার বাক্য-শ্রবণে নিতান্ত 
প্রীত হইতেছ; এক্ষণে আমি তোমার হিতবাসনায় পুনরায় যে সমস্ত 
উৎকৃষ্ট বাক্য কীর্তন করিতেছি, শ্রবণ কর। মহর্ষি ও সুরগণও 
আদি। যিনি আমাকে অনাদি, জন্মবিহীন ও সকল লোকের ঈশ্বর 
বলিয়া জানেন, তিনি জীবলোকে মোহবিরত ও পাপ হইতে বিষুক্ত 
হইয়া থাকেন। আমি বুদ্ধি, জ্ঞান, ব্যাকুলতা, ক্ষমা, সত্য, দম, 
শম, সুখ, দুঃখ, জন্ম, মৃত্যু, ভয়, অভয়, অহিংসা, সমতা, তুষ্টি, 
তপঃ, দান, যশঃ ও অযশ। আমা হইতেই প্রাণিগণের ভিন্ন ভিন্ন 
ভাব উৎপন্ন হইতেছে। পুবর্বতন সনকাদি চারিজন ও ভূপগু প্রভৃতি 
সাতজন মহর্ষি এবং মনুসকল স্বোয়স্তুবপ্রযুখ ১৪ জন) আমারই 
প্রভাবসম্পন্ন ও আমারই মন হইতে সমুৎপন্ন হইয়াছেন। তাহারা 
এই লোক ও প্রজা সৃষ্টি করিয়াছেন। যিনি আমার এই বিভূতি ও 
সবর্বজ্ঞত্বাদি এশ্রর্ধ্য (সমস্ত জানিবার শক্তি) সম্যক বিদিত 
হইয়াছেন, তিনি সংশয়রহিত জ্ঞান প্রাপ্ত হয়েন, সন্দেহ নাই। 
পণ্ডিতের আমাকে সকলের কারণ ও আমা হইতে সমস্ত প্রবর্তিত 
জানিয়৷ শ্ীতমনে আমার অর্চনা করেন। তাহারা আমাতে মনঃ ও 


প্রাণ সমর্পণ করিয়া আমাকে বিদিত হয়েন এবং আমার নাম 
কীর্তন করিয়৷ একান্ত সন্তোষ ও পরম শান্তি লাভ করিয়া থাকেন। 
আমি সেই সমস্ত শ্রীতচিত্ত উপাসকদিগের বুদ্ধি প্রদান করি; 
তাহারা তদ্দ্বারা আমাকে প্রাপ্ত হইয়া থাকেন। আমি অনুকম্পা 
প্রদর্শন করিবার নিমিত্ত তাহাদিগের বুদ্ধিবৃত্তিতে অবস্থিত হইয়া 
দীপ্তিশীল জ্ঞানপ্রদীপ দ্বারা অজ্ঞানান্ধকার নিরাকরণ (দুর) করিয়া 
থাকি। 


অজ্জুন কহিলেন, “হে বাসুদেব! খষিগণ, দেবর্ষি নারদ, 
অসিত, দেবল ও ব্যাসদেব তোমাকে পরম ব্রহ্ম, পরম ধাম, পরম 
পবিত্র, শাশ্বত পুরুষ, দিব্য, আদিদেব ও জন্মবিহীন বলিয়া 
থাকেন এবং তুমিও আপনাকে এরূপ নির্দেশ করিলে। এক্ষণে 
তুমি যেরূপ কহিতেছ, আমি তদ্বিষয়ে অনুমাত্রও (অতি অল্প 
পরিমাণও) সন্দেহ করি না। দেব ও দানবগণ তোমাকে সম্যক 
অবগত নহেন; তুমি আপনিই আপনাকে বিদিত হইতেছ। হে 
দেবদেব! হে ভূতভাবন (প্রাণিগণের উৎপাদনকারক)! তুমি যে 
সমস্ত বিভূতি দ্বারা এই লোক-সমুদয় ব্যাপ্ত করিয়া রহিয়াছ, 
এক্ষণে সেই সকল দিব্য বিভূতি সম্যক্রূপে কীর্তন কর, আমি 
কিরূপে তোমাকে সতত চিন্তা করিয়া অবগত হইতে সমর্থ হইব 
এবং কোন্‌ কোন্‌ পদার্থেই বা তোমাকে চিন্তা করিব? এক্ষণে তুমি 
পুনরায় সবিস্তার আপনার এশ্বর্ধ্য ও বিভূতি কীর্তন কর; তোমার 
এই অমৃতোপম বাক্য শ্রবণ করিয়৷ কিছুতেই আমার তৃপ্তিলাভ 
হইতেছে না।” 


বাসুদেব বলিলেন, “হে অজ্ঞুন! আমার বিভূতির ইয়ন্তা নাই; 
অতএব এক্ষণে প্রধান প্রধান বিভূতি-সকল কীর্তন করিতেছি, 
শ্রবণ কর। হে অজ্ভুন! আমি আত্মা ও সকল প্রাণীর অন্তঃকরণে 
অবস্থান করিতেছি। আমি সকলের আদি, মধ্য, ও অন্ত; আমি 
আদিত্যগণের মধ্যে বিষণ, জ্যোতিম্মগুলীর মধ্যে সমুজজ্ল সূর্য্য, 
মরুদগণের মধ্যে মরীচি ও নক্ষব্রগণের মধ্যে চন্দ্র। আমি বেদের 
মধ্যে সাম, দেবগণের মধ্যে ইন্দ্র, ইন্ড্রিয়-সমুদয়ের মধ্যে মন ও 
ভূতগণের মধ্যে চৈতন্য। আমি রুদ্রগণের মধ্যে শঙ্কর, 
যক্ষরাক্ষসের মধ্যে কুবের, বসুগণের মধ্যে পাবক, পবর্বতের 
মধ্যে সুমেরু, পুরোহিতগণের মধ্যে সবর্বপ্রধান বৃহস্পতি, 
সেনানীদিগের মধ্যে কার্তিকেয় ও জলাশয়-সকলের মধ্যে 
সাগর। আমি মহর্ষিগণের মধ্যে ভৃগু, বাক্য-সকলের মধ্যে 
ওকার, যজ্ঞ-সমুদয়ের মধ্যে জপযজ্ঞ, স্থাবরগণের মধ্যে 
হিমালয়, বৃক্ষসমূহের মধ্যে অশ্বর্থ, দেবর্ষিগণের মধ্যে নারদ, 
গন্ধবর্গণের মধ্যে চিত্ররথ ও সিদ্ধ-সমুদয়ের মধ্যে মহামুনি 
কপিল। আমি অশ্বগণমধ্যে অমৃতমন্থনোদ্ভূত (অমৃতমন্থনকালে 
সমুদ্র হইতে উখিত) উচ্চৈঃশ্রবা, মাতঙ্গমধ্যে এরাবত, মনুষ্যমধ্যে 
রাজা, আযমুধমধ্যে বজ ও ধেনুগণমধ্যে কামধেনু। আমি 
উৎপত্তিহেতু কন্দর্প (কাম), সবিষ ভূজঙ্গগণের মধ্যে বাসুকি, 
নিবির্ধষ ভুজঙ্গগণের মধ্যে অনন্ত, জলচরসকলের মধ্যে বরুণ, 
পিতৃগণের মধ্যে অর্ধ্যমা, নিয়ামকদিগের শোসন দ্বারা সপথে 
প্রবর্তকদিগের) মধ্যে যম ও দৈত্যগণের মধ্যে প্রশ্রাদ। আমি 
গণনাকারীদিগের কাল, মৃগগণের মধ্যে মৃগেন্দ্র (সিংহ), 
পক্ষিমধ্যে বৈনতেয়, বেগবান্দিগের মধ্যে পবন, শস্ত্রধারীদিগের 


মধ্যে দাশরথি রাম, মৎস্যগণমধ্যে মকর ও স্বোতস্বতীর (নদীর) 
মধ্যে জাহবী। আমি সৃষ্টপদার্থ সকলের আদি, অন্ত ও মধ্য, 
বিদ্যা-সকলের মধ্যে আত্মবিদ্যা, বাদিগণের বাদ, অক্ষর-সকলের 
মধ্যে অকার, সমাসমধ্যে দ্বন্ব। আমি অনন্ত কাল, সবর্বতোমুখ 
(সেকল দিকেই মুখবিশিষ্ট-__সবর্বত্র অস্তিত্বসম্পন্ন) বিধাতা, 
সবর্বসংহারক মৃত্যু ও অভ্যুদয়লাভের যোগ্য প্রাণীদিগের অভ্যুদয় 
(মঙ্গল)। আমি নারীগণমধ্যে কীর্তি, শ্রী, বাক্‌ (বাক্য), স্মৃতি, 
মেধা, ধৃতি ও ক্ষমা। আমি সামবেদের মধ্যে বৃহৎ সাম, ছন্দের 
মধ্যে গায়ত্রী, মাসের মধ্যে মার্গশীর্ষ (অগ্রহায়ণ), খতুর মধ্যে 
বসন্ত, প্রতারকদিগের দ্যুত ও তেজস্বীদিগের তেজঃ। আমি জয়, 
ব্যবসায় ও সত্ত্ববান্দিগের সন্ত্ব। আমি বৃষ্ণিবংশীয়দিগের মধ্যে 
বাসুদেব, পাগুবমধ্যে ধনঞ্জয়, মুনিদিগের মধ্যে ব্যাস ও 
কবিগণের মধ্যে শুক্র। আমি শাসনকর্তাদিগের দণ্ড, 
জয়াভিলাধীদিগের নীতি, গোপ্য বিষয়ের মধ্যে মৌনভাব, 
জ্ঞানবান্দিগের জ্ঞান ও সকল ভূতের বীজ। হে অজ্জুন! এই 
চরাচর ভূত আমা হইতে স্বতন্ত্র নহে; সুতরাং আমার দিব্য বিভূতির 
ইয়ত্তা নাই। হে পার্থ! আমি সংক্ষেপে এই বিভূতিবিস্তার (এশ্বর্যের 
বিস্তৃত বৃত্তান্ত) কীর্তন করিলাম; বস্ততঃ যে যে বস্ত এশর্য্যযুক্ত ও 
প্রভাব বলসম্পন্ন, সেই সমস্তই আমার প্রভাবের অংশ দ্বারা সম্ভূত 
হইয়াছে। হে অজ্জুন! আমি একাংশ দ্বারা বিশ্ব-সংসারে ব্যাপ্ত 
হইয়৷ অবস্থান করিতেছি; অতএব এক্ষণে আমার বিভূতির বিষয় 
পৃথকৃরূপে জানিবার প্রয়োজন নাই।' 


একাদশ অধ্যায় 


বিশ্বরূপদর্শন 


উজ্জুন কহিলেন, “হে বাসুদেব! তুমি আমার প্রতি অনুগ্রহ 
প্রদর্শন করিয়া যে পরম গুহ্য আত্মা ও দেহ প্রভৃতির বিষয় কীর্তন 
করিলে, তদ্দ্বারা আমার ভ্রান্তি দূর হইয়াছে । হে পদ্মপলাশলোচন! 
আমি তোমার মুখে ভূতগণের উৎপত্তি, প্রলয় এবং তোমার 
অক্ষয়-মাহাত্ম্য সবিস্তর শ্রবণ করিলাম। হে পুরুষোভ্তম! তুমি 
আপনার এশ্বর (ঈশ্বরাত্মক__এশর্ধ্যুক্ত) রূপের বিষয় যেরূপ 
কীর্তন করিলে, তাহা আমি দর্শন করিতে অভিলাষ করি; হে 
যোগেশ্বর! এক্ষণে তুমি যদি আমাকে তাহা দর্শন করিবার উপযুক্ত 
বিবেচনা করিয়া থাক, তাহা হইলে সেই অব্যয় রূপ প্রদর্শন কর । 


বাসুদেব কহিলেন, "হে অক্ষ্ন! তুমি আমার নানাবর্ণ ও 
নানাপ্রকার আকারবিশিষ্ট শত শত সহস্র সহস্র রূপ প্রত্যক্ষ কর। 
অদ্য আমার কলেবরে আদিত্য, বসু, রুদ্র ও মরুদ্গণ, 
অশ্বিনীকুমারদ্বয়, অদৃষ্টপুবর্ব অত্যাশ্চর্ধ্য বহুতর বন্ত-সকল দর্শন 
কর। হে অজ্ঞুন! সচরাচর বিশ্ব এবং অন্য যে কিছু অবলোকন 
করিবার অভিলাষ থাকে, তাহাও নিরীক্ষণ কর। কিন্তু তুমি এই 
চক্ষু দ্বার আমার রূপ প্রত্যক্ষ করিতে সমর্থ হইবে না; এক্ষণে 


আমি তোমাকে দিব্যচক্ষু প্রদান করিতেছি; তুমি তদ্দারা আমার 
অসাধারণ যোগ অবলোকন কর? |” 


সঞ্জয় কহিলেন, “হে মহারাজ! অনন্তর মহাযোগেশ্বর হরি 
পার্থকে বহুমুখ ও বহুনয়নসম্পন্ন, দিব্যালঙ্কারে অলঙ্কৃত, 
দিব্যায়ুধধারী, দিব্য মাল্য ও অন্বরে পরিশোভিত, দিব্যগন্ধচর্চিত 
(উত্তম গন্ধে অনুলিপ্ত), সবর্বতোমুখ, অদ্ভুতদর্শন, পরম এশ্বর 
রূপ প্রদর্শন করিলেন। যদি নভোমণ্ডলে এককালে সহস্র সূর্য্য 
সমুদিত হয়, তাহা হইলে তাহার তৎকালীন তেজঃপুঞ্জের উপমা 
হইতে পারে। ধনঞ্জয় তখন তাহার দেহে বহু প্রকারে বিভক্ত, 
একস্থানস্থিত, সমগ্র বিশ্ব নিরীক্ষণ করিয়া সাতিশয় বিস্মিত ও 
পুলকিত হইলেন। পরে কৃতাঞ্জলিপুটে তাহাকে নমস্কার করিয়া 
কহিলেন, “হে দেব! আমি তোমার দেহমধ্যে সমস্ত দেবতা, 
জরায়ুজ ও অগুজ প্রভৃতি সমস্ত ভূত, পদ্মাসনস্থিত ভগবান্‌ ব্রহ্মা 
এবং দিব্য মহর্ষি ও উরগগণ অবলোকন করিতেছি। হে বিশ্বেশ্বর! 
আমি তোমার বহুতর বাহু, উদর, বক্তু ও নেত্রসম্পন্ন অনন্ত রূপ 
নিরীক্ষণ করিলাম; কিন্তু ইহার আদি, অন্ত ও মধ্য কিছুই দেখিতে 
পাইলাম না। আমি তোমাকে কিরীটধারী, গদাচক্রলাঞ্তিত (গদা ও 
চক্রচিহ্কে চিহ্নিত), প্রদীপ্ত হুতাশন ও সূর্য্যসঙ্কাশ, নিতান্ত 
দুর্নিরীক্ষ্য এবং অগপ্রমেয় নিরীক্ষণ করিতেছি। তুমি অক্ষয়, 
ধর্মপ্রতিপালক পরমপুরুষ। তোমার আদি নাই, মধ্য নাই ও অন্ত 
নাই। তুমি অনন্তবীর্য্য ও অনন্তবাহু; হুতাশন তোমার মুখমণ্ডলে 
সতত প্রদীপ্ত হইতেছে; চন্দ্র ও সূর্য্য তোমার নেত্র; তুমি স্বীয় 


তেজঃপ্রভাবে এই বিশ্বকে সন্তপ্ত করিতেছ এবং একাকী হইয়াও 
অন্তরীক্ষ ও সমস্ত দিগ্বলয় ব্যাপ্ত করিয়া রহিয়াছ। তোমার এই 
ভীষণ অত্যদভূত রূপ নিরীক্ষণ করিয়া এই লোকত্রয় ব্যথিত 
হইতেছে । সকল সুরগণ শহ্কিত-মনে তোমার শরণাপন্ন 
হইতেছেন। কেহ কেহ বা আমাদিগকে রক্ষা কর” বলিয়া 
কৃতাঞ্জলিপুটে প্রার্থনা করিতেছেন; সিদ্ধ ও মহর্ষিগণ বস্তি” বলিয়া 
তোমার স্তৃতিবাদে প্রবৃত্ত হইতেছেন। রুদ্র, আদিত্য, বসু, সাধ্য, 
মরুৎ, পিতৃগণ, গন্ধবর্ব, যক্ষ, অসুর, বিশ্বদেব ও সিদ্ধগণ এবং 
করিতেছেন। আমি এই সমস্ত লোক-সমভিব্যাহারে তোমার বহু 
নয়ন ও অনেক মুখসম্পন্ন, বহু বাহু, বহু উরু ও বহু চরণসংযুক্ত, 
অনেক উদরপরিশোভিত ও বহুদখ্ট্রাকরাল (ভীষণ দন্তসমন্বিত) 
আকার নিরীক্ষণ করিয়া নিতান্ত ব্যথিত হইতেছি; আমি তোমার 
নভোমগুলস্পর্শী, বহু-বর্ণসম্পন্ন, বিবৃতানন, বিশাললোচন ও 
অতি প্রকাণ্ড মুর্তি সন্দর্শন করিয়া কোনক্রমেই ধৈর্য্য ও শান্তি 
অবলম্বন করিতে সমর্থ হইতেছি না। আমার অন্তঃকরণ নিতান্ত 
বিচলিত হইয়াছে। হে জগন্নাথ! তুমি প্রসন্ন হও, তোমার 
কালাগ্নিসন্নিভ দরট্রাকরাল মুখমণ্ডল অবলোকন করিয়া আমার 
দিগ্ভ্রম জন্মিয়াছে; আমি কিছুতেই সুখলাভ করিতে সমর্থ 
হইতেছি না। 


মহাবীর ভীম্ম, দ্রোণ, কর্ণ ও ধার্তরাষ্ট্রের৷ অন্যান্য মহীপালগণ 
ও আমাদিগের যোদ্ধবর্গ সমভিব্যাহারে সত্বর তোমার ভয়ঙ্কর 
আস্য বিবরে প্রবেশ করিতেছে; তন্মধ্যে কাহার উত্তমাঙ্গ চুণীকিত 


এবং কেহ বা তোমার বিশাল দশনসন্ধিতে দোতের ফাকে) সংলগ্ন 
হইয়াছে। যেমন নদীপ্রবাহ সাগরাভিমুখে প্রবাহিত হইয়া থাকে, 
তদ্রপ এই সকল বীরপুরুষেরা তোমার অতি প্রদীপ্ত মুখমধ্যে 
প্রবেশ করিতেছেন। যেমন সমৃদ্ধ বেগশালী পতঙ্গসনকল বিনাশের 
নিমিত্ত অতি প্রদীপ্ত হুতাশনমধ্যে প্রবিষ্ট হয়, তদ্রপ এই সমস্ত 
লোকেরা বিনষ্ট হইবার নিমিত্ত তোমার মুখমধ্যে প্রবেশ 
করিতেছে। তুমি প্রজ্বলিত মুখ বিস্তার করিয়৷ এই সমুদয় লোককে 
গ্রাস করিতেছ এবং তোমার প্রখর তেজ বিশ্বকে পরিপূর্ণ করিয়া 
লোক-সকলকে সন্তপ্ত করিতেছে। হে দেবাদিদেব! আমি 
তোমাকে নমস্কার করি; তুমি প্রসন্ন হও। আমি তোমার কোন 
বৃত্তান্তই অবগত নহি; এক্ষণে তুমি কে, তাহা কীর্তন কর; আমি 
তোমাকে বিদিত হইতে অভিলাধষী হইয়াছি।” 


বাসুদেব বলিলেন, “হে অঙ্জুন! আমি লোকক্ষয়কারী ভয়ঙ্কর 
সাক্ষাৎ কালরূগী হইয়া লোক-সকলকে বিনাশ করিতে প্রবৃত্ত 
হইয়াছি। এক্ষণে কেবল তোমা ব্যতিরেকে প্রতিপক্ষীয় বীরপুরুষ 
সকলেই বিনষ্ট হইবেন; অতএব তুমি যুদ্ধার্থ উদ্যুক্ত হইয়া 
শক্রগণকে পরাজিত করিয়া যশোলাভ ও অতি সমৃদ্ধ রাজ্য 
উপভোগ কর। হে অঙ্জুন! আমি পুবের্বই ইহাদিগকে নিহত করিয়া 
রাখিয়াছি; এক্ষণে তুমি এই বিনাশের নিমিত্তমাত্র হও । হে অজ্ষূন! 
আমি দ্রোণ, ভীম্ম, জয়দ্রথ ও কর্ণ প্রভৃতি বীরগণকে বিনষ্ট করিয়া 
রাখিয়াছি; তুমি ইহাদিগকে সংহার কর; ব্যথিত হইও না; 
অনতিবিলম্বে সংগ্রামে প্রবৃত্ত হও; তুমি অবশ্যই শক্রদিগকে 
পরাজয় করিতে সমর্থ হইবে” ।” সঞ্জয় কহিলেন, “তখন অভ্ভুন 


কম্পিতকলেবরে ও কৃতার্জলিপুটে কৃষ্ণকে নমস্কার করিয়া 
ভীতমনে ও গদ্গদ্বচনে কহিলেন, বাসুদেব! তোমার নাম কীর্তন 
করিলে সকলে যে নিতান্ত হৃষ্ট ও একান্ত অনুরক্ত হইয়া থাকে, 
সিদ্ধগণ যে তোমাকে নমস্কার করিয়া থাকেন এবং রাক্ষসেরা যে 
ভীত হইয়৷ চতুর্দিকে পলায়ন করিয়া থাকে, তাহা যুক্তিযুক্ত। তুমি 
ভগবান্‌ ব্রহ্মা অপেক্ষা গুরুতর ও জগতের আদিকর্ত৷ এবং ব্যক্ত 
ও অব্যক্তের মূলকারণ অবিনাশী ব্রহ্ম; এই নিমিত্তই সকলে 
তোমাকে নমস্কার করিয়া থাকে । তুমি আদিদেব, পুরাতন পুরুষ ও 
বিশ্বের একমাত্র নিধান আধার); তুমি বেন্তা (সবর্বজ্ঞ), বেদ্য 
(জ্ঞেয়) ও পরম তেজ; হে অনন্তমুর্তি! তুমি এই বিশ্বের সবর্বব্রই 
বিরাজমান আছ। তুমি বায়ু, ঘম, অগ্নি, বরুণ, শশাহঁ (চন্দ্র), 
প্রজাপতি ও প্রপিতামহ ব্রেক্গা)। হে সব্রেশ্বর! আমি তোমাকে 
সহস্ব সহস্রবার নমস্কার করি; আমি তোমার সম্মুখে নমস্কার করি; 
আমি তোমার পশ্চাতে নমস্কার করি; আমি তোমার চতুর্দিকে 
নমস্কার করি। তুমি অনন্তবীর্্য ও অমিতপরাব্রমসম্পন্ন; তুমি 
সমুদয় বিশ্বে ব্যাপ্ত রহিয়াছ; এই নিমিত্ত সকলে তোমাকে 
সবর্বস্বরূপ বলিয়া কীর্তন করিয়া থাকে। আমি তোমাকে মিত্র 
বিবেচনা করিয়া হে কৃষ্ণ! হে যাদব! হে সখা!” বলিয়৷ যে 
সম্বোধন করিয়াছি এবং তুমি একাকীই থাক বা বন্ধুজনসমক্ষেই 
অবস্থান কর, বিহার, শয়ন, উপবেশন ও ভোজন সময়ে 
তোমাকে যে উপহাস করিবার নিমিত্ত তিরস্কার করিয়াছি, এক্ষণে 
তুমি সেই সকল ক্ষমা কর; আমি তোমার মহিমা অবগত না হইয়া 
প্রমাদ বা প্রণয়পুবর্ক এরূপ ব্যবহার করিতাম। তুমি 
স্থাবরজঙ্গমাত্সক জগতের পিতা, পুজ্য ও গুরু, ব্রিলোকমধ্যে 


তোমা অপেক্ষা সমধিক বা তোমার তুল্য প্রভাবসম্পন্ন আর কেহই 
নাই; অতএব আমি দণ্ডবৎ পতিত হইয়া তোমায় প্রণাম করিয়া 
প্রসন্ন করিতেছি; যেমন পিতা পুত্রের, মিত্র মিত্রের ও স্বামী 
প্রিয়তমার অপরাধ সহ্য করিয়া থাকেন, সেইরূপ তুমিও আমার 
অপরাধ মার্্ানা করিবে, তাহাতে সন্দেহ নাই। আমি তোমার 
অদৃষ্টপুবর্ব যোহা পুবের্ব কখনও দেখা যায় নাই, তদ্রপ) রূপ 
নিরীক্ষণ করিয়া নিতান্ত সন্তুষ্ট হইয়াছি; কিন্তু আমার অন্তঃকরণে 
ভয়সঞ্চার হইতেছে। হে কৃষ্ণ! তুমি প্রসন্ন হইয়া পুরর্বরূপ ধারণ ও 
আমাকে প্রদর্শন কর, আমি তোমার কিরীটসমলঙ্কৃত গদা- 
চক্রলাঞ্ছিত সেই চতুর্ভুজ মুর্তি অবলোকন করিতে ইচ্ছা করি 


বাসুদেব কহিলেন, “হে অস্ভন! আমি প্রসন্ন হইয়া যোগমায়া- 
প্রভাবে তোমাকে তেজোময় অনন্ত বিশ্বরূপ পরম রূপ প্রদর্শন 
করিয়াছি; তোমা ব্যতিরেকে আর কেহই ইহা পুবের্ব নিরীক্ষণ 
করেন নাই। তোমা ব্যতিরেকে মনুষ্যলোকে আর কেহই 
বেদাধ্যয়ন, যজ্ঞানুষ্ঠান, দান, ক্রিয়াকলাপ ও অতি কঠোর তপস্যা 
দ্বারা আমার ঈদৃশ রূপ অবলোকন করিতে সমর্থ হয়েন না। তুমি 
ইহা নয়নগোচর করিয়৷ ব্যথিত ও বিমোহিত হইও না; এক্ষণে ভয় 
পরিত্যাগপুবর্বক গ্রীতমনে পুনরায় আমার পুবর্বরূপ প্রত্যক্ষ কর।” 
সঞ্জয় কহিলেন, “এই বলিয়৷ বাসুদেব নিতান্ত ভীত অজ্ঞনকে 
পুনরায় স্বকীয় সৌম্যমুর্তি প্রদর্শনপুবর্বক আশ্বাস প্রদান করিলেন। 


তখন অজ্জুন কৃষ্ণকে সম্বোধন করিয়া কহিলেন, “হে 
জনার্দান! আমি এক্ষণে তোমার প্রশান্ত মানুষ-মূর্তি নিরীক্ষণ 


করিয়া প্রকৃতিস্থ হইলাম ।, 


কৃষ্ণ কহিলেন, “হে অর্জুন! তুমি আমার যে নিতান্ত দুর্নিরীক্ষ্য 
মুর্তি অবলোকন করিলে, দেবগণ উহা নেত্রগোচর করিবার 
নিমিত্ত নিয়ত অভিলাষ করিয়া থাকেন। কিন্তু কেহই বেদাধ্যয়ন, 
দান, তপঃ ও যজ্ঞানুষ্ঠান দ্বারা আমার এ মূর্তি প্রত্যক্ষ করিতে 
সমর্থ হয় না; অনন্যসাধারণ ভক্তিপ্রদর্শন করিলেই আমাকে 
এইরূপে জ্ঞাত হইতে পারে এবং আমাকে দর্শন ও আমাতে প্রবেশ 
করিতে সমর্থ হয়। হে অজ্জুন! যে ব্যক্তি আমার কর্মানুষ্ঠান করে, 
যে আমার ভক্ত ও একান্ত অনুরক্ত, যে পুত্র-কলত্র প্রভৃতি 
পরিবারের প্রতি আসক্তিরহিত, যাহার কাহারও সহিত বিরোধ নাই 
এবং আমিই যাহার পরমপুরুযার্থ, সেই ব্যক্তিই আমাকে প্রাপ্ত 
হইয়া থাকে । 


দ্বাদশ অধ্যায় 


ভক্তিযোগ 


উজ্জুন কহিলেন, “হে বাসুদেব! যাহারা ত্ৃদ্গতচিত্তে 
(অনন্যমনে__একমাত্র ভগবানে মন রাখিয়া) তোমার উপাসনা 
করে এবং যাহারা কেবল অক্ষয় ও অব্যক্ত ব্র্মের আরাধনা 
করিয়৷ থাকে, এই উভয়বিধ লোকের মধ্যে কাহারা শ্রেষ্ঠ যোগী 
বলিয়া নির্দিষ্ট হয়? 


বাসুদেব কহিলেন, “হে অর্জুন! যাহারা আমার প্রতি নিতান্ত 
অনুরক্ত ও নিবিষ্টমনাঃ হইয়৷ পরম ভক্তিসহকারে আমার উপাসনা 
করিয়া থাকে, তাহারাই আমার মতে প্রধান যোগী; আর যাহারা 
সবর্বত্র সমদৃষ্টিসম্পন্ন, সবর্বভুতে হিতানুষ্ঠাননিরত ও জিতেন্দ্রিয় 
হইয়া অক্ষয়, অনির্দেশ্য (নির্দেশের অতীত__ইহা এই, এই 
প্রকার পরিচয়ের বহির্ভূত), অব্যক্ত, অচিন্তনীয়, সবর্বব্যাপী, 
হ্রাসবৃদ্ধিহীন, কুটস্থ হেদয়স্থ-_হৃদয়ের অন্তঃস্তরস্থ) এবং নিত্য 
পরব্রহ্মের উপাসনা করে, তাহারা আমাকেই প্রাপ্ত হয়। 
দেহাভিমানীরা৷ অতি কষ্টে অব্যক্ত গতি লাভ করিতে সমর্থ হয়; 
অতএব যাহারা অব্যক্ত ব্রন্মে আসক্তমনাঃ হয়, তাহারা অধিততর 
দুঃখভোগ করিয়া থাকে; যাহারা মৎপরায়ণ হইয়া আমাতে সমস্ত 


কার্য সমর্পণপুবর্বক একান্ত ভক্তিসহকারে আমাকেই ধ্যান ও 
উপাসনা করে, আমি তাহাদিগকে অচিরকালমধ্যে এই মৃত্যুর 
আকর সংসার-সাগর হইতে উদ্ধার করিয়া থাকি। 


হে অজ্জুন! তুমি আমাতে স্থিরতর রূপে চিত্ত আহিত 
সেংন্যস্ত) ও বুদ্ধি সন্নিবেশিত কর; তাহা হইলে পরকালে 
আমাতেই বাস করিতে সমর্থ হইবে। যদি আমার প্রতি চিত্ত স্থির 
রাখিতে না পার, তাহা হইলে আমার অনুস্মরণরূপ অভ্যাসযোগ 
দ্বারা আমাকে প্রাপ্ত হইতে অভিলাষ কর। ঘদি তদ্ধিঝয়েও অসমর্থ 
হও, তাহা হইলে তুমি আমার গ্রীতিসম্পাদনার্থ ব্রত, পুজা প্রভৃতি 
কার্যয-সকল অনুষ্ঠান করিলেও মোক্ষলাভে সমর্থ হইবে। যদি 
ইহাতেও অশক্ত হও, তাহা হইলে একমাত্র আমারই শরণাপন্ন 
হইয়া সংঘতচিত্তে সকল কন্মফল পরিত্যাগ কর; কারণ, 
বিবেকশুন্য অভ্যাস অপেক্ষা জ্ঞান শ্রেয়স্কর; জ্ঞান অপেক্ষা ধ্যান 
শ্রেয়স্কর; ধ্যান অপেক্ষা কর্মফলপরিত্যাগ শ্রেয়স্কর, কর্মফল 
পরিত্যাগ করিলে শান্তিলাভ হয়। যে ভক্তিপরায়ণ ব্যক্তি 
দ্বেষশুন্য, কৃপালু, মমতাবিহীন, নিরহঙ্কার, সমদুঃখ-সুখ, 
ক্ষমাবান্, সতত প্রসন্নচিন্ত, অপ্রমন্ত, জিতেন্দ্রিয় ও দৃট়নিশ্চয়, 
যিনি আমাতেই মন ও বুদ্ধি সমর্পণ করিয়াছেন এবং সুখ ও দুঃখ 
সমান জ্ঞান করেন, তিনিই আমার প্রিয়। লোক-সকল ধাঁহা হইতে 
উদ্দিগ্ন হয় না, যিনি লোকদিগকে উদ্দিগ্ন করেন না৷ এবং ধিনি 
অনুচিত হর্ষ, অমর্ষ, ভয় ও উদ্বেগশূন্য, তিনি আমার প্রিয় । ঘিনি 
নিস্পৃহ, শুচি, দক্ষ, পক্ষপাতরহিত ও আধিশুন্য এবং যিনি সকাম 
করম্মসকল পরিত্যাগ করিয়াছেন, তিনিই আমার প্রিয়। যিনি 


শোক, হর্ষ, দ্বেষ, আকাঙক্ষা ও পুণ্য-পাপ পরিত্যাগ করিয়া 
ভক্তিমান্‌ হয়েন, তিনিই আমার প্রিয়। যিনি সব্বসঙ্গ 
পরিত্যাগপুবর্বক শত্রু ও মিত্র, মান ও অপমান, শীত ও উষ্ণ, সুখ 
ও দুঃখ, নিন্দা ও প্রশংসা তুল্যরূপ বিবেচনা করিয়৷ থাকেন, 
যৎকিঞ্চিও লাভে সন্তুষ্ট হয়েন, কোন স্থলেই প্রতিনিয়ত বাস 
করেন না এবং স্থিরমতি ও স্থিরভক্তিসম্পন্ন হইয়াছেন, তিনিই 
আমার প্রিয়। যিনি মণপরায়ণ হইয়৷ পরম শ্রদ্ধাসহকারে উক্ত 
প্রকার ধর্্মরূপ অমৃত পান করেন, তিনিই আমার প্রিয় । 


ত্রয়োদশ অধ্যায় 


ক্ষেত্র-ক্ষেত্রজ্যোগ 


উজ্জুন কহিলেন, “হে বাসুদেব! আমি প্রকৃতি, পুরুষ, ক্ষেত্র, 
ক্ষেত্রজ্ঞ, জ্ঞান ও জ্ঞ্েয়, এই কয়েকটি বিষয় শ্রবণ করিতে 
অভিলাষ করি। 


কৃষ্ণ কহিলেন, “হে অর্জুন! এই শরীরই ক্ষেত্র বলিয়া 
অভিহিত হয়; যিনি ইহা বিদিত হইয়াছেন, তিনি ক্ষেত্রজ্ত; আমি 
সকল ক্ষেত্রেরই ক্ষেত্রজ্ঞ; ক্ষেত্র ও ক্ষেত্রজ্ৰের যে বৈলক্ষণ্য-জ্ঞান 
(বিশেষ ধারণা), তাহাই আমার অভিপ্রেত যথার্থ জ্ঞান। এক্ষণে 
ক্ষেত্র যে প্রকার ধন্মবিশিষ্ট, ঘে সমস্ত ইন্দ্রিয়বিকারযুক্ত, যেরূপে 
প্রকৃতি-পুরুষের সংযোগে উদ্ভূত হয়, যেরূপে স্থাবরজঙ্গমাদি- 
ভেদ বিভিন্ন হয়, স্বরূপতঃ যেরূপ এবং ঘে প্রকার প্রভাবসম্পন্ন, 
তাহা সংক্ষেপে কীর্তন করিতেছি, শ্রবণ কর। বশিষ্ঠ প্রভৃতি 
খষিগণ হেতুবিশিষ্ট নির্ণীতার্থ যাহার অর্থ নিীতি হইয়াছে) বহুবিধ 
বেদ, তটস্থলক্ষণ (কল্পিত নিদর্শনে প্রকৃত নির্ণয়) ও স্বরূপলক্ষণ 
(সেহজ পরিচয়) দ্বারা উহা নিরূপিত করিয়াছেন। পঞ্চমহাভূত, 
অহঙ্কার, বুদ্ধি, মুল প্রকৃতি, একাদশ ইন্ড্রিয়, পাঁচ ইন্ট্রিয়বিষয়, 
ইচ্ছা, দ্বেষ, সুখ, দুঃখ, শরীর, জ্ঞানাত্সিকা মনোবৃত্তি ও ধৈর্য্ব_ 


এই কয়েকটি ক্ষেত্রধর্্ম। হে অর্জুন! উক্ত ধম্মবিশিষ্ট ইন্দ্রিয়াদি 
বিকারশালী ক্ষেত্র সংক্ষেপে কীর্তন করিলাম। অমানিতা, 
অদান্তিকতা, অহিংসা, ক্ষমা, আরব, আচার্যোপাসনা, শৌচ, 
সবের, আত্মসংযম, বিষয়বৈরাগ্য, নিরহঙ্কারিতা এবং জন্ম, মৃত্যু, 
জরা, ব্যাধি, দুঃখ ও দোষের বারংবার সমালোচনা, শ্রীতিত্যাগ 
এবং পুত্র, কলত্র ও গৃহাদির প্রতি অনাসক্তি এবং ইষ্ট ও 
অনিষ্টাপাতে সমচিত্ততা, আমার প্রতি অব্যভিচারিণী (অনন্যা), 
এবং ততৃজ্ঞানার্থদর্শন যেখার্থ তত্তৃজ্ঞানে দৃষ্টি), ইহাই জ্ঞান; ইহার 
বিপরীত অজ্ঞান। 


এক্ষণে জ্ঞেয় বিষয় কীর্তন করি, শ্রবণ কর। উহা বিদিত 
হইলে লোকে মোক্ষ প্রাপ্ত হয়। অনাদি ও নিবির্বশেষস্বরূপ ব্রহ্মই 
জ্ঞেয় তিনি সঙও নহেন, অসৎও নহেন; সবর্বব্রই তাহার কর, 
চরণ, কর্ণ, চক্ষু, মস্তক ও মুখ বিরাজিত আছে। তিনি সকলকে 
আবৃত করিয়া (সমস্ত ব্যাপিয়া) অবস্থান করিতেছেন। তিনি 
ইন্ট্রিয়বিহীন, কিন্তু সমস্ত ইন্দ্রিয় ও রূপ, রস প্রভৃতি ইন্দ্রিয়ের গুণ 
সকল প্রকাশ করেন; তিনি আসক্তিশুন্য ও সকল বস্তর আধার; 
তিনি নির্ুণ, কিন্তু সবর্গুণপালক (সকল গুণের পোষক); তিনি 
চরাচর এবং সকল ভুতের অন্তরে ও বহিভাগে অবস্থান 
করিতেছেন। তিনি অতি সুম্ষ্রত্ব প্রযুক্ত অবিজ্ঞেয়; তিনি অতি 
সনিকৃষ্ট ও দুরবর্তী; তিনি ভূতমধ্যে অবিভক্ত থাকিয়া বিভক্তের 
ন্যায় অবস্থান করিতেছেন। তিনি ভূতদিগের ভর্তা (প্রভু__ 
পালক), তিনি প্রলয়কালে সমুদয় গ্রাস করেন, সৃষ্টিকালে নানা 


রূপ পরিগ্রহ করিয়া উৎপন্ন হইয়া থাকেন। তিনি জ্যোতিক্কমণ্ডলীর 
জ্যোতি ও অন্ধকারের অতীত; তিনি জ্ঞান, তিনি জ্ঞেয়, তিনি 
জ্ঞানপ্রাপ্য। তিনি সকলের হৃদয়ে অবস্থান করিতেছেন। হে 
অজ্জুন! আমি তোমার নিকট ক্ষেত্র, জ্ঞান ও জ্ঞেয়, এই তিনটি 
সংক্ষেপে কীর্তন করিলাম। আমার ভক্তগণ ইহা অবগত হইয়া 
আমার ভাব হৃদয়ে বদ্ধমূল করিতে সমর্থ হয়। 


প্রকৃতি ও পুরুষ উভয়ই অনাদি; দেহ ও ইন্দ্রিয়াদি বিকার এবং 
সুখ-দুঃখাদি গুণ-সমুদয় প্রকৃতি হইতে সমুদ্ভূত হইয়াছে। শরীর ও 
ইন্দ্রিয়গণের কর্তৃত্ব-বিষয়ে প্রকৃতি এবং সুখ-দুঃখ-ভোগ -বিষয়ে 
পুরুষই কারণ বলিয়৷ নির্দিষ্ট হইয়াছেন। পুরুষ দেহে অধিষ্ঠান 
করিয়া তজ্জনিত সুখ-দুঃখ ভোগ করেন। ইন্দ্রিয়গণের সহিত 
তাহার সম্পর্কই সৎ ও অসৎ যোনিতে জন্মগ্রহণের একমাত্র 
কারণ। তিনি এই দেহে বর্তমান থাকিয়াও দেহ হইতে ভিন্ন; 
কারণ, তিনি সাক্ষিত্বরূপ, অনুগ্রাহক, বিধানকর্তা, প্রতিপালক, 
মহেশ্বর ও অন্তর্যামী। যে ব্যক্তি এইরূপে পুরুষ ও সমগ্র গুণের 
সহিত প্রকৃতিকে অবগত হয়েন, তিনি শাস্্রসম্মত পথ 
(বিধিনিষেধ) অতিক্রম করিলেও মুক্তিলাভ করিয়া থাকেন। কেহ 
কেহ ধ্যান ও মন দ্বারা দেহমধ্যে আত্মাকে সন্দর্শন করে; কেহ 
কেহ বা প্রকৃতি-পুরুষের বৈলক্ষণ্যরূপ যোগ দ্বারা, কেহ কেহ বা 
কর্্মযোগ দ্বারা তাহাকে নিরীক্ষণ করিতে সমর্থ; কেহ কেহ বা 
আত্মাকে বিদিত না হইয়া অন্যের নিকট উপদেশবাক্য 
শ্রবণপুবর্বক তাহার উপাসনায় প্রবৃত্ত হয়, সেই সমস্ত শ্রুতিপরায়ণ 
ব্যক্তিরা মৃত্যুকে অতিক্রম করিয়া! থাকে। হে অজ্জুন! ক্ষেত্র ও 


ক্ষেত্রজ্ঞের সংযোগে স্থাবরজঙ্গমাত্মক সমুদয় পদার্থই উৎপন্ন হয়; 
সেই সমস্ত পদার্থ বিনাশ প্রাপ্ত হইলেও ঈশ্বর কদাচ বিনষ্ট হয়েন 
না; তিনি সকল ভূতে নিবির্বশেষরূপে তুল্যেভাবে) অবস্থান 
করিতেছেন। যিনি পরমেশ্বরকে এরূপ দেখেন, তিনি যথার্থই 
দেখিয়া থাকেন। লোক-সকল সবর্ভূতে সমভাবে অবস্থিত 
ঈশ্বরকে নিরীক্ষণ করিলে অবিদ্যা দ্বারা আত্মাকে বিনষ্ট করে না; 
এই নিমিত্ত মোক্ষপদ প্রাপ্ত হয়। প্রকৃতি সব্ধপ্রকার কন্মসম্পাদন 
করেন, কিন্তু আত্মা স্বয়ং কোন কন্্ম করেন না; যিনি ইহা সন্দর্শন 
করিয়াছেন, তিনি সম্যগ্দরশশী। যখন লোকে একমাত্র প্রকৃতিতে 
অবস্থিত ভূতসকলের ভিন্ন ভাব প্রত্যক্ষ করে, তখন সেই প্রকৃতি 
হইতেই পুর্ণ্রহ্ম প্রাপ্ত হইয়া থাকে। এই অব্যয় পরমাত্মা দেহে 
অবস্থান করিলেও অনাদিত্ব নিপুঁণত্ব প্রযুক্ত কোন কক্মানুষ্ঠান 
করেন না এবং কোন প্রকার কর্মফল দ্বারাও কদাচ লিপ্ত হয়েন 
না। যেমন আকাশ সকল পদার্থে অবস্থান করিলেও কোন পদার্থ 
দ্বারা উপলিপ্ত হয় না, তদ্ধপ আত্মা সকল দেহে অবস্থান করিলেও 
দেহিক গুণ-দোষ দ্বারা কখনই লিপ্ত হয়েন না। হে অজ্জুন! যেমন 
সূর্য্য একমাত্র হইলেও সমস্ত বিশ্বকে সুপ্রকাশিত করেন, তদ্রপ 
একমাত্র আত্মা সমস্ত দেহ প্রকাশিত করিয়া থাকেন। যাহারা 
জ্ঞানচক্ষু দ্বারা ক্ষেত্র ও ক্ষেত্রজ্ঞের অন্তর (প্রভেদ) এবং ভৌতিক 
প্রকৃতি হইতে মোক্ষোপায় বিদিত হয়েন, তাহারা পরমপদ প্রাপ্ত 
হইয়া থাকেন।” 


চতুর্দশ অধ্যায় 


গুণত্রয়বিভাগযোগ 


ভগবান্‌ বলিলেন, “হে অজ্ষন! আমি পুনরায় উৎকৃষ্ট জ্ঞান 
কীর্তন করিতেছি, শ্রবণ কর। মহর্ষিগণ ইহা অবগত হইয়া দেহান্তে 
মোক্ষ লাভ করিয়া থাকেন এবং ইহা আশ্রয় করিলে আমার 
সারপ্য প্রাপ্ত হইয়া সৃষ্টিকালেও জন্মগ্রহণ করেন না ও 
প্রলয়কালেও ব্যথিত হয়েন না! হে অজ্জুন! মহাপ্রকৃতি আমার 
গর্ভাধানস্থান; আমি তাহাতে সমস্ত জগতের বীজ নিক্ষেপ করিয়া 
থাকি; তাহাতেই ভূতসকল উৎপন্ন হয়। সমস্ত যোনিতে যে সকল 
স্থাবরজঙ্গমাত্মক মূর্তি সম্তৃত হয়, মহৎ প্রকৃতি সেই মুর্তি-সমুদয়ের 
যোনি এবং আমি বীজপ্রদ পিতা। প্রকৃতি-সম্ভুত সত্ব, রজঃ ও তম 
এই তিনটি গুণ দেহের অভ্যন্তরে অব্যয় দেহীকে আশ্রয় করিয়া 
আছে। তন্মধ্যে সত্ত-গুণ নির্্মলত্ব প্রযুক্ত নিতান্ত ভাস্বর (উজ্জ্বল) 
ও নিরুপদ্রব; এই নিমিত্ত উহা দেহীকে সুখী ও জ্ঞানসম্পন্ন করে। 
রজোগুণ অনুরাগাত্মক এবং অভিলাষ ও আসক্তি হইতে সমুদ্ভূত; 
উহা দেহীকে কর্মে নিব্ধ করিয়া রাখে। তমোগুণ 
অজ্ঞানসমুৎ্পন্ন ও সকল দেহীর মোহজনক, উহা প্রাণিগণকে 
প্রমাদ, আলস্য ও নিদ্রা দ্বারা অভিভূত করিয়া রাখে। সত্তগুণ 
প্রাণীগণকে সুখে মগ্ন, রজোগুণ কর্ম্মে সংসক্ত এবং তমোগুণ 


জ্ঞানকে তিরোহিত করিয়৷ প্রমাদের বশীভূত করে। সত্ত্গুণ রজঃ 
ও তমকে, রজোগুণ সত্ব ও তমকে, তমোগুণ রজঃ ও সত্ত্বকে 
অভিভূত করিয়া উদ্ভূত হইয়া থাকে। যখন সত্ত্বগুণ পরিবর্ধিত হয়, 
তখন এই দেহে সমুদয় ইন্দ্রিয় দ্বার জ্ঞানরূপ প্রকাশ জন্মে। 
রজোগুণ প্রবৃদ্ধ হইলে লোভ, প্রবৃত্তি, কন্মারস্ত, স্পৃহা ও 
অশান্তির সঞ্চার হইয়া থাকে। তমোগুণ প্রবৃদ্ধ হইলে অপ্রকাশ, 
অপ্রবৃত্তি, প্রমাদ ও মোহ জন্মিয়া থাকে। সত্তৃগুণ পরিবর্ধিত 
হইলে যদি কেহ কলেবর পরিত্যাগ করে, সে 
হিরণ্যগর্ভোপাসকদিগের (ত্রহ্মার উপাসকগণের) প্রকাশময় 
লোকসকল প্রাপ্ত হয়। রজোগুণ পরিবদ্ধিত হইলে যদি কাহারও 
মৃত্যু হয়, তাহা হইলে কম্মাসক্ত মনুষ্যযঘোনিতে তাহার জন্ম হইয়া 
থাকে; আর যদি কেহ তমোগুণ পরিবদ্ধিত হইলে দেহ ত্যাগ 
করে, তাহা হইলে তাহার পশ্বাদিযোনিতে জন্ম হয়। সাত্তিক 
কর্মের ফল সুনির্মল সাত্বিক সুখ; রাজস কর্মের ফল দুঃখ এবং 
তামস কর্মের ফল অজ্ঞান। সত্ত্ব হইতে জ্ঞান, রজ হইতে লোভ 
এবং তম হইতে প্রমাদ, মোহ ও অজ্ঞান সমুখিত হইয়া থাকে। 
সাত্তিক লোক উর্দে ও রাজসিক লোক মধ্যে অবস্থান করেন 
এবং জঘন্য-গুণসঞ্জাত (নিন্দিত গুণ হইতে জাত) প্রমাদ- 
মোহাদির বশীভূত তামসিক লোক অধোগতি লাভ করিয়া থাকে। 
নিরীক্ষণ করিলে এবং গুণ হইতে অতিরিক্ত আত্মাকে অবগত 
হইলে ত্রন্মত্ব প্রাপ্ত হইয়া থাকে। দেহী দেহসমুদভূত এই তিনটি গুণ 
অতিক্রম করিয়া জন্ম-মৃত্যু-জরা-জনিত দুঃখ-পরম্পরা হইতে 
পরিত্রাণ লাভ করিয়া মোক্ষ প্রাপ্ত হয়।” 


অজ্ভ্ভন কহিলেন, “হে বাসুদেব! মনুষ্য কোন্‌ সকল চিহ্ন ও 
কিরূপ আচারসম্পন্ন হইলে এই তিনটি গুণ অতিক্রম করিতে 
সমর্থ হয়? 


বাসুদেব কহিলেন, “হে অঙ্জুন! যিনি প্রকাশ, প্রবৃত্তি ও মোহ 
স্বতঃ-প্রবৃত্ত হইলে দ্বেষ করেন না এবং এ সকল নিবৃত্ত হইলেও 
অভিলাষ করেন না, ধিনি উদাসীনের ন্যায় আসীন (স্থির) হইয়া 
সুখ-দুঃখাদি গুণকার্ধ্য দ্বারা বিচলিত হয়েন না, প্রত্যুত (বাস্তবিক) 
গুণসকল স্বকার্যেই ব্যাপৃত আছে, তৎসমুদয়ের সহিত আমার 
কোন সংক্রব নাই, এইরূপ বিবেচনা করিয়৷ ধৈর্য্য অবলম্বন করিয়া 
থাকেন, যিনি সমদুঃখসুখ, আত্মনিষ্ঠ ও ধীমান, যিনি লোস্ট্র, প্রস্তর 
ও কাঞ্চন সমদৃষ্টিতেই দর্শন করেন, যাঁহার প্রিয় ও অপ্রিয় উভয়ই 
একরূপ, যিনি আত্মনিন্দা, আত্মপ্রশংসা, মান ও অপমান এবং 
শক্র ও মিত্র তুল্যরূপই বিবেচনা করিয়া থাকেন আর যিনি 
সবর্বকর্ম্মত্যাগী (দৃষ্ট ও অদৃষ্টকলজনক কর্মমবিষয়ে 
উদ্যমপরিত্যাগী), তিনিই গুণাতীত। যে ব্যক্তি অসাধারণ 
ভক্তিযোগ সহকারে আমাকে সেবা করেন, তিনি উক্ত সমস্ত গুণ 
অতিক্রম করিয়া মোক্ষলাভে সমর্থ হয়েন। হে অজ্জুন! আমি ব্রহ্ম, 
নিত্য, মোক্ষ, শাশ্বত ধর্ম ও অখণ্ড সুখের আস্পদ।, 


পঞ্চদশ অধ্যায় 


পুরুষোত্তমযোগ 


ভগবান্‌ বলিলেন, “হে অর্জুন! সংসাররূপ এক অব্যয় অশ্বথ্ 
বৃক্ষ আছে, উর্ধে উহার মুল এবং অধোদিকে উহার শাখা; বেদ- 
সমুদয় উহার পত্র; যিনি এই অশ্বথ-বৃক্ষ বিদিত হইয়াছেন, তিনি 
বেদবেত্তা। এ বৃক্ষের শাখা অধঃ ও উদ্ধদেশে বিস্তীর্ণ হইয়াছে, 
উহা সত্তবাদি গুণ দ্বারা পরিবদ্ধিত হইতেছে এবং রূপ, রস প্রভৃতি 
বিষয়সকল উহার পত্র বলিয়া নির্দিষ্ট হইয়াছে। এ বৃক্ষের 
ধন্মাধন্ম্িপ কম্মমপ্রসূৃতি (কার্যপরম্পরা) মূলসকল অধঃপ্রদেশে 
জীবলোকে বিস্তীর্ণ হইতেছে। এই বৃক্ষের রূপ নিরীক্ষিত (উপলব্ধ 
__ জ্ঞানের বিষয়ীভূত) হয় না; ইহার আদি নাই, অন্ত নাই এবং ইহা 
কিরূপে অবস্থান করিতেছে, তাহাও অবগত হওয়া যায় না। এই 
বদ্ধমূল অশ্বথ-বৃক্ষ সুদৃঢ় নির্মমত্বরূপ মেমতাশুন্যরূপ) শস্ত্র দ্বারা 
ছেদন করিয়া উহার মুলীভূত বস্ত অনুসন্ধান করিবে। উহা প্রাপ্ত 
হইলে পুনরায় প্রত্যাবৃত্ত হইতে হয় না। '্যাহা হইতে এই চিরন্তনী 
(অনন্তকালস্থায়ী) সংসারপ্রবৃত্তি বিস্তৃত হইয়াছে, আমি সেই 
আদিপুরুষের শরণাপন্ন হই, এই বলিয়া তাহার অনুসন্ধান করিতে 
হইবে। যাহারা অভিমান, মোহ ও পুত্র-কলত্রাদির প্রতি আসক্তি 
পরিত্যাগ করিয়াছেন এবং সুখ ও দুঃখ হইতে বিমুক্ত হইয়াছেন, 


সেই সমস্ত আত্মজ্ঞানপরায়ণ, নিঙ্কাম, অবিদ্যাশুন্য মহাত্মারা 
অব্যয় পদ প্রাপ্ত হইয়া থাকেন। যাহা প্রাপ্ত হইলে পুনবর্বার 
প্রতিনিবৃত্ত হইতে হয় না; চন্দ্র, সূর্য্য ও হুতাশন যীহাকে প্রকাশিত 
করিতে সমর্থ হয়েন না; তাহাই আমার পরম পদ। এই জীবলোকে 
সনাতন জীব আমারই অংশ, ইনি প্রকৃতিবিলীন (প্রকৃতিতে 
লয়প্রাপ্ত) পঞ্চ ইন্দ্রিয় ও মনকে আকর্ষণ করেন। যেমন বায়ু 
কুসুমাদি হইতে গন্ধ গ্রহণপুবর্বক গমন করিয়া থাকে, সেইরূপ 
যখন জীব শরীর লাভ ও শরীর পরিত্যাগ করে, তখন পুবর্দেহ 
হইতে ইন্দ্িয়-সমুদয় গ্রহণপুবর্বক গমন করিয়া থাকে । এই জীব 
শ্রোত্র কের্ণ), চক্ষু, ত্বক, রসনা, ঘ্বাণ ও মনোমধ্যে অধিষ্ঠিত হইয়া 
বিষয় সমুদয় উপভোগ করে। বিমুঢ় ব্যক্তিরা দেহান্তরগামী, 
দেহাবস্থিত বা রূপাদি বিষয়ের উপভোগে লিপ্ত, ইন্ড্রিয়যুক্ত 
জীবকে কদাচ নিরীক্ষণ করিতে সমর্থ হয় না; জ্ঞান-চক্ষুঃসম্পন্ন 
মহাত্মারাই উহা অবলোকন করিয়া থাকেন। যোগী ব্যক্তিগণ 
যত্রবান্‌ হইয়া দেহে অবস্থিত জীবকে সন্দর্শন করেন; কিন্তু 
অবিশুদ্ধচিত্ত বিমুঢ় ব্যক্তিরা ঘত্র করিলেও তাহাকে সন্দর্শন 
করিতে পারে না। চন্দ্র, অনল ও নিখিল ভুবনবিকাশী (বিশ্বের 
প্রকাশকর) সূর্য আমারই তেজে তেজস্বী। আমি ওজঃ 
(তেজোঘযুক্ত শক্তি) প্রভাবে পৃথিবীতে প্রবেশ করিয়া ভূত- 
সকলকে ধারণ এবং রসাত্মক চন্দ্র হইয়া ওষধি (বৃক্ষ-লতাদি) 
সমুদয়ের পুষ্টিসাধন করি। আমি জঠরাগ্নি উেদরস্থ পাকাগ্ি) 
হইয়া প্রাণ ও অপান বায়ু সমভিব্যাহারে দেহমধ্যে প্রবেশপুবর্বক 
চতুবিবধ ভক্ষ্য পাক করিয়া থাকি। 


স্মৃতি, জ্ঞান ও উভয়ের অভাব জন্মিয়া থাকে। আমি চারিবেদ 
দ্বারা বিদিত হই এবং আমি বেদান্তকর্তা ও বেদবেত্তা। ক্ষর ও 
অক্ষর এই দুইটি পুরুষ লোকে প্রসিদ্ধ আছে, তন্মধ্যে সমুদয় 
ভূতই ক্ষর ও কুটস্থ পুরুষ অক্ষর। ইহা ভিন্ন অন্য একটি উত্তম 
পুরুষ আছেন, তাহার নাম পরমাত্মা; সেই অব্যয় পরমাত্মা 
ব্রিলোকমধ্যে প্রবেশ করিয়া সমস্ত প্রতিপালন করিতেছেন। আমি 
ক্ষর ও অক্ষর, এই দুই প্রকার পুরুষ অপেক্ষা উত্তম, এই নিমিত্ত 
বেদ ও লোকমধ্যে পুরুষোত্তম বলিয়া বীর্তিত হইয়৷ থাকি। যে 
সেই সবর্ববেত্তা, সব্ব্বপ্রকারে আমার আরাধনা করে। হে অঙ্জুন! 
আমি এই পরম গুহ্য শান্ত্র কীর্তন করিলাম, ইহা বিদিত হইলে 
লোক বুদ্ধিমান ও কৃতকার্য হয়।” 


ষোড়শ অধ্যায় 


দৈবাসুরসম্পদ্বিভাগযোগ 


ভগবান্‌ বলিলেন, “হে অর্জন! যাহারা দৈব-সম্পদ্‌ লক্ষ্য করিয়া 
(আত্মজ্ঞানসাধনে) পরিনিষ্ঠা (এইকান্তিকভাব), দান, দম, যজ্ঞ, 
স্বাধ্যায়, তপঃ, খজুতা, অহিংসা, সত্য, অক্রোধ, ত্যাগ, শাস্তি, 
অখলতা, প্রাণীর প্রতি দয়া, অলোলুপতা (নির্লোভতা), মৃদুতা, হ্রী, 
অচপলতা (অহচাঞ্চল্য), তেজঃ, ক্ষমা, ধৃতি, শৌচ, অদ্রোহ ও 
অনভিমানিতা এই ষড়বিংশতি গুণ প্রাপ্ত হইয়া থাকে। যাহারা 
আসুরসম্পদ্‌ লক্ষ্য করিয়া জন্মগ্রহণ করে, তাহারা দন্ত, দর্প, 
অভিমান, ক্রোধ, নিষ্ঠুরতা ও অজ্ঞানে অভিভূত হয়। দেব-সম্পদ্‌ 
মোক্ষের ও আসুরসম্পদ্‌ বন্ধের হেতু । তুমি দৈবসম্পদ্‌ লক্ষ্য 
করিয়৷ জন্মগ্রহণ করিয়া, অতএব শোক করিও না। 


হে অজ্ভ্ন! ইহলোকে দৈব ও আসুর এই দুই প্রকার ভূত সৃষ্ট 
হইয়াছে; দৈব বিষয় বিস্তারিতরূপে কহিয়াছি; এক্ষণে আসুর বিষয় 
কীর্তন করিতেছি, শ্রবণ কর। আসুরস্বভাব লোক সকল ধর্ম্মে 
প্রবৃত্তি ও অধর্ম্ম হইতে নিবৃত্তির বিষয় অবগত নহে; তাহাদিগের 
শৌচ নাই, আচার নাই ও সত্য নাই; তাহারা জগৎকে সত্য ও 


ধ্মাধন্্ম ব্যবস্থাবজ্জিত, ঈশ্বরশুন্য, ধন্মাধন্মবাসনাবশে অনুৎপন্ন 
কেবল কেমহেতুক স্ত্রী-পুরুষ সম্ভূত কহে। সেই সকল অন্পবুদ্ধি 
লোক এইরূপ জ্ঞান আশ্রয় করিয়া মলিনচিত্ত, উগ্রকর্ম্মা ও 
অহিতকারী হইয়া জগতের ক্ষয়ের নিমিত্ত সমুদ্ভূত হয়; দত্ত, 
অভিমান, মদ, অশুচিব্রত (অপবিত্র কার্য) ও দুষ্পুরণীয় কামনা 
অবলম্বন এবং মোহবশতঃ অসৎ প্রতিগ্রহ করিয়া ক্ষুদ্র দেবতার 
আরাধনায় প্রবৃত্ত হয়; আমরণ অপরিমেয় চিন্তাকে আশ্রয় করিয়া 
থাকে; কামোপভোগই পরম পুরুষার্থ বলিয়া নিশ্চয় করে; শত 
শত আশাপাশে বদ্ধ ও কামক্রোধের বশীভূত হইয়া কামভোগার্থ 
অন্যায়পুবর্বক অর্থসঞ্চয়ের চেষ্টা করে; আজি আমার এই 
মনোরথ পুর্ণ হইল ও এই মনোরথ পরিপুর্ণ হইবে, আমি এই 
শত্রুকে বিনাশ করিয়াছি, অন্য শক্রকেও বিনাশ করিব, আমি 
যাগ করিব, দান করিব ও আমোদ করিব, এই প্রকার অজ্ঞানে 
বিমোহিত, অনেকবিধ চিত্তবিভ্রম ও মোহজালে আচ্ছন্ন এবং 
কামভোগে আসক্ত হইয়া অতি কুৎসিত নরকে নিপতিত হয়। 
অহঙ্কার, বল, দর্প, কাম, ক্রোধ ও অসুয়া আশ্রয় করিয়া আপনার 
ও পরের দেহে আমার দ্বেষ করে এবং আপনা আপনি সম্মানিত, 
অহঙ্কৃত ও ধন-মান-মদে প্রমত্ত হইয়া দস্তসহকারে অবিধিপুবর্বক 
নামমাত্র যজ্ঞের অনুষ্ঠান করে। আমি সেই সমস্ত দ্বেষপরবশ, 
ক্রুর-স্বভাব, অশুভকারী নরাধমকে নিরন্তর সংসারে 
আসুরযোনিমধ্যে নিক্ষেপ করি। তাহারা আসুরযোনি প্রাপ্ত হইয়া 
আমাকে লাভ করিতে পারে না; সুতরাং অধমগতি প্রাপ্ত হইয়া 
থাকে। 


কাম, ক্রোধ ও লোভ, নরকের এই ত্রিবিধি দ্বার। অতএব এই 
তিনটি পরিত্যাগ করিবে। যে ব্যক্তি নরকের এই ত্রিবিধি দ্বার 
হইতে মুক্ত হইয়াছেন, তিনি আপনার কল্যাণ আচরণ করেন এবং 
তৎপরে পরমগতি প্রাপ্ত হয়েন। ঘে ব্যক্তি শান্ত্রবিধি পরিত্যাগ 
করিয়া স্বেচ্ছাচারে প্রবৃত্ত হয়, সে সিদ্ধি প্রাপ্ত হয় না, সুখ প্রাপ্ত হয় 
না ও পরমগতিও প্রাপ্ত হয় না। অতএব কার্ষ্যাকার্য্য-ব্যবস্থা-বিষয়ে 
শান্ত্রই তোমার প্রমাণ। তুমি শাস্ত্রোক্ত কর্ম অবগত হইয়া তাহার 
অনুষ্ঠান কর” 


সপ্তদশ অধ্যায় 


শ্রদ্ধাত্রয়বিভাগযোগ 


উ্জুন কহিলেন, “হে কৃষ্ণ! যাহারা শাস্তরবিধি পরিত্যাগ করিয়া 
শ্রদ্ধাসহকারে যজ্ঞ অনুষ্ঠান করে, তাহাদের শ্রদ্ধা সাত্ত্িক, কি 
রাজসিক অথবা তামসিক? 


কৃষ্ণ কহিলেন, “হে অর্জন! দেহিগণের স্বাভাবিক শ্রদ্ধা তিন 
প্রকার_ সাত্বিক, রাজসিক ও তামসিক। তাহাদের বিবরণ শুন। 
সকলের শ্রদ্ধাই সত্তগুণের অনুযায়িনী, পুরুষও সত্তময়; তন্মধ্যে 
পুবের্ব ঘিনি যেরূপ শ্রদ্ধাবান্‌ ছিলেন, পরেও সেইরূপ শ্রদ্ধাবান্‌ 
হইবেন। সাত্তিক লোক দেবগণের, রাজসিকেরা যক্ষ ও 
রক্ষোগণের এবং তামসিকগণ ভূত ও প্রেতসমূহের পুজা করিয়া 
থাকে। 


যে সকল হীনচেতাঃ ব্যক্তি দন্ত, অহঙ্কার, কাম, রাগ ও 
বলসম্পন্ন হইয়া শরীরস্থ ভূতগণকে ব্লেশিত করিয়া অশাস্ত্রবিহিত 
ঘোরতর তপস্যা করে, তাহারা আমাকেই র্লেশিত করিয়া থাকে। 
তাহাদিগকে অতিশয় ক্রুরস্বভাব বলিয়া জানিবে। সকলের 
গ্রীতিকর আহার তিন প্রকার, যজ্ঞ তিন প্রকার, তপঃ তিন প্রকার 


এবং দানও তিন প্রকার; তাহাদের এই প্রভেদ শুন। আয়ু, 
উৎসাহ, বল, আরোগ্য, সুখ ও রুচিবদ্ধন, রস ও স্রেহযুক্ত, 
দীর্ঘকাল স্থায়ী, মনোহর আহার সাত্তিকদিগের প্রীতিকর। অতি 
কটু, অতি অল্প, অতি লবণ, অত্যুঞ্ণ, অতি তীক্ষ, অতি রুক্ষ, 
অতি দাহী এবং দুঃখ, শোক ও রোগপ্রদ আহার রাজসিকগণের 
অভিলধিত এবং বহুক্ষণে পন্ক, গতরস, দুর্গন্ধ, পর্য্যষিত, উচ্িইষ্ট, 
অপবিত্র ভোজ্য তামসদিগের গ্রীতিকর। 


ফলাকাঙক্ষাশূন্য ব্যক্তিরা একাগ্রমনে কেবল কর্তব্য জ্ঞানে যে 
অবশ্য-কর্তব্য যজ্ঞের অনুষ্ঠান করেন, তাহাই সাত্বিক। হে 
অজ্ষ্ন! ফললাভ বা মহত্বপ্রকাশের নিমিত্ত যে যজ্ঞ অনুষ্ঠিত হয়, 
তাহাই রাজসিক। বিধি, অন্নদান, মন্ত্র, দক্ষিণা ও শ্রদ্ধাশুন্য যজ্ঞ 
তামসিক বলিয়া কীর্তিত হয়। 


দেব, দ্বিজ, গুরু ও প্রাজ্ঞ ব্যক্তির পুজা, শুচিতা, খজ্ুতা, 
ব্রহ্মচর্য্য ও অহিংসা শারীরিক তপঃ; অভয়, সত্য, প্রিয় ও হিতকর 
বাক্য এবং বেদাভ্যাস বাজ্ময় তপঃ; চিত্তশুদ্ধি, অক্রুরতা, মৌন, 
আত্মনিগ্রহ (ইন্দ্রিয়সংঘম) ও ভাবশুদ্ধি মানসিক তপঃ। 
ফলকামনা পরিত্যাগ করিয়া পরম শ্রদ্ধা সহকারে যে তপঃ 
অনুষ্ঠিত হয়, তাহাই সাত্তিক; সৎকার, মান, পুজা, লাভ ও দন্ত 
প্রকাশের নিমিত্ত অনুষ্ঠিত তপঃ রাজসিক, এই তপস্যা অনিয়ত 
(নিয়মরহিত__বিধিনিষেধের অননুমোদিত) ও ক্ষণিক। যে 
তপস্যা দুরাগ্রহ (দুরভিসন্ধি-প্রণোদিত) ও আত্মগীড়া দ্বারা অথবা 


অন্যের উৎসাদনার্থ (উচ্ছেদের জন্য) অনুষ্ঠিত হয়, তাহাই 
তামসিক। 


কেবল দাতব্য জ্ঞানে দেশ, কাল ও পাত্র বিবেচনা করিয়া 
অনুপকারী ব্যক্তির প্রতি ঘে দান, তাহাই সাত্তিক; প্রত্যুপকার বা 
স্বর্গাদির উদ্দেশে ক্লেশসহকারে যে দান অনুষ্ঠিত হয়, তাহাই 
রাজসিক; অনুপযুক্ত স্থানে, অনুপযুক্ত কালে ও অনুপযুক্ত পাত্রে 
সৎকারবজি্জত তিরস্কারসহকৃত যে দান, তাহাই তামসিক। 


ব্রন্মের নাম তিন প্রকার; ওঁ, তৎ ও সৎ; পুবের্ব এই ত্রিবিধ 
নাম দ্বারা ব্রাহ্মণ, বেদ ও যজ্ঞ সৃষ্ট হইয়াছিল; এই নিমিত্ত 
ব্রহ্মবাদীদিগের বিধানোক্ত যজ্ঞ, দান ও তপঃ ওকার 
উচ্চারণপুবর্বক অনুষ্ঠিত হইয়া থাকে। মুমুক্ষু ব্যক্তিগণ ফলাভিসন্ধি 
পরিত্যাগ করিয়৷ তৎ; উচ্চারণপুবর্বক নানাবিধ যঘজ্ত, তপঃ ও 
দানক্রিয়ার অনুষ্ঠান করিয়৷ থাকেন। হে অর্জুন! অস্তিত্ব, সাধুত্ব 
ও মঙ্গলকর্ম্মে সৎ শব্দ প্রযুক্ত হইয়া থাকে। যজ্ঞ, তপঃ ও দান 
এবং ঈশ্বরোদ্দেশে অনুষ্ঠিত কর্মও সৎ শব্দে অভিহিত হয়। 
অশ্রদ্ধাসহকৃত হোম, দান, তপস্যা ও অন্যান্য কর্ম অসৎ বলিয়া 
নির্দিষ্ট হয়। তৎসমুদয় ইহলোকে বা পরলোকে সফল হয় না। 


অষ্টাদশ অধ্যায় 


মোক্ষযোগ 


উজ্জুন কহিলেন, 'মহাবাহো! আমি সন্গ্যাস ও ত্যাগের প্রকৃত 
তত্ব পৃথকৃরূপে শ্রবণ করিতে অভিলাষ করি, তুমি তাহা কীর্তন 


কর। 


ত্যাগকেই সন্গ্যাস এবং সকল প্রকার কর্মফল ত্যাগকেই ত্যাগ 
কহিয়া থাকেন। কেহ কেহ কহেন, ক্রিয়াকলাপ দোষের ন্যায় 
পরিত্যাগ করা বিধেয়। অন্যেরা কহিয়া থাকেন, ঘজ্ত, দান ও 
তপস্যা এই কয়েকটি কার্য্য কোনরূপেই পরিত্যাগ কর! কর্তব্য 
নহে। এক্ষণে প্রকৃত ত্যাগ কিরূপ, তুমি তাহা শ্রবণ কর। 
তামসাদিভেদে ত্যাগ তিন প্রকার। ঘজ্ঞ, দান ও তপস্যা কদাচ 
ত্যাগ করা কর্তব্য নহে, ইহার অনুষ্ঠান করাই শ্রেয়স্কর। এই 
কয়েকটি কার্য বিবেকীদিগের চিতশুদ্ধির কারণ। হে পার্থ! 
আমার নিশ্চিত মত এই যে, আসক্তি ও কর্মফল পরিত্যাগ করিয়া 
এই সমস্ত কার্ধ্য অনুষ্ঠান করাই শ্রেয়ঃ। 


নিত্য-কন্্ম পরিত্যাগ করা কর্তব্য নহে; কিন্তু মোহবশতঃ যে 
নিত্যকন্মত্যাগ, তাহা তামস বলিয়৷ পরিকীর্তিত হয়। নিতান্ত 
দুঃখজনক বলিয়া কায়কর্রেশ ও ভয়প্রযুক্ত যে কর্ম পরিত্যাগ করা, 
তাহা রাজস ত্যাগ বলিয়া অভিহিত হইয়া থাকে। রাজসত্যাগী 
পুরুষ ত্যাগফললাভে সমর্থ হয় না। আসক্তি ও কম্মফল পরিত্যাগ 
করিয়া কর্তব্যবোধে যে কর্মানুষ্ঠান, তাহা সাত্তিক ত্যাগ বলিয়া 
উক্ত হইয়া থাকে। সত্ত্গুণসম্পন্ন মেধাবী ও সংশয়রহিত ত্যাগী 
ব্যক্তি দুঃখাবহ বিষয়ে দ্বেষ ও স্ুখাবহ বিষয়ে অনুরাগ প্রদর্শন 
করেন না। দেহী নিঃশেষে সমস্ত কার্য পরিত্যাগ করিতে সমর্থ হয় 
না; কিন্তু ধিনি কর্্মফলত্যাগী, তীহাকেই ত্যাগী বলা যাইতে পারে। 
কর্মের ইষ্ট, অনিষ্ট, ইষ্টানিষ্ট এই ত্রিবিধ ফল অভিহিত হইয়া 
থাকে। যীহারা ত্যাগী নহেন, তীহারা পরলোক প্রাপ্ত হইলে এ 
সমস্ত ফল লাভ করেন। কিন্তু সন্ন্যাসীরা উহা লাভ করিতে কদাচ 
সমর্থ হয়েন না। হে অজ্ষ্ন! সকল কর্মের সিদ্ধি-বিষয়ে 
কর্্মবিধিশুন্য বেদান্তসিদ্ধান্তে শরীর, কর্তা, পৃথকৃ্বিধকরণ 
(বিভিন্ন উপাদান__ উপকরণ), পৃথক্‌ পৃথক্‌ চেষ্টা ও দৈব এই পাঁচ 
প্রকার নির্দিষ্ট আছে। ন্যায্য বা অন্যাধ্যই হউক, মনুষ্য কায়, মন 
ও বাক্য দ্বারা যে কার্ধ্য অনুষ্ঠান করে, এই পাঁচটিই তাহার কারণ; 
এই কারণ অবধারিত হইলে যে অসংস্কৃত বুদ্ধি বশতঃ নিরুপাধি 
আত্মার কর্তৃত্ব নিরীক্ষণ করে, সেই দুর্মতি কখন সাধুদর্শী নহে। 
যিনি আপনাকে কর্তা বলিয়৷ মনে করেন না, ধাঁহার বুদ্ধি কার্যে 
আসক্ত হয় না, তিনি লোক-সমুদয়কে বিনষ্ট করিয়াও বিনাশ 
করেন না৷ এবং তাহাকে বিনাশজনিত ফলভোগও করিতে হয় না। 
জ্ঞান, জ্ঞে় ও পরিজ্ঞাতা (জ্ঞানের উদ্বোধক) কর্মে 


প্রবৃত্তিসম্পাদনের হেতু; আর কারণ, কর্ম্ম ও কর্তা ক্রিয়ার আশ্রয় 
হইয়া থাকে। সাংখ্য শাস্ত্রে জ্ঞান, কর্ম, ও কর্ত। প্রত্যেকে সত্ত্বাদি 
গুণভেদে তিন প্রকার নির্দিষ্ট হইয়াছে। হে অজ্ঞূুন! আমি এক্ষণে 
তাহা কীর্তন করিতেছি, শ্রবণ কর। 


লোকে যে জ্ঞান দ্বারা ভিন্ন ভিন্ন ভূতগণের মধ্যে অভিন্নরূপে 
অবস্থিত ও অব্যয় পরমাত্মতত্্ প্রত্যক্ষ করে, তাহাই সাত্তিক 
জ্ঞান। যে জ্ঞান দ্বারা পৃথক্‌ পৃথক্‌ পদার্থ পৃথকৃরূপে জ্ঞাত হওয়া 
যায়, তাহা রাজসিক জ্ঞান আর একমাত্র প্রতিমাদিতে ঈশ্বর 
পূর্ণরূপে বিদ্যমান আছেন, এইরূপ অবাস্তবিক (কাল্পুনিক__ 
অপ্রকৃত) অযৌক্তিক তুচ্ছ জ্ঞান তামসিক বলিয়া অভিহিত হইয়া 
থাকে। 


কর্তৃত্বাভিমান বিরহিত নিষ্কাম ব্যক্তি কর্তৃক অনুরাগ ও বিদ্বেষ 
পরিত্যাগপুবর্বক অনুষ্ঠিত নিত্য কন্মই সাত্তিক; সকাম ও 
অহঙ্কারপরতন্ত্র ব্যক্তি কর্তৃক অনুষ্ঠিত বহুল আয়াসকর কর্ম 
রাজসিক। আর ভাবী শুভাশুভ, বিত্তক্ষয়, হিংসা ও পৌরুষ 
পর্য্যালোচনা না করিয়া মোহবশতঃ যে কার্য অনুষ্ঠিত হয়, তাহাই 
তামসিক। 


অনাসক্ত, নিরহঙ্কার, ধৈর্য ও উৎসাহসম্পন্ন এবং সিদ্ধি ও 
অসিদ্ধিবিষয়ে বিকারবিরহিত কর্তাই সাত্বিক; অনুরাগপরায়ণ, 
কন্মফিলপ্রার্থী, লুব্ধপ্রকৃতি, হিংস্রক, অশুচি ও হর্ষশোকসমন্বিত 
কর্তীই রাজসিক। আর অনবহিত (অনভিনিবিষ্ট_অসাবধান) 
বিবেকবিহীন, উদ্ধত, শঠ, পরাবমানী (পরের অপমানকারী), 


অলস, বিষাদযুক্ত ও দীর্ঘসুত্রী চিরক্রিয়__আজ কাল করিয়া যে 
কার্যে বিলম্ব করে) কর্তাই তামসিক। 


হে অর্জুন! গুণানুসারে বুদ্ধি ও ধৈর্য্যের ত্রিবিধ ভেদ নির্দি্ট 
হইয়া থাকে; আমি উহা সম্যক্রূপে পৃথক্‌ পৃথক্‌ কীর্তন 
করিতেছি, তুমি তাহা শ্রবণ কর। যে বুদ্ধি দ্বারা প্রবৃত্তি, নিবৃত্তি, 
কার্য, অকার্্য, ভয়, অভয়, বন্ধ ও মোক্ষ অবগত হওয়া যায়, 
তাহা সাত্তিকী; যে বুদ্ধি দ্বারা ধর্ম, অধর্ম্ম, কার্য ও অকার্ধ্য 
প্রকৃতরূপে অবগত হওয়া যায় না, তাহা রাজসী; আর যে বুদ্ধি 
অজ্ঞানান্ধকারাচ্ছন্ন (অজ্ঞানরূপ অন্ধকারে আবৃত) হইয়া অধর্্মকে 
ধর্ম ও সমস্ত পদার্থ বিপরীতরূপে প্রতিপন্ন করে, তাহা তামসী। 


যে ধৃতি চিত্তের একাগ্রতা নিবন্ধন অন্য বিষয় ধারণ না করিয়া 
মন, প্রাণ ও ইন্ড্রিয়ের কার্য-সমুদয় ধারণ করে, তাহা সাত্ত্িকী। 
যে ধৃতি প্রসঙ্গতঃ ফললাভের অভিসন্ধি করিয়া থাকে, তাহা 
রাজসী। আর অবিবেচক পুরুষ যাহার প্রভাবে স্বপ্ন, ভয়, শোক, 
বিষাদ ও গবর্ব পরিত্যাগ করিতে পারে না, তাহাই তামসী ধৃতি। 


হে অজ্ষুন! যে সুখে অভ্যাস বশতঃ আসক্ত হইতে হয় এবং 
যাহা লাভ করিলে দুঃখের অবসান হইয়া থাকে, এক্ষণে সেই 
ত্রিবিধ সুখের বিষয় কীর্তন করি, শ্রবণ কর। যাহা আগ্রে বিষের 
ন্যায় ও পরিণামে অমৃতের ন্যায় প্রতীয়মান হয় এবং যদ্দারা 
আত্মবিষয়িণী বুদ্ধির প্রসন্নতা জন্মে, তাহা সাত্তিক সুখ; বিষয় ও 
ইন্দ্রিয়াদির সংযোগ বশতঃ যাহা অগ্রে অৃততুল্য, পরিশেষে 
বিষতুল্য প্রতীয়মান হয়, তাহা রাজস সুখ; আর যে সুখ আগ্রে 


এবং পশ্চাতে আত্মার মোহ সম্পাদন করে, যাহা নিদ্রা, আলস্য ও 
প্রমাদ হইতে সমুখিত হয়, তাহা তামসিক সুখ । পৃথিবী বা স্বর্গে এই 
স্বাভাবিক গুণত্রয়-বিরহিত কোন প্রাণী কদাচ দৃষ্টিগোচর হয় না। 
এই স্বভাবপ্রভব গুণত্রয় দ্বারা ব্রাহ্মণ, ক্ষত্রিয়, বৈশ্য ও শুদ্রদিগের 
কর্ম্ম-সমুদয় বিভক্ত হইয়াছে । শম, দম, শৌচ, ক্ষমা, আভর্জব, 
জ্ঞান, বিজ্ঞান ও আস্তিক্য, এই কয়েকটি ব্রাহ্মণের স্বাভাবিক 
কর্্ম। শৌর্যয, তেজ, ধৃতি, দক্ষতা, সমরে অপরাজ্মুখতা, দান ও 
ঈশ্বরভাব এই কয়েকটি ক্ষত্রিয়দিগের স্বাভাবিক কর্ম্ম। কৃষি, 
গোরক্ষণ ও বাণিজ্য এই কয়েকটি বৈশ্যের স্বাভাবিক কার্য এবং 
একমাত্র পরিচর্য্যাই শুদ্রজাতির স্বাভাবিক কার্য্। মানুষ স্ব স্ব 
কর্ম্মনিরত হইয়া সিদ্ধি লাভ করিয়া থাকে। এক্ষণে স্বকর্্মনিরত 
ব্যক্তিদিগের যেরূপে সিদ্ধিলাভ হয়, তাহা শ্রবণ কর। যাহা হইতে 
সকলের প্রবৃত্তি প্রাদুর্ভূীত হইতেছে, যিনি এই বিশ্বসংসারে ব্যাপ্ত 
লাভ করিয়৷ থাকে। সম্যক্‌ অনুষ্ঠিত পরধর্্ম অপেক্ষা অঙ্জহীন 
স্বধন্মই শ্রেষ্ঠ; কেন না, স্বভাববিহিত কার্ধ্য অনুষ্ঠান করিলে 
দুঃখভোগ করিতে হয় না। হে অজ্ভুন! যেমন ধুমরাশি দ্বারা 
হুতাশন সমাচ্ছন্ন থাকে, তদ্রপ সমস্ত কার্যযই দোষ দ্বারা সংস্পৃষ্ট 
আছে; অতএব স্বাভাবিক কার্য্য দোষযুক্ত হইলেও কদাচ 
পরিত্যাগ করিবে না। আসক্তিবিবজ্জিত, জিতেন্দ্রিয় ও স্পৃহাশুন্য 
মনুষ্য সন্ন্যাস দ্বারা সবর্বকর্মনিবৃত্তিরূপ সত্তৃশুদ্ধি প্রাপ্ত হইয়া 
থাকেন। হে পার্থ; সিদ্ধ পুরুষ যাহাতে ব্রহ্ম প্রাপ্ত হয়েন, এক্ষণে 
সেই জ্ঞাননিষ্ঠার বিষয় সংক্ষেপে কীর্তন করিতেছি, শ্রবণ কর। 
মনুষ্য বিশুদ্ধ বুদ্ধিসংযুক্ত হইয়া ধৈর্য্য দ্বারা বুদ্ধি সংঘত করিবে; 


শব্দাদি বিষয়ভোগ পরিত্যাগ করিয়া রাগ ও দ্বেষ-বিরহিত হইবে; 
বাক্য, কায় ও মনোবুদ্ধি সংযত করিয়া বেরাগ্য আশ্রয়, ধ্যান ও 
যোগানুষ্ঠানপুবর্বক লঘু আহার ও নির্জনে বাস করিবে; অহঙ্কার, 
বল, দর্প, কাম, ক্রোধ ও পরিগ্রহ (প্রতিগ্রহ__অর্থাদি গ্রহণ) 
পরিত্যাগপুবর্বক মমতাশুন্য হইয়া শান্তভাব অবলম্বন করিবে। 
এইরূপ অনুষ্ঠান করিলে তিনি ব্রদ্মে অবস্থান করিতে সমর্থ 
হইবেন। তিনি ত্র্মে অবস্থিত ও প্রসন্নচিত্ত হইয়া শোক ও 
লোভের বশীভূত হয়েন না; সকল প্রাণীর প্রতি সমদৃষ্টিসম্পন্ন 
হয়েন এবং আমার প্রতিও তাহার দৃঢ়-ভক্তি জন্মে। তিনি 
ভক্তিপ্রভাবে আমার স্বরূপ ও আমার সব্র্বব্যাপিত্ব সম্যক্‌ অবগত 
হইয়া পরিণামে আমাতেই প্রবেশ করেন। লোকে আমাকে আশ্রয় 
করিয়া কর্মসমুদয় অনুষ্ঠান করিয়া আমারই অনুকম্পায় অব্যয় 
শাশ্বত পদ প্রাপ্ত হইয়া থাকে। হে অজ্ভূন! তুমি মনোবৃত্তি দ্বারা 
সমস্ত কর্ম আমাতে সমপর্ণ করিয়া মৎপরায়ণ হও এবং বুদ্ধিযোগ 
অবলম্বন করিয়া সতত আমাতে চিত্ত সমর্পণ কর; তাহা হইলে 
তুমি আমার অনুগ্রহে দুস্তর দুঃখ-সকল উত্তীর্ণ হইতে সমর্থ হইবে; 
কিন্তু ঘদি অহঙ্কারপরতন্ত্র হইয়া আমার বাক্য শ্রবণ না কর, তাহা 
হইলে নিঃসন্দেহ বিনাশ প্রাপ্ত হইবে। যদি তুমি অহঙ্কারপ্রযুক্ত 
ঘঘুদ্ধ করিব না”, এইরূপ অধ্যবসায় করিয়া থাক, তাহা হইলে উহা 
নিতান্ত নিম্ষল; কারণ, প্রকৃতিই তোমাকে যুদ্ধে প্রবৃত্ত করিবে। হে 
অজ্ষুন! তুমি মোহবশতঃ এক্ষণে যে কার্্যে প্রবৃত্ত হইতেছ না, 
তোমাকে ক্ষত্রিয়সুলভ শুরতার (শৌর্যের_ বীরত্বের) বশীভূত 
হইয়া তাহা অবশ্যই অনুষ্ঠান করিতে হইবে। যেমন সুত্রধার 
দারুযন্ত্রে আরূঢ্ কৃত্রিম ভূতসকলকে ভ্রমণ করাইয়া থাকে, তদ্রপ 


ঈশ্বর ভূত-সকলের হৃদয়ে অবস্থান করিয়৷ তাহাদিগকে ভ্রমণ 
করাইতেছেন। এক্ষণে তুমি সকল বিষয়ে তাহারই শরণাপন্ন হও; 
তাহার অনুকম্পায় পরম শান্তি ও শাশ্বত স্থান প্রাপ্ত হইবে। 


হে অজ্ঞুন! আমি এই পরম গুহ্যজ্ঞানের বিষয় কীর্তন 
করিলাম, এক্ষণে ইহা সম্যক আলোচন৷ করিয়া যেরূপ অভিলাষ 
হয়, তাহার অনুষ্ঠান কর। তুমি আমার একান্ত প্রিয়; এই নিমিত্ত 
তোমাকে পুনরায় পরম গুহ্য হিতকর বাক্য কহিতেছি, শ্রবণ কর। 
তুমি আমাতে চিত্ত সমর্পণ এবং আমার প্রতি ভক্তিপরায়ণ হইয়া 
আমার উদ্দেশে যজ্ঞানুষ্ঠান ও আমাকে নমস্কার কর। তুমি আমার 
অতিশয় প্রিয়পাত্র, এই নিমিত্ত অঙ্গীকার করিতেছি, তুমি আমাকে 
অবশ্যই প্রাপ্ত হইবে। তুমি সমস্ত ধর্মানুষ্ঠান পরিত্যাগ করিয়া 
একমাত্র আমারই শরণাপন্ন হও; আমি তোমাকে সকল পাপ 
হইতে বিমুক্ত করিব। এক্ষণে তুমি আর শোকাকুল হইও না। 


আমি তোমাকে যে সকল উপদেশ প্রদান করিলাম, তুমি ইহা 
ধর্মানুষ্ঠানশুন্য, ভক্তিবিহীন ও শুশ্রধাবিরহিত ব্যক্তিকে বিশেষতঃ 
যে লোক আমার প্রতি অসুয়াপরবশ হইয়া থাকে, তাহাকে কদাচ 
শ্রবণ করাইও না। যে ব্যক্তি ভক্তিপরায়ণ হইয়া আমার 
ভক্তগণের নিকট এই পরম গুহ্য বিষয়ে কীর্তন করিবেন, তিনি 
নিঃসন্দেহ আমাকে প্রাপ্ত হইবেন, এই নরলোকে তীহা অপেক্ষা 
আমার প্রিয়কারী ও প্রিয়তম আর হইবে না। যে ব্যক্তি 
আমাদিগের এই ধন্মানু্গত সংবাদ অধ্যয়ন করিবে, তাহার 
জ্ঞানজ্ঞ দ্বারা আমারই অর্চনা করা হইবে। যে মনুষ্য 


অসুয়াপরবশ না হইয়া পরম শ্রদ্ধা সহকারে এই সংবাদ শ্রবণ 
করিবে, সে সবর্বপাপবিমুক্ত হইয়া পুণ্যকম্মমাদিগের 
শুভলোকসকল প্রাপ্ত হইবে। হে ধনঞ্জয়! তুমি কি একাগ্রমনে এ 
সংবাদটি শ্রবণ করিলে? এবং ইহা দ্বারা কি তোমার অজ্ঞানজনিত 
মোহ অপগত হইল? 


অঙ্জুন কহিলেন, “হে কৃষ্ণ! তোমার অনুগ্রহে মোহান্ধকার 
নিরাকৃত (অপগত-__দুরীকৃত) হওয়াতে আমি স্মৃতি লাভ 
করিয়াছি, আমার সকল সন্দেহই দুর হইয়াছে, এক্ষণে তুমি যাহা 
কহিলে, আমি অবশ্যই তাহার অনুষ্ঠান করিব” 1” 


সঞ্জয় কহিলেন, “মহারাজ! আমি বাসুদেব ও অজ্জুনের 
এইরূপ অদ্ভুত ও লোমহর্ষণ কথোপকথন শ্রবণ করিলাম। 
ব্যাসদেবের অনুগ্রহে সাক্ষাৎ যোগেশ্বর কৃষ্ণের মুখে এই পরম 
গুহ্য-যোগ শ্রবণ করিয়াছি। হে রাজন্‌! কৃষ্ণ ও অজ্ভুনের এই 
পবিত্র ও অদ্ভুত সংবাদ যতই স্মরণ করিতেছি, ততই পুনঃ পুনঃ 
হষ্ট ও সন্তুষ্ট হইতেছি। আমি বাসুদেবের সেই অলৌকিক রূপ 
বারংবার স্মরণপুবর্বক পুনঃ পুনঃ বিস্ময় ও হর্ষসাগরে ভাসমান 
হইতেছি; এক্ষণে আমার বোধ হইতেছে, যে পক্ষে বাসুদেব ও 
অভ্যুদয় ও নীতি লাভ হইবে ।” 


ভগবদ্‌ গীতা সমাপ্ত। 


পাদটীকা 


১. অধিক হইলেও অল্প কার্য্যক্ষম। 

২. অপেক্ষাকৃত অল্প হইলেও অধিক কার্যযক্ষম। 

৩. গোমুখাকৃতি শঙ্ঘসদৃশ বাদ্য । 

৪. রাত্রিতে নিদ্রা ও দিনে জাগরণ, ইহা লোকের স্বাভাবিক। 
অজ্ঞানরূপ অন্ধকারে যাহাদের বুদ্ধি আবৃত, ব্রহ্মনিষ্ঠা তাহাদের 
পক্ষে রাত্রি, তাহাতে তাহারা নিদ্রিত, সুতরাং দেখিতে পায় না। 
যোগিগণের তথাবিধ রাত্রি দিবাস্বরূপ হয়, তাহাতে তাহারা 
জাগরিত; সুতরাং দর্শনে সমর্থ। প্রাণিগণ বিষয়নিষ্ঠারূপ দিবাতে 
জাগরিত__বিষয়-ভোগে ব্যাপৃত থাকে; আর আত্মদর্শীরা তাহাতে 
নিদ্রিত, ভোগবিরত থাকেন। 

&. কন্মপ্রবর্তক ও কম্মমনিবর্তক যে শান্ত্রকে প্রমাণরূপে গ্রহণ। 

৬. অনায়াসে যাহার পুরণ হয় না_পর পর আশা আকাঙ্খা 
বাড়িতেই থাকে । অতি অধিক আহারী ব্যক্তির যেমন পেট 
কিছুতেই ভরে না। 

৭. ব্রাক্মণগণের সত্গুণ অধিক, তাহাদের কার্য 
ইন্দ্রিয়দমনপুবর্বক যোগতপস্যাদি। রজোবহুল ক্ষত্রিয়গণের কার্য 
যুদ্ধাদি দ্বারা রাজ্যশাসন-পালন। বৈশ্যগণ রজোমিশ্রিত 
তমঃপ্রধান, তাহাদের কার্য বানিজ্য ও কৃষি-গোরক্ষাদি। শুদ্র 
কেবল তমঃপ্রধান, ত্রাহ্মণাদি ত্রিবর্ণের সেবা দ্বারা সাহায্যই 


তাহাদের কার্য । জাতি দেখিয়৷ গুণকর্মের এইরূপ কল্যাণকর 
বিভাগ-_গুণ দেখিয়া জাতিবিভাগ নহে। 

৮. সংসারকে অশ্বখবৃক্ষে রূপক করা হইয়াছে। শব” শব্দের অর্থ 
_ পরবর্তী প্রভাতকাল। ইহার সহিত স্থিতিবোধক ৭্খ* শব্দযোগে 
সংসারের অল্পকালস্থায়িত্ব নিণীতি হইয়াছে; তাহার সহিত আবার 
অভাবার্থ 'অ” যোগ হওয়ায় নিক্র্ষার্থ হইয়াছে__অতটুকু 
অল্পকালও যাহার স্থায়িত্ব নাই। বস্ততঃ সংসার সেইরূপই 


ক্ষণভঙ্গুর। 


